Maleeh Sarukaarah dhenee sumeh – adduLIVE\nމަލީހު ސަރުކާރަށް ދެނީ ސުމެއް\n1 May 18, 2022, 10:49 އައިޝަތު ނަޒާހަތު\nމިހާރުގެ ސަރުކާރަށް އެއްވެސް ކަމެއް ނުކުރެވޭ ކަމަށާއި އަދި ސަރުކާރުގެ މަސައްކަތުގެ ސްޕީޑް ވެސް ވަރަށް ލަސް ކަމަށް ވިދާޅުވެ މި ސަރުކާރުގެ ކުރީގެ ޓެކްނޮލޮޖީ މިނިސްޓަރު މުޖައްމަދު މަލީހު ޖަމާލު ހުރިހާ ކަމަކުން ސަރުކާރަށް ސުމެއް ކަމަށް ވިދާޅުވެއްޖެ އެވެ.\nމަގާމުން ވަކިވެވަޑައިގަތް ފަހުން ރައީސް އިބްރާހީމް މުހައްމަދު ސޯލިހާއި ސަރުކާރަށް ވަރަށް ބޮޑަށް ފާޑު ވިދާޅުވަމުން ގެންދަވާ މަލީހު ކުރެއްވި ޓްވީޓެއްގައި އަށް ކަމެއް ލިސްޓްކުރައްވައި ސަރުކާރަށް ސުމެއް ކަމަށް ވިދާޅުވި އެވެ.\n"[އެކަމަކު] އިތުރަށް ސްލޯކުރަން [ރައީސް] ދެވަނަ ދައުރެއް [ވެސް] ބޭނުމޯ." މަލީހު ވިދާޅުވި އެވެ.\nސަރުކާރު ސްލޯ ނޫން.\n1.ރިކަވާވި އެސެޓް 0\n2. މަރުތަކަށް އިންސާފް 0\n3. ބްރިޖް ތަބުތައް 0\n4. ތިނަދޫ މީހުން ބޭލުމުގެ ހާދިސާ ނެގުނު އިންޓަވިއު 0\n5. އެޅުނު ފްލެޓް 0\n6. ހެދުނު ރިސޯޓް 0\n7. އެޅުނު ހޮސްޕިޓަލް 0\n8. އެޅުނު ސްކޫލް 0\nއިތުރަށް ސްލޯކުރުމަށް2ވަނަ ދައުރު ބޭނުމޯ.\n— Mohamed Maleeh Jamal (@maleehjamal) May 17, 2022\nއޭނާ ކުރިން ވިދާޅުވެފައިވާ ގޮތުގައި މި ސަރުކާރަކީ ދައުރު ހަމަވާ އިރު "ފްލެޓްގަނޑެއް" ވެސް ނޭޅުނު ސަރުކާރެކެވެ. އެހެންވެ ރައީސް ސޯލިހު ވެރިކަމުން ބާލައި އެމްޑީޕީގެ މެޖޯރިޓީ މަޖިލީހުން ވެސް ދުއްވާލައި ޖެހޭ ކަމަށް ވިދާޅުވެފައިވެ އެވެ.


Kaiveni Kuranikoh Adugadhakoh Kaiveni Fanikohlee Firihen Meehaa Ge Manma - Vaguthu\nއެމެރިކާގެ ދެމީހަކު ކައިވެނި ކުރަމުން ދަނިކޮށް ކައިވެނި ކުރަމުން ދިޔަ ދެމީހުންގެ ތެރެއިން ފިރިހެން މީހާގެ މަންމަ އަޑުގަދަކޮށް ކައިވެނި ކުރަމުން ދިޔަ އަންހެން މީހާ އާއި ދިމާއަށް އެއްޗެހި ކިޔަން ފެށުމުން ކައިވެނި "ފަނިވެއްޖެއެވެ." އެތަނުގައި ތިބި އެންމެންގެ މޫނުމަތިން ކަންބޮޑުވުމާއި ހާސްކަން ފެންނަމުން ދިޔައެވެ. ނަމަވެސް އެންމެފަހުން ދެމީހުން ވަނީ ކައިވެނި ކޮށްފައެވެ.\n2017 ވަނަ އަހަރު ހިނގި މިހާދިސާގެ ވީޑިއޯ އާއްމު ކޮށްފައި ވަނީ މިދިޔަ ހަފްތާގައެވެ. ވީޑިއޯ އާއްމު ކުރީ ކައިވެނި ކުރި އަންހެން މީހާގެ ކޮއްކޮއެކެވެ. އޭނާ ލިޔެފައިވާ ގޮތުގައި އޭނާގެ ދައްތަގެ މައިދައިތަ އަބަދުވެސް ދައްތަ ދެކެ ރުޅި އާދެއެވެ. މައިދައިތަ އަށް ހީވެފައި އޮންނަނީ އޭނާގެ ދައްތަ މައިދައިތަގެ ދަރިފުޅު ޖަހައިގަނެގެން ގެންދިޔައީ ކަމަށް ކަމުގައި ވީޑިއޯ ޕޯސްޓް ކުރި މީހާ ލިޔެފައި ވެއެވެ.\nވީޑިއޯ އިން ފެންނަ ގޮތުގައި ކައިވެނި ކުރަމުން ދަނިކޮށް އަންހެން މީހާ ތެދުވެ އަޑުގަދަ ކުރަން ފެށުމުން ވެސް އޭނާގެ ފިރިހެން ދަރިފުޅު އެއްވެސް އެއްޗެއް ނުބުނެއެވެ. ނަމަވެސް ދަނބިދަރިފުޅު ވަނީ ރުޅިއައިސްގެން މައިދައިތަ އެތަނުން ވަގުތުން ނިކުތުމަށް އަންގާފައެވެ.\nދެމަފިރިންގެ މިހާރުގެ ހާލަތުގެ އަޕްޑޭޓެއް ދިނުމަށް ކޮމެންޓް ކުރި މީހުން އެދުމުން ވީޑިއޯ ޕޯސްޓް ކުރި މީހާ ބުނީ ދެމަފިރިންގެ ހަތް ވަރަށް ސަޅި ކަމަށާއި މިހާރު އެމީހުންނަށް ކުއްޖަކު ވެސް ލިބިފައިވާ ކަމަށެވެ. ނަމަވެސް މައިދައިތަގެ ހާލަތާއި ބެހޭ އިތުރު މައުލޫމާތެއް ދީފައެއް ނުވެއެވެ.


PG magaamah kurimathilevvee Bisham ekani\nޕީޖީގެ މަގާމަށް ކުރިމަތިލެއްވީ ބިޝާމް އެކަނި\nޕްރޮސިކިއުޓާރ ޖެނެރަލް (ޕީޖީ)ގެ މަގާމަށް ކުރިމަތި ލުމަށް ފުރުސަތު ހުޅުވާލުމުން ނަން ހުށަހެޅީ ހަމައެކަނި އައިޝަތު ބިޝާމް ކަމަށް ރައީސް އޮފީހުން ބުނެފި އެވެ. ބިޝާމަކީ ކުރިން ބަންޑާރަ ނައިބު ކަމުގެ މަގާމުވެސް ފުރުއްވެވި އަދި މިހާރު ރައީސް އޮފީހުގެ ލީގަލް އެފެއާޒް ސެކްރެޓަރީ އެވެ.\nރައީސް އޮފީހުގެ ތަރުޖަމާން އިބްރާހިމް އަލީ މުއާޒް ދެންމެ ކުރެއްވި ޓްވީޓެއްގައި ބުނީ ޕީޖީގެ މަގާމަށް ކުރިމަތި ލެއްވީ ހަމައެކަނި ބިސާމް ކަމަށާއި އަދި މިހާރު އެނަން ރައީސް އަބްﷲ ޔާމިން ވަނީ ރައްޔިތުންގެ މަޖުލީހަށް ފޮނުވާފައި ކަމަށެވެ.\nރައީސް މިއަދު ޕީޖީގެ މަގާމަށް ބިސާމްގެ ނަން މަޖުލީހަށް ހުށަހަޅާފައިވާ އިރު މީގެ ހަފްތާއެއްހާ ދުވަސް ކުރިން ވަނީ އެމަގާމުގައި މީގެ ކުރިން ހުރި މުމްތާޒް މުހުސިންގެ މައްޗަށް އިތުބާރު ނެތްކަމުގެ ވޯޓެއް ނަގައި މަގާމުން ދުރުކޮށްފަ އެވެ.\nރައީސް އޮފީސް ޕްރޮސެކިއުޓާ ޖެނެރަލްގެ އޮފީސް އައިޝަތު ބިޝާމް\nޕީޖީ ކަމަށް ކުރިމަތިލާން އެންމެ ހަ ގަޑިއިރު


Minivan champion ship gai baiveri vumuge furusathu hulhuvaa laifi\nމިނިވަން ޗެމްޕިއަންޝިޕްގައި ބައިވެރިވުމުގެ ފުރުސަތު ހުޅުވާލައިފި\nފުޓް ބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ރާއްޖޭގެ އަތޮޅުތަކުގެ ފުޓްބޯޅަ ކުރިއެރުވުމަށް މީގެ ދެއަހަރު ކުރިން ފެށިގެން ބާއްވަމުން ގެންދާ މިނިވަން ޗެމްޕިއަންޝިޕް ފުޓްބޯޅަ މުބާރާތް ފެބްރުއަރީ މަހުގެ 27 ވަނަ ދުވަހު ބާއްވަން ނިންމައި މުބާރާތުގައި ބައިވެރިވުމުގެ ފުރުސަތު ހުޅުވާލައިފިއެވެ.\nމިއަހަރުގެ މުބާރާތްވެސް ކުރިއަށްދާނީ ކުރިން އަހަރު ތަކުގައި ވެސް މުބާރާތް ކުރިއަތް ދިޔަގޮތާ އެއްފަދައިން އަތޮޅު ބުރުގައި ދެ ރަށަށްވުރެގިނަ ރަށްރަށުން ބައިވެރި ވެއްޖެނަމަ މުބާރާތް ބޭއްވުމަށް ޝައުގުވެރިކަން ފާޅުކުރާ ރަށެއްގައި މެޗުތައް ކުރިއަށް ގެންދާ ގޮތަށެވެ. އަދި ދެ ޓީމު ބައިވެރި ވެފައިވާނަމަ ކުޅެވޭނީ ހޯމް އެންޑް އަވޭ އުސޫލުންނެވެ. އަދި މިއަހަރުވެސް ޒޯންބުރުކުޅެ މުބާރާތުގެ ގަދަ ހަތަރެއް ކަނޑައެޅުމަށް ހަމަޖެހިފައިވެއެވެ.\nރާއްޖޭގެ ހުރިހާ ރަށްތަކަށް ހާއްސަކޮށްގެން ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ކުރިއަށްގެންދާ މިމުބާރާތުގައި މިއަހަރުން ފެށިގެން ބައިވެރިވެވޭނީ ހަމައެކަނި ކޮމިޝަނަރ އޮފް ސްޕޯޓްސްގެ އޮފީހުގައި ރަޖިސްޓްރީކޮށްފައިވާ ޓީމުތަކަށެވެ.\nމިފަހަރުގެ މުބާރާތުގައި ބައިވެރިވާން ބޭނުން ޓީމު ތަކުގެ ފޯމްހުށަހެޅުމުގެ އެންމެ ފަހު މުއްދަތަކީ ޖެނުއަރީ 31 ވަނަ ދުވަހުގެ 15:00ގެ ކުރިންނެވެ. ފޯމް ހުށަހަޅަންޖެހެނީ އެފްއޭއެމް އޮފީހަށެވެ.\nވޭތުވެދިޔަ އަހަރު މިނިވަން ޗެމްޕިއަންޝިޕް ކާމިޔާބުކޮށްފައިވަނީ ދ.ކުޑަހުވަދޫއެވެ.


Faihjehi phone ufadhdhaa factory bandhu koffi | Mihaaru\nކޮވިޑް-19 އާ ހެދި ސެމްސަންގް ފަތްޖެހި ފޯނު ފެކްޓަރީ ބަންދުކޮށްފި\nސެމްސަންގް ގެލަކްސީ ޒީ ފްލިޕް: ފަތްޖެހި ފޯނު މާކެޓުން ޖާގަ ހޯދުމަށް ސަމްސަންގުން އުފެއްދި ފޯނު\n28 ފެބުރުއަރީ 2020 - 09:00\nސްމާޓްފޯން މާކެޓަށް ސެމްސަންގުން ދާދި ފަހުން ތައާރުފުކުރި ފަތްޖެހި ފޯނު، "ގެލަކްސީ ޒީ ފްލިޕް" ސައުތު ކޮރެއާގައި ވެސް އުފައްދަ އެވެ. ސެމްސަންގް "ގެލަކްސީ ފޯލްޑް"ގެ ބައެއް މޮޑެލްތައް ވެސް ސައުތު ކޮރެއާގައި އުފައްދަ އެވެ. ސެމްސަންގުން ބުނި ގޮތުގައި، ފެކްޓަރީގެ ބައެއް ފަންގިފަލާތައް ވަނީ މުޅިން ބަންދުކޮށްފަ އެވެ. އެހެނެއް ކަމަކު، ކޮންމެހެން ވަންނަންޖެހޭ ބައެއް އޮފިޝަލުންނަށް، ރައްކާތެރި ހެދުމުގައި ވަދެ އުޅެވޭ ގޮތަށް ހަމަޖައްސާނެ ކަމަށް ވެސް ވަނީ ބުނެފަ އެވެ.\nމުޅި ދުނިޔެ އަށް ކޮވިޑް-19 ފެތުރިގެން ހިނގައިދާނެ ކަމަށް ބަލައި، ގައުމުތަކުން ދަނީ ރައްކާތެރި ވުމަށް ވަރުގަދަ ފިޔަވަޅުތައް އަޅަމުންނެވެ. ޗައިނާއިން ފާޅުވި ކޮވިޑް-19. ޗައިނާ ދޫކޮށް އަވައްޓެރި ގައުމުތަކަށް ދަތުރުކޮށްފައި ވާއިރު، މާ ދުރު ގައުމުތަކުން ވެސް މި ބަލި ދަނީ ފެންނަމުންނެވެ.\nސްމާޓް އިލެކްޓްރޯނިކްސް އަދި ސްމާޓްފޯން ސިނާއަތަށް، ކޮވިޑް-19ގެ އަސަރު ވަރަށް ބޮޑަށް ވަނީ ކޮށްފަ އެވެ. މި ސިނާއަތަށް ޚާއްސަ ބައެއް ހަފުލާތަށް ވެސް ވަނީ ކެންސަލްކޮށްފަ އެެވެ. މި ގޮތުން އެންމެ ބޮޑަށް ފާހަގަކުރެވެނީ "މޮބައިލް ވޯލްޑް ކޮންގްރެސް" އެވެ. މި ހަފުލާ ތާވަލުކޮށްފައި ވަނީ ފެބްރުއަރީ 24 ގައި ވާއްވާ ގޮތަށެވެ. އެހެން ނަމަވެސް، މީހުން އެއް ތަނަކަށް އެއްވެ އުޅުމަކީ ރައްކާތެރި ކަމަކަށް ނުވާތީ، ހަފުލާ ކެންސަލްކުރަން ޖެހުނީ އެވެ.\nމާކެޓަށް މި އަހަރު ނެރެން ހަމަޖައްސާފައި ހުރި ބައެއް ފޯނުތައް، ތާރީޚު ފަހަނައެޅުން ނުވަތަ ކެންސަލްކުރަން ޖެހިދާނެ ކަމުގެ ބިރު ވެސް އެބަ އޮތެވެ. ސްމާޓްފޯން މާކެޓް އުފެދި ދުނިޔެ އަށް ބެހެވިގެން ދަނީ ޗައިނާ އިން ކަމަށް ވެފައި، ކޮވިޑް-19 އެންމެ ބޮޑަށް ވެތުރިފައި ވާ ގައުމަކީ ވެސް ޗައިނާ ކަމަށް ވުމުން، މި އަހަރުގެ ކޮންމެ ވެސް ހިސާބެއްގައި މި ހުސްކަން ތަޖުރިބާކުރަން ޖެހޭނެ ކަމަށް ވަނީ ބެލެވިފަ އެވެ.\nގޫގްލް އެންޑްރޮއިޑް ސެމްސަންގް ޗައިނާ ސައުތު ކޮރެއާ ސްމާޓް ފޯން


ބަރަކާތްތެރި ރަމަޟާންމަސް ފެށުމުގެ މުނާސަބަތުގައި، ރާއްޖޭގެ ރައްޔިތުންނަށް ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ފޮނުއްވި ތަހުނިޔާގެ ޚިޠާބު - The President's Office\nބަރަކާތްތެރި ރަމަޟާންމަސް ފެށުމުގެ މުނާސަބަތުގައި، ރާއްޖޭގެ ރައްޔިތުންނަށް ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ފޮނުއްވި ތަހުނިޔާގެ ޚިޠާބު\n15 މޭ 2018، ރިފަރެންސް: -\nބަރަކާތްތެރި ރަމަޟާންމަސް އަޅުގަނޑުމެންނާ ބައްދަލުކުރުމުގެ ހެޔޮ ތައުފީޤު މިންވަރު ކުރެއްވި ކަމަށްޓަކައި މާތް اللّـه سبحـانـه وتعـالىގެ ޙަޟްރަތަށް ޙަމްދާއި ޝުކުރު އަދާކުރަމެވެ.\nމިބަރަކާތްތެރި މައްސަރުގެ ތަހުނިޔާއާއި ހެޔޮއެދުންތައް ރާއްޖޭގެ އެންމެހައި ލޮބުވެތި ރައްޔިތުންނަށް ވަރަށް އިޚުލާޞްތެރިކަމާއެކު ފޮނުވުމަކީ އަޅުގަނޑަށް ލިބޭ ނުހަނުބޮޑު އުފަލެކެވެ. އަދި މި މުނާސަބަތުގެ ތަހުނިޔާ، އިސްލާމީ ޤައުމުތަކުގެ ވެރިންނަށާއި ރައްޔިތުންނަށާއި، ބައިނަލްއަޤްވާމީ ޖަމުޢިއްޔާ ޖަމާޢަތްތަކުގެ ވެރިންނަށްވެސް ފޮނުވަމެވެ.\nރަމަޟާންމަހަކީ، މާތްﷲ އިސްލާމީ އުންމަތަށް ދެއްވާ ވަރަށް މުހިންމު ރޫޫޙާނީ މަހެކެވެ. ފުއްސެވުމާއި ރުއްސެވުމުގެ މައްސަރެކެވެ. މިއީ އަޅުކަމާއި ތަޤްވާގެ އަގުހުރި ފުރުޞަތެކެވެ. މި މައްސަރަކީ، ކީރިތި ޤުރްއާން ބާވައިލެއްވި މައްސަރުކަމަށްވީހިނދު، މިމައްސަރުގެ މާތްކަމާއި އިތުރުކަން ބޮޑުވެގެން ވެއެވެ.\nއެހެންކަމުން، މި މައްސަރުގައި ރޯދައިގެ މަތިވެރި އަޅުކަން އަދާކުރުމާއެކު، ކީރިތި ޤުރްއާން ކިޔެވުން ގިނަކުރުމާއި، ފަރުޟު ފަސްނަމާދަށް ފަރުވާތެރިވުމަށް ދިވެހި އެންމެހައި މުސްލިމް ރައްޔިތުންނަށް އަޅުގަނޑު އިލްތިމާސް ކުރަމެވެ. މި މަތިވެރި މައްސަރުގެ ދުވަސްތަކާއި ރޭތަކުގެ ބޭނުން ހެޔޮގޮތުގައި ހިފުމަށާއި، އިސްލާމީ ރިވެތި އަޚުލާޤުގެ މަތީގައި ދެމިތިއްބެވުމަށްވެސް އެންމެހައި ދިވެހި ލޮބުވެތި ރައްޔިތުންނަށް އަޅުގަނޑު ނަސޭހަަތްތެރިވަމެވެ.\nއަޅުގަނޑުގެ ދުޢާއަކީ މިމަަތިވެރި މައްސަރުގެ ރަޙްމަތާއި ފުއްސެވުމާއި ރުއްސެވުން އަޅުގަނޑުމެންނަށް މާތްﷲ މިންވަރު ކުރެއްވުމެވެ. އަދި އަޅަމެން ހިފާ ރޯދައިގެ މަތިވެރި ދަރުމައާއި ސަވާބު އެކަލާނގެ އިތުރު ކުރެއްވުމެވެ.\nރާއްޖޭގެ ވިޔަފާރީގެ ދާއިރާގައި ޚާއްޞަކޮށް ކުދި އަދި މެދުފަންތީގެ ވިޔަފާރީގެ ރޮނގުން ގިނަ ޚިދުމަތްތަކެއް ކުރައްވާފައިވާ ލޯޖެހި އަޙްމަދުމަނިކު ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެ ޢާއިލާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ\n21 އޭޕްރިލް 2021, ޚަބަރު


Wimbledon thashi Murray ah hurihaa gothakun haassa | Mihaaru\nކުޅިވަރު / ވިމްބްލްޑަން ޓެނިސް މުބާރާތް\nވިމްބަލްޑަން ތަށި މަރޭ އަށް ހުރިހާ ގޮތަކުން ވެސް ހާއްސަ\nމަރޭ ވިމްބެލްޑަން މުބާރާތުގެ ތަށި އުފުލާލަނީ.-- ފޮޓޯ: އޭއެފްޕީ\nމަރޭ ދެ ވަނަ ފަހަރަށް ވިމްބަލްޑަން ކާމިޔާބުކުރީ އިއްޔެ ކުޅުނު ފައިނަލުގައި ކެނަޑާގެ މިލޯސް ރައޮނިޗް ބަލިކުރުމަށް ފަހު އެވެ. ވާދަވެރި ކުޅުމެއް ފެނިގެންދިޔަ މެޗުގެ ސެޓުތައް ދިޔައީ 6-4 7-6 (7-3) 7-6 (7-2) އިންނެވެ.\nމަރޭ ފުރަތަމަ ފަހަރަށް ވިމްބަލްޑަން މުބާރާތް ކާމިޔާބުކުރީ 2013 ވަނަ އަހަރު އެވެ. އެއީ 77 އަހަރަށް ފަހު އިނގިރޭސިވިލާތަށް ނިސްބަތްވާ ފިރިހެން ކުޅުންތެރިއަކު ވިމްބަލްޑަން ތަށި އުފުލާލި ފުރަތަމަ ފަހަރެވެ. އަދި އިއްޔެ ކާމިޔާބީ އަށް ފަހު މަރޭ ވެފައިވަނީ 1935 ވަނަ އަހަރަށް ފަހު ވިމްބަލްޑަން ޗެމްޕިއަންކަން ދެ ފަހަރަށް ހޯދި ފުރަތަމަ އިނގިރޭސި ކުޅުންތެރިއާ އަށެވެ.\nމަރޭ ބުނީ މިއީ ޓެނިސް ކެރިއަރުގައި ލިބުނު ފާހަގަކޮށްލެވޭ ބޮޑު ކާމިޔާބީއެއް ކަމަށެވެ.\n"ވިމްބަލްޑަން އަކީ އަބަދުވެސް އަހަންނަށް ހާއްސަ މުބާރާތެއް. މިއީ ހުރިހާ ގޮތަކުން ވެސް ހާއްސަ ކާމިޔާބެއް. ސަބަބަކީ ނާކާމިޔާބީގެ ހިތި ރަހަ ލާފައިވަނިކޮށް ލިބުނު މޮޅަކަށް ވާތީ،" އިއްޔެގެ މެޗަށް ފަހު މަރޭ ބުންޏެވެ.\nމިއީ މަރޭ ގްރޭންޑް ސްލޭމް ފައިނަލެއްގައި ކުޅުނު 11 ވަނަ ފަހަރެވެ. މީގެ ކުރިން އޭނާ ކުޅުނު 10 ފައިނަލުގައި ނުކުތީ ރޮޖާ ފެޑެރާ ނޫނީ ނޮވަކް ޖޮކޮވިޗާ ދެކޮޅަށެވެ. މަރޭ ބުނިީ ކުރިއަށް ހުރި މުބާރާތްތަކުގައި ރަނގަޅު ކުޅުމެއް ދައްކަން އޭނާ އަށް ހިތްވަރު ލިބިއްޖެ ކަމަށެވެ.\nވިމްބްލްޑަން ޓެނިސް މުބާރާތް އޭންޑީ މުރޭ\nމަރޭ އަކީ އިންގްލެންޑް ކުޅުންތެރިއެއް ނޫން. އޭނާއަކީ ސްކޮޓްލެންޑްގެ ކުޅުންތެރިއެއް.


Netherlands In Germany Ladhu Gannavaalaifi - Vaguthu\nނެދަލޭންޑްސް އިން ޖަރުމަނު ލަދުގަންނަވާލައިފި\nޔުއެފާ ނޭޝަންސް ލީގުގައި ރޭ ނެދަލޭންޑްސް އިން ޖަރުމަނުގެ މައްޗަށް 3-0 އިން ކުރި ހޯދައިފިއެވެ.\nޔުއެފާ ނޭޝަންސް ލީގުގައި ހަތަރު ފަންތީގެ ހަތަރު ލީގެއް އޮންނައިރު މި ނަތީޖާއާއެކު ޖަރުމަނު އޮތީ ކުޅުނު ދެ މެޗުން ލިބުނު އެއް ޕޮއިންޓާ އެކު މުބާރާތުގެ އެންމެ ވަރުގަދަ ޓީމުތައް ހިމެނޭ ލީގު ކަމަށްވާ އޭ ލީގުގެ ގްރޫޕް އެކެއްގެ ފުލުގައެވެ. މި ގްރޫޕްގެ ދެވަނައިގައި ތިން ޕޮއިންޓާއެކު ނެދަލޭންޑްސް އޮތްއިރު ގްރޫޕްގެ އެއްވަނައިގައި ހަތަރު ޕޮއިންޓާ އެކު އޮތީ ފްރާންސްއެވެ.\nނެދަލޭންޑްސްގެ ދަނޑުގައި ރޭ ކުޅުނު މި މެޗުގެ 30 ވަނަ މިނެޓްގައި ވެންޑައިކް ވަނީ އެޓީމަށް ލީޑު ނަގާދީފައެވެ. ފުރަތަމަ ހާފް ނިމުމުގެ ކުރިން ނަތީޖާ އެއްވަރުކޮށްލަން ޖަރުމަނުގެ ތޯމަސް މުލާ އަށް ހުސް ފުރުސަތެއް ލިބުނު ނަމަވެސް އޭނާ ފޮނުވާލި ހަމަލާ ގޯލާ އަމާޒުވާ ގޮތް ވަނީ ނުވެފައެވެ. މީގެއިތުރުން ދެވަނަ ހާފްގައި ސާނޭ އަށް ވެސް ނަތީޖާ އެއްވަރުކުރަން ރަނުގެ ފުރުސަތެއް ލިބި ބޭކާރުވެފައިވެއެވެ.\nނެދަލޭންޑްސްގެ ދެވަނަ ގޯލު މެޗުގެ 86 ވަނަ މިނެޓްގައި ކާމިޔާބުކޮށްދިނީ ރޭގެ މެޗުގައި މޮޅު ކުޅުމެއް ދެއްކި މެމްފިސް ޑެޕާއިއެވެ. އަދި މެޗުގެ ފަހު ވަގުތުކޮޅުތެރޭ ވައިނަލްޑަމް ވަނީ ނެދަލޭންޑްސްގެ ތިންވަނަ ގޯލު ކާމިޔާބުކޮށްދީ އެޓީމުގެ ލީޑު ފުޅާކޮށްދީފައެވެ.\nރޭގެ މެޗުން ނެދަލޭންޑްސް މޮޅުވިއިރު މިއީ ތިން ގޯލުގެ ތަފާތަކުން ޖަރުމަނުގެ މައްޗަށް ނެދަލޭންޑްސް އިން ހޯދި ފުރަތަމަ މޮޅުކަން ފާހަގަކޮށްލެވެއެވެ. ޖަރުމަނު ރޭގެ މެޗުން ބަލިވިއިރު މިދިޔަ އަހަރުގެ އޮކްޓޫބަރު މަހަށްފަހު އެޓީމު މޮޅުވީ ވާދަވެރި އެންމެ މެޗަކުންނެވެ. މީގެއިތުރުން އެންމެފަހުން ޖަރުމަނުން ކުޅުނު ތިން މެޗުގައި ގޯލެއް ވެސް ކާމިޔާބު ކުރެވިފައެއް ނުވެއެވެ.\nގްރޫޕް ސްޓޭޖުގެ ތިންވަނަ މެޗުގައި އަންނަ އަންގާރަ ދުވަހު ޖަރުމަނު ނިކުންނާނީ ފްރާންސްއާ ދެކޮޅަށެވެ.\nޖަރުމަންވިލާތުންވެސް ކޮވިޝީލްޑް ވެކްސިން ބޭނުން ކުރުން މެދުކަނޑާލައިފި


މިދިޔަ 24 ގަޑިއިރު ތެރޭގައި ކޮވިޑް ޖެހިގެން ސްޕެއިން އިން 932 މަރު! – Haftha\nThu, 28 May, 2020, 4:06 pm\nމިދިޔަ 24 ގަޑިއިރު ތެރޭގައި ކޮވިޑް ޖެހިގެން ސްޕެއިން އިން 932 މަރު!\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް 19 އެންމެ ބޮޑަށް ފެތުރިފައިވާ އެއް ގައުމު ކަމަށްވާ ސްޕެއިންގައި މިދިޔަ 24 ގަޑިއިރުގެ ތެރޭގައި ބަލި ޖެހިގެން 932 މީހުން މަރުވެއްޖެ ކަމަށް އެގައުމުގެ ސަރުކާރުން ބުނެފިއެވެ.\nސްޕެއިންއަކީ އިޓަލީއާ ޖެހިގެން މިހާތަނަށް ކޮވިޑް 19 ގައި އެންމެ ގިނަ މީހުން މަރުވެފައިވާ ގައުމެވެ. އެގައުމުން އެކަނި ވެސް އެބަލީގައި 10935 މީހުން މިހާތަނަށް މަރުވެފައިވާއިރު ބަލި ޖެހުނު މީހުންގެ އަދަދު 117،000 އަށްވުރެ މައްޗަށް ވަނީ އަރައިފައެވެ.\nނަމަވެސް ސްޕެއިންގެ ހެލްތު މިނިސްޓްރީގެ ހިސާބުތައް ދައްކާ ގޮތުން އެގައުމުގައި ބަލި ޖެހޭ މީހުންގެ އަދަދާއި ބަލީގައި މަރުވާ މީހުންގެ އަދަދު ދަނީ ދަށްވަމުންނެވެ.\nއެގޮތުން އިއްޔެ ކޮވިޑް 19 ޖެހުނު މީހުންގެ އަދަދު 7.9 ޕަސެންޓުގައި އުޅޭއިރު މިއަދު އެބަލި ޖެހުނު މީހުންގެ އަދަދު ވަނީ 6.8 ޕަސެންޓަށް ދަށް ވެފައެވެ. ބަލީގައި އިއްޔެ މަރުވި ޕަސެންޓަކީ 10.5 އެވެ. ނަމަވެސް އެ އަދަދު މިއަދު ވަނީ 9.3 ޕަސެންޓަށް ވެއްޓިފައެވެ.\nސްެޕެއިންގެ ހެލްތު މިނިސްޓްރީން ބުނީ، އެގައުމުން ބަލި ޖެހުނު މީހުންގެ ތެރެއިން 30،513 މީހަކު ރަނގަޅުވެފައިވާ ކަމަށެވެ. މިއަދަދަކީ އިއްޔެއާ އަޅާބަލާއިރު 4000 އަށްވުރެ އިތުރު އަދަދެކެވެ.\nމުޅި ދުނިޔެއަށް ބަލާއިރު ކޮވިޑް 19 ޖެހިފައިވާ މީހުންގެ އަދަދު އިއްޔެ ވަނީ އެއް މިލިއަނަށްވުރެ މައްޗަށް އަރައިފައެވެ. އަދި ބަލީގައި މަރުވި މީހުންގެ އަދަދު މިއަދާ ހަމައަށް 55،000 އަށްވުރެ މައްޗަށް އަރާފައިވާއިރު ބަލިން މިހާތަނަށް ރަނގަޅުވެފައިވަނީ 222،332 މީހުންނެވެ.\nދުނިޔޭގެ ގައުމުތަކުގެ ތެރެއިން ކޮވިޑް 19 އެންމެ ގިނަ މީހުންނަށް ޖެހިފައިވަނީ އެމެރިކާގައެވެ. އެގައުމުގެ 245،442 މީހަކަށް ބަލި ވަނީ ޖެހިފައެވެ.\nދެވަނާގައި އޮތީ ސްޕެއިން އެވެ. ތިނަ ވަނައަށް އޮތީ ކޮވިޑް 19 ޖެހިގެން މިހާތަނަށް އެންމެ ގިނަ މީހުން މަރުވި އިޓަލީއެވެ. އެގައުމުން 13،915 މީހުން އެބަލީގައި މަރުވެފައިވާ ބަލި ޖެހިފައިވަނީ 115،242 މީހަކަށެވެ.


ދެފުރާނަ އެކުވެފައިވާ – ދިވެހި ނޫސް\nHome ⁄ ވާހަކަ ⁄ ދެފުރާނަ އެކުވެފައިވާ\nނޯޓް: މި ވާހަކައަކީ އަޅުގަނޑުގެ ވާހަކަތަކަށް ވަރަށް ބޮޑު ތަރުޙީބެއް ދޭ ކިޔުންތެރިއެއް ކަމަށްވާ މައިޝާ އަށް ޚާއްޞަކޮށްފައިވާ ވާހަކައެކެވެ. އެގޮތުން މިވާހަކަ ލިޔެފައިވަނީ ވެސް މައިޝާ ހުށަހަޅައިދިން ޚިޔާލެއްގެ މައްޗަށެވެ. ޝުކުރިއްޔާ މައިޝާ\nހަވީރުގެ ފިނިފިނި މަރިޔާދު ވަގުތެވެ. ޖެހެމުން ދިޔައީ ހިތަށް ފިނިކަން ލިބިދޭ ޝަބުނަމްގެ އަރާމް ވައިބާނި ތަކެވެ. އެ އުފާވެރި ހިތްފަސޭހަ ވަގުތު ރަށުގެ ގިނަބަޔަކު މަސްޢޫލުވަމުން ދިޔައީ އަހަރެންގެ ކައިވެނީގެ ވަލީމާ ޤައުމީ ފެންވަރުގައި ބޭއްވުމަށެވެ. އަންހެންވެރިން ތައްޔާރު ކުރަމުން ދިޔަ ތަފާތު މީރު އެކި ބާވަތްތަކުގެ ކެއުންތަކުން މުޅިތަން ދިޔައީ އެއްވަސް ކުރަމުންނެވެ. ދުވާ މީރު ވަހުން ކޮންމެ މީހެއްގެ ވެސް ބަނޑު ފުރި ބަންޑުން ވާވަރުވެއެވެ. ތަފާތު އެކި ކުލަތަކުގެ ކުލަބޮކިތައް މުޅި ގޯތިތެރޭގައި ހަރުކުރެވި، މުޅި ގެ ދިއްލާ ވިދާ ބަބުޅަން ރަށުގެ ފިރިހެންވެރިން ފޯރިއާއި އެކު އުޅުނެވެ. އެންމެންގެ މޫނުމަތިން ވެސް ފެންނަމުން ދިޔައީ އުފާވެރިކަމެވެ. ހިތްހަމަޖެހުމެވެ.\nތައްޔާރު ކުރެވެމުން ދަނީ އަހަރެންގެ ކައިވެނީގެ ވަލީމާއެވެ. މިދަނޑިވަޅުގައި އަހަަރެންގެ އިޙުސާސްތައް ހުރީ ކިހިނެއްކަން އެނގޭ ހެއްޔެވެ؟ މި ސުވާލުގެ ޖަވާބު ހިތައްވެސް ބަޔާން ނުކުރެވޭނެއެވެ. ކިތަންމެ މޮޅު ޅެންވެރިޔަކަށް، ޅެމުގެ މާނަ ބަނޑުގެ އެންމެ ފުނަށް ލައިގެންވެސް އަހަރެންގެ ހިތަށް ލިބިފައި މިވާ އުފާވެރިކަން، ހިތްހަމަޖެހުން ނޭނގޭނެއެވެ. އާނއެކެވެ. ކޮޅުނެތް ކޮޅަށް އަހަރެން މިހުރީ އުފާވެފައެވެ. އުފަލުންް ގޮސް ހީވަނީ ރޮވިދާނެ ހެންނެވެ. މީ އަހަރެން ހާދަ ގިނަ ދުވަސްވަންދެން ދުށް ހުވަފެނެކެވެ. އަހަރެން ހާދަ އިންތިޒާރު ކުރި ދުވަހެކެވެ.\nއަހަރެންގެ މޫނުމަތީގައި ވެސް ކޮންމެވެސް ވަރަކަށް ވަނީ މޭކަޕް ކުރެވިފައެވެ. އިސްތަށިގަނޑު ވަނީ ވަަރަށް ޗާލުކުރެވިފައެވެ. ފިރިހެނެއް ކަމަކު ވަލީމާއަށް ހިތް ފުރޭވަރަށް މޭކަޕްކޮށް ރީތިވެގެން ދިޔުމަކީ މައްސަލައެއް ނޫންތާއެވެ؟ މީ ދުނިޔޭގެ ވެސް އާދައެވެ. ކޮޓަރިތެރޭގައި ފޫހިކަމެއް ނެތި ފިނި ބުރުވަމުން ދިޔަ އޭސީއަށް ބަަލައިލަމުން އަހަރެން ގޮނޑިން ތެދުވެގެން ކޮޓަރީގެ ލޯގަނޑު ކުރިމަތީގައި ހުއްޓުނެވެ.\n“މާޝާﷲ” އަހަރެން ވަަރަށް ރީތިއެވެ. ބޮލުގައި ކޮޅަށް ޖެހިފައި ހުރި އިސްތަށިކޮޅުން ފެށިގެން ފައިގެ އިނގިލި ކޮޅާއި ހަަމައަށް ފެންނަމުން ދިޔައީ އަހަރެންގެ ފުރިހަމަ ކަމަވެ. އަހަރެންގެ ފިރިހެންވަންތަ ކަމެވެ. މިފަދަ ފުރިހަމަ ޚަފުލާއަކަށް ތައްޔާރު ކުރެވޭނެ އެންމެ މަތީ ދަރަޖައަށް އަހަރެން މިވަނީ ތައްޔާރުކުރެވިފައެވެ. މަޑުމަޑުން އަހަރެން ލޯގަނޑު ކުރިމަތީގައި ހުއްޓި އަހަރެންގެ މޫނަށް ބަލައިލީމެވެ. އަހަރެންގެ ކަންފަތުގައި މުދި ހަރުކޮށްފައެއް ނެތެވެ. އިސްތަށިގަނޑު ވަނީ ރީތިކޮށް ކޮށައިލެވިފައެވެ. އަހަރެންގެ ދަތްތައް ފެންނަ ވަަރަށް އަހަރެން ހީނލީމެވެ. އެއާއި އެކު އަހަރެންގެ ދޫ ހަރަކާތް ކޮށްލީ “ސާރާ” ގެ ނަމުންނެވެ.\nސާރާ އަކީ އަހަރެންގެ ލޯބިވެރިޔާއެވެ. އަހަރެންގެ ދިރިއުޅުމުގެ ކައްޕިތާނެވެ. އަހަރެންގެ ވާން އުޅޭ އަނބިމީހާއެެވެ. އަހަރެން ސާރާ ދެކެ ވަނީ އާދައިގެ ލޯތްބެއް ނޫނެވެ. އަހަރެންގެ ހިތުގައި ސާރާއަށް ދެވިފައިވަނީ ވަރަށް ޚާއްޞަ މަޤާމެކެވެ. އަހަރެންގެ ހިތުގެ އެންމެ ފުންމިނުން އަހަރެން ސާރާ ދެކެވީ މާތް މަތިވެރި ޤަދަރުވެރި ލޯތްބެކެވެ. މިފަދަ މާތް ލޯތްބެއް ވާކަށް މިހާރުގެ ގިނަ ލޯބިވެރިންނަށް ނޭނގޭނެކަން އަހަރެންނަށް ކަށަވަރެވެ.\nވަގުތު ކޮޅަކު އަހަރެން ދެލޯ މަރައިލުމަށްފަހު މަޑުމަޑުން ދެލޯ ހުޅުވާލީމެވެ. އަދި އަހަރެންގެ ކަޅި ލޯގަނޑަށް އަނެއްކާވެސް އަމާޒުކޮށްލެވުނެވެ. ލޯގަނޑުގެ ކުރިމަތީގައި އެހުރީ އަހަރެންގެ ޙަޔާތުގައި އަހަރެންނަށް އެހީތެރިވި ބައިވެރިޔާއެވެ. ޙަޔާތުގެ ދަތުރުގައި އަހަރެން އުފުލި ހުރިހާ ވޭނަކާއި ހިތާމައެއް އެންމެ ގާތުން ފެނި އަހަރެންނަށް ނަޞޭހަތްްތެރިވި އަހަރެންގެ ބެސްޓް ފްރެންޑެވެ.\n“ތޭންކްސް ދާނިޝް…” ލޯގަނޑުން ފެންނަށް ހުރި އަހަަރެންނަށް އެހީތެރިވި އަހަރެންގެ ބެސްޓްފްރެންޑަށް އަހަރެން ޝުކުރު އަދާކުރީމެވެ. ދާނިޝް ނެތް ނަމަ އަހަރެންނަށް މިއަދު މިހިސާބަކަށް ނާދެވުނީސް ކަން ކަށަވަރެވެ. މަޑުމަޑުން ލޯނގަޑުގެ ތެރެއިން އަހަރެންގެ މާޒީ އަހަރެންނަށް ފެންނަމުން ދިޔައެވެ. އަހަރެންގެ މާޒީ މިވަނީ އަހަރެންގެ ދިރިއުޅުން އެއްކޮށް ބަދަލުކޮށްލައިފައެވެ. އަހަރެން ހަރުދަނާ މީހަކަށް ހެދީ އަހަރެންގެ މާޒީއެވެ. އެއީ މީގެ5އަހަރު ކުރިއެވެ.\n“އަހަރެންގެ މައިންބަފައިންގެ ނުޤަބޫލުގަ މިގުޅުން އިތުރަކަށް ކުރިއަކަށް ނުގެންދެވޭނެ… ސޮރީ…”\nއަހަރެންގެ ކަންފަތުގެ ހިނދުރި ބުރުމާ ކަށްޓަކުން ތޮރުފާލި ކަހަލައެވެ. އަހަރެންނަށް މުޅި ދުނިޔެ ހިމޭންވިއެވެ. ދާންވީ މިޝްރާބު ނޭނގުނެވެ. އަހަރެންވީ ހަޤީޤީ ލޯބި “ސޮރީ” އިން ނިމިގެން ދާތަން ބަަލަން އަހަރެންގެ ދެލޯ ކެތްކުރާނީ ކިހިނެއް ހެއްޔެވެ؟ އަހަރެންގެ ނާޒުކު މިހިތުގެ ވިންދު އަބަދުމެ ގޮވަމުން ދާ ސާރާ ގެ ނަމާއި ނުލައި މިހިތުގައި ވިންދު ޖަހާނީ ކިހިނެއް ހެއްޔެވެ؟ އަހަރެން ސާރާ ދެކެ ވަރަށް ލޯބި ވަަމެވެ. އެހެނަސް ސާރާގެ ކިބައިގައި އަހަރެންގެ ހިތް ނުރުހޭ ހުރީ ހަމަ އެންމެ ސިފައެކެވެ. އަހަރެންގެ އަމިއްލަ ކަންތަކާއި ބެހުމެވެ. އެންމެ ބޮޑު ކަމަކަށް އަހަރެންގެ އިސްތަށިގަނޑެވެ. އަހަރެންނަށް ޤުދުރަތުން ދެއްވައިފައިވަނީ ވަރުގަދަ ބޮޑު ބުޅި އިސްތަށިގަނޑެކެވެ. އުނުގަނޑާއި ހަަމައަށް އޮތް އަހަރެންގެ އިސްތަށިގަނޑު ސާރާއަކަށް ކަމަކު ނުދެއެވެ. ސާރާގެ މައިންބަފައިން އަހަރެންނަކީ ސާރާގެ ލޯބިވެރިޔާ އޭ ބުނަން ސަހަރޯ ހީވެއެވެ. އެއީ ވެސް ހަމަ އަހަރެންގެ އިސްތަށިގަނޑާއި ހުރެއެވެ. މުޖުތަމަޢު ދެކޭނެ ގޮތް ވަރަށް ހަޑިކަމަށް ބުނާނެއެވެ. ސާރާގެ އާއިލާއަށް ފިރިހެންކުދިންގެ އިސްތަށިގަނޑު ދިގުކުރުމަކީ ހަޑިކަމެކެވެ. ރަނޑުކަމެކެވެ. އަހަރެން އެކަން ޤަބޫލެއް ނުކުރަމެވެ. ފަހުން ކަންފަތު މުދިވެސް ލީމެވެ. ކަރު ފަށްވެސް އެޅީމެވެ. އަހަރެން ޤަބޫލު ކުރާ ގޮތުގައި ހުރިހާ ވެސް އެއްޗަކީ މީހާގެ ނިޔަތެވެ. ކުރާ އަމަލުތަކެވެ. ﷲ އާއި ތިބާ އާއި ދޭތެރޭގައި އޮތް ގުޅުމެވެ.\nސާރާގެ އާއިލާގެ ފުރިހަމަ ރުހުން އަހަރެމެންގެ ގުޅުމަށް ނުލިބުނަސް އަހަރެމެންގެ ލޯބީގެ ގުޅުން އަހަރެމެން ކުރިއަށް ގެންދިޔައީމެވެ. ނުހަނު އުފަލާއި އެކުގައެވެ. އަހަރެންނާއި ސާރާގެ ދެމެދުގައި ވާ ލޯބީގެ ގުޅުމަކީ އިތުބާރެވެ. އަޅާލުމެވެ. ޒިނޭ ކުރުމަކީ އަހަރެމެންގެ ނަޒަރުގައި ލޯބީގެ ގުޅުމެއް ނޫނެވެ. ހަޤީޤީ ލޯބިވާ ދެ ލޯބިވެރިން، އެމިހެއްގެ ބައިވެރިޔާ ނަރަކައިގެ ހޫނު އަލިފާނަށް ލާން ބޭނުން ވާނެ ހެެއްޔެވެ؟؟ ނުވާނެކަން ކަށަވަރެވެ. އަހަރެން ސާރާ އާއި އެކު އެފަދަ ގުޅުމެއް ނުހިންގީ އެހެންވެގެންނެވެ. ސާރާއަށް ދެރައެއް ނުދިނުމަށެވެ. އަހަރެން ސާރާ ދެކެވާ ޤަދަރުވެރި ލޯތްބެއްގެ ސަބަބުންނެވެ.\nއެހެނަސް ފަހުން ވާނެ ގޮތެއް ނޭނގޭނޭ އެންމެންވެސް ބުނެއެވެ. އަހަރެން އެހާ ލޯބިވި ސާރާ އަހަރެންނަށް ގެއްލުނެވެ. “ސޮރީ” އިން އަހަރެންގެ ދިރިއުޅުން ސާރާ ސިއްކަ ޖެހިއެވެ. އަހަރެން ހުންނަ ގޮތް، އަހަރެން ޒިންމާދާރު ނުވުން، އަހަރެން އަތުގައި އެކަށީގެންވާ ވަަރަށް ފައިސާ ނެތުންވީ ސާރާ އާއި އަހަރެން ވަކިވާން ޖެހުނު ސަބަބުތަކަށެވެ. ސާރާ އިންގްލޭންޑަށް5އަހަރަށް ކިޔަވަން ފުރުޞަތު ލިބުމުން ސާރާ އަހަރެންނަށް ދިން ހަދިޔާ އަކީ “ސޮރީ” އެވެ. ސާރާ އެގޮތަށް ނިންމީ އޭނާގެ މައިންބަފައިން ރޮއި އާދޭސް ކޮށްގެންނެވެ.\nއަހަރެން ވިސްނާ ލީމެވެ. ވަރަށް ބޮޑަށް ވިސްނީމެވެ. ސާރާ އަށް ޓަކައި އަހަރެންގެ ދިރިއުޅުން ބަދަލު ނުކުރާންވީ ކީއްވެ ހެއްޔެވެ؟ އަހަރެން އެހާ ލޯބިވާ މީހަކަށްޓަކައި ބޮލުގައި އޮތް އިސްތަށިގަނޑު ކޮށާލުން އެއީ ނުވާނެ ވަރު ކަމެއް ހެއްޔެވެ؟؟ އިސްތަށިގަނޑު ދިގުކުރުމަކީ މައްސަލައެއް ނޫނެވެ. އެހެނަސް އަހަރެން އިސްތަށިގަނޑު ދިގުކުރުމުން ސާރާ އާއި ސާރާގެ އާއިލާއަށަ ކަމުނުދަންޏާ، އަހަރެން ގޮތް ދޫކޮށް އިސްތަށިގަނޑު ރީތިކޮށް، ކުރުކޮށް ކޮށާލުމުން، އަހަރެންނަށް އޮތީ ކޮން ގެއްލުމެއް ހެއްޔެވެ؟ އަހަރެންނަށް ލިބޭ ދަރިންގެ މަންމަ ގެ މަޤާމު ހަވާލުކުރެވޭނެ ފަދަ ލޯބިވާ މީހަކަށް އެކަން ކުރުމަކީ އެއްވެސް މައްސަލައެއް ނޫނެވެ.\nސާރާ ފުރުމުގެ ކުރިން އަހަރެން ސާރާ އާއި ބައްދަލު ކުރީމެވެ. މަޢާފަށް އެދުނީމެވެ. ސާރާ އާއި ސާރާގެ އާއިލާ އެދޭ ފަދަ ހަރުދަނާ މީހަކަށް ވާނެ ކަމުގެ ޔަޤީންކަން އަހަރެން ދިނީމެވެ. އެހެނަސް އަހަރެން ސާރާގެ ގާތުން އެދުނީ ހަމަ އެންމެ ކަމެކެވެ. އަހަރެންނާއި ސާރާގެ ދެ ހަށިގަނޑު ދެތާގައި ވީ ކަމުގައި ވީނަމަވެސް އެއް ފުރާނައެއްގެ ގޮތުގައި ތާއަބަދު ވުމަށެވެ. އަހަރެން ވަރަށް އުފާވީމެވެ. ސާރާ އެކަން ޤަބޫލުކުރީ ނުހަނު އުފަލުންނެވެ. ސާރާ އަހަރެންދެކެ ވަރަށް ލޯބިވާކަން ހާމަ ކުރިއެވެ. ކިޔަވައިގެން އަންނަ ގޮތަށް އަހަރެންގެ މީހަކަށް ވާނެކަމަށް ސާރާ ވަޢުދު ވިއެވެ. އެހަނަސް އެއީ އަހަރެންގެ ޙަޔާތައް ބަދަލުތަކެއް އަންނާނެކަމަށް އަހަރެން ކުރިން ވަޢުދުވުމުންނެވެ.\nސާރާ ފުރައިގެން ދިޔުމާއި އެކު އަހަރެން އަބަދުވެސް އިސްތަށިގަނޑު ރީތި ވަަރަކަށް ބަހައްޓަމެވެ. ކަރުގައި ފަށް އެޅުމާއި، ކަންފަތު މުދިލުން ފަދަ ރަނޑު ކަންތައް އަހަރެން މުޅިން ދޫކޮށްލީމެވެ. ރަނގަޅަށް ކިޔަވައި ހަރުދަނާ މީހަކަށް ވުމަށް އިންތިހާއަށް މަސައްކަތް ކުރީމެވެ. އެކަނި ވާ ވަގުތުތަކު ލޯގަނޑު ކުރިމަތީގައި ހުއްޓި އަހަރެންގެ އަމިއްލަ ނަފުސާއި އަހަރެން ވާހަކަދައްކަމެވެ. އަހަރެންގެ އަމިއްލަ ނަފުސް އަހަރެން ދާންވީ ގޮތް ދައްކައިދެއެވެ. ރަނގަޅު ގޮތް ކިޔައިދެއެވެ.\nއަހަރެންގެ ރަޙުމަތްތެރިން ބުނެއުޅެއެވެ. “ލޯންގް ޑިސްޓޭންސް ރިލޭޝަންޝިޕް” އަކީ ފަނި އެއްޗެކެވެ. އެއީ އެއްގޮތަކަށްވެސް މަސައްކަތް ކުރާނެ ފޯރމިޔުލާއެއް ނޫން ކަމަށެވެ. ދޮގު ހެދުމާއި އޮޅުވާލުމުން ފުރިފައިވާ ޚީލަތްތެރި ކަމެއްގެ ގޮތުގައެވެ. އެހެނަސް އެނގޭ ހެއްޔެވެ؟ ދުރުގައި އެތައް އަހަރަކު އުޅުނަސް އަހަރެންނާއި ސާރާގެ ލޯތްބަކަށް އެއްވެސް ބަދަލެއް ނާދެއެވެ. އެއީ އަހަރެންނާއި ސާރާގެ ލޯބީގެ ގުޅުމަކީ އިތުބާރެވެ. އަޅާލުމެވެ. މިހާރުގެ ރިލޭޝަންޝިޕް ގޮތަށް ” ލަވް އިޒް ސެކްސް” އެއް ނޫނެވެ.\nސާރާ ކިޔެވުން ނިންމާފައި އައި އިރު އަހަރެން މިވަނީ ސާރާގެ މީހަކަށް ވުމަށް ފައްކާވެފައެވެ. މިއަދު އަހަރެންނަކީ ސާރާގެ އާއިލާ އާއި މުޅި ޤައުމު ފަޚުރުވެރިވާ ޒުވާނެކެވެ. ސާރާގެ ދާއިރާ، ހިތަދޫ މެދު ދާއިރާގެ މަޖިލަސް މެމްބަރަކީ އަހަންނެވެ.\n” ދާނިޝް” އަހަރެންނަށް ސިއްސައިގެން ގޮސް ފަހަތަށް ބަލައިލެވުނެވެ. އޭރު އަހަަރެންގެ ދެލޮލުން އުފާވެރިކަމުގެ ކަރުނަތައް ފައިބަމުން ދިޔައެވެ. އަހަރެންގެ ގާތުގައި، ކައިވެނީގެ ހެދުމުގައި އެހުރީ އަހަރެންގެ ލޯބިލޯބި ސާރާއެެވެ. ދުރުގައި5އަހަރު ހޭދަކޮށްފައި، މިއަދު އަހަރެންގެ ގާތުގައި ސާރާ އައިސް އެހުރީ އަހަރެންގެ ދިރިއުޅުމުގެ ހުންގާނުގައި ހިފާށެވެ. އަހަރެން މި ދިރިއުޅުމުގެ ރާސްތާ، ސާރާ އާއި އެކު އެއްހަށިގަނޑެއްގެ މިސާލުގައި ފުރިހަމަ ކުރާނަމެވެ.\nSo nice. Varah loabi story.\nValeemaa gaumee fenvaruga faahaga\nކީއްވެ ނުބޭންވެންވީ؟؟ މުއްސަނދި، ތައުލީމީ، މީހުންގެ ލޯބި ލިބެގެންވާ، މަޖިލިސް މެމްބަރެއް ގެ ވަލީމާ ގައުމީ ފެންވަރުގަ ބޭއްވިދާނު\nV interesting story ❤?\n. Thank you maisha\nMashah ves livebalavaahakayeh loabee\ngett varugadha misaaleh\nV reeeeethi vaaahaka eh.\nވަރަށް ރީތި.. މަށަށް ވެސް ޙާއްޞަކޮށްފައި ލިޔެބަލަ ސްޓޯރީއެއް…މީވެސް ޒެލްގެ ފޭނެއް\nފާޑުކިޔުންތަކާއެކު ޕްލާސްޓިކް ސާޖަރީ ހެދި ކަމަށް ޝްރުތީ އެއްބަސްވެއްޖެ


SunOnline: އިޒްރޭލު ބަޔަކާ ރާއްޖޭގައި ބައްދަލުކުރެއްވިތާ ކުޑަ ދުވަސްކޮޅެއްފަހުން ކޮންޓްރޯލާ ޝާހިދު އިޒްރޭލަށް ފުރާވަޑައިގެންފި\nއިޒްރޭލު ބަޔަކާ ރާއްޖޭގައި ބައްދަލުކުރެއްވިތާ ކުޑަ ދުވަސްކޮޅެއްފަހުން ކޮންޓްރޯލާ ޝާހިދު އިޒްރޭލަށް ފުރާވަޑައިގެންފި\nހައްވާ ލުބްނާ 07 Apr 2011, 17:56\nއިޒްރޭލުގެ ވަފުދެއް މިދިޔަ ހަފްތާގެ ތެރޭގައި އިމިގްރޭޝަން ޑިޕާޓްމަންޓަށް ޒިޔާރަތްކުރިތާ ކުޑަ ދުވަސްކޮޅެއްގެ ތެރޭ އިމިގްރޭޝަންގެ ކޮންޓްރޯލާ އަބްދުﷲ ޝާހިދު އިޒްރޭލަށް ފުރައިވަޑައިގެންފައިވާ ކަން ސަން އަށް ކަށަވަރުވެއްޖެ އެވެ.\nސަން އަށް ވަރަށް މުއުތަބަރު ފަރާތަކުން މައުލޫމާތު ދީފައިވާ ގޮތުގައި ކޮންޓްރޯލާ އިޒްރޭލަށް ފުރައިވަޑައިގަތީ އާދިއްތަ ދުވަހުގެ ރޭ ދަންވަރުގެ ވަގުތެއްގައި ޔޫއެލް 108 ނަންބަރު ފްލައިޓުން ނެވެ. އަދި އިޒްރޭލަށް ފުރާވަޑައިގަތުމުގެ ކުރިން ރަސްމީ ދަތުރުފުޅެއްގައި އިންޑޮނޭޝިޔާގެ ބާލީ އަށް ވަޑައިގަތެވެ.\nނަމަވެސް، އެކަން އިމިގްރޭޝަނުން ކަށަވަރުކޮށެއް ނުދެ އެވެ. އިމިގްރޭޝަންގެ ޑެޕިއުޓީ ކޮންޓްރޯލާ، އަދި ޒިންމާދާރު ވެރިޔާ، އަބްދުﷲ ވަހީދު އިއްޔެ ރޭ ވިދާޅުވީ، ޝާހިދު ހުންނެވީ އަމިއްލަ ބޭނުމެއްގައި ރަށުން ބޭރުގައި ކަމަށެވެ.\n"އޮފީސް ދަތުރުފުޅެއްގައި ނޫންވީމަ ވަޑައިގަން ތަނެއް ނޭނގޭ. އެނގޭކަށް ވެސް ނުޖެހޭ،" ވަހީދު ވިދާޅުވި އެވެ.\nސަން އިން ޝާހިދުގެ ފޯނަށް ގުޅި އިރު، ފޯނު ރިންގުވާ ނަމަވެސް، ޝާހިދު ޖަވާބެއް ނުދެއްވަ އެވެ. އެހެންކަމުން އޭނާގެ ބަހެއް ނުލިބުނެވެ.\nސަން އަށް މިހާތަނަށް އެނގިފައިވާ ގޮތުގައި، އިމިގްރޭޝަނަށް އިޒްރޭލުގެ ވަފުދު އައީ މިދިޔަ މަހުގެ 27 ވަނަ ދުވަހު އެވެ. އިމިގްރޭޝަން އޮފީހުގައި ޝާހިދާ ބައްދަލުކުރި އެ ވަފުދުގައި ދެ ފިރިހެނަކާއި އަންހެނަކު ހިމެނޭ ކަމަށް ވެސް މައުލޫމާތު ލިބިފައި ވެއެވެ. އެމީހުންނަކީ، ޝާހިދު ޑިޒާސްޓާ ސެންޓަރާ ހަވާލުވެހުންނެވި އިރު މުއާމަލަތްކުރެއްވި ބަޔެކެވެ. ނަމަވެސް، އިމިގްރޭޝަންގެ ޝާހިދު ނޫން ބަޔަކަށް އެމީހުން އައި ކޮން ބޭނުމަކު ކަމެއް އެނގޭ ކަމަކަށް ނުވެ އެވެ.\nއެމީހުން މުޅި ދުވަހު ދަތުރުކުރުމަށް ބޭނުންކޮށްފައި ވަނީ އިމިގްރޭޝަންގެ އިސްވެރިޔާއަށް ދައުލަތުން ދީފައި އޮންނަ ކާރުކޮޅެވެ. އަދި އިމިގްރޭޝަނުގެ އެއާޕޯޓް ފެރީން އެމީހުން އެ ދުވަހު ހަވީރު ވަނީ ކުރުނބާ ރިސޯޓަށް ވެސް ގެންގޮސްފަ އެވެ.\nއެނގިފައިވާ ގޮތުގައި އެމީހުން ފުރައިގެން ދިޔައީ އަންގާރަ ދުވަހުގެ ރޭގެ ވަގުތެއްގަ އެވެ.\nނަމަވެސް، އިމިގްރޭޝަނުގެ އެއްވެސް ފަރާތަކުން އެކަމާ ގުޅޭ ގޮތުން އަދި އެއްޗެއް ބުނެފައެއް ނުވެ އެވެ. އެތަނުގެ ޒިންމާދާރު އިސްވެރިޔާ، ޑެޕިއުޓީ ކޮންޓްރޯލާ ވަހީދު މިއަދު ފޯނަށް ޖަވާބުނުދެއްވާތީ އޭނާގެ ކޮމެންޓެއް ވަނީ ލިބޭ ގޮތް ނުވެފަ އެވެ.\nފަލަސްތީނުގެ މުސްލިމުންނާ މެދު އިޒްރޭލުން އިހާނެތިކޮށް އަމަލުކުރަމުންދާ މައްސަލައިގައި ރާއްޖެ އިން ވަނީ އަދި މިހާތަނަށް އެގައުމާ އެކު ޚާރިޖީ ގުޅުން ގާއިމްނުކޮށެވެ. ނަމަވެސް، 2009 ވަނަ އަހަރު އިޒްރޭލާއެކު ދިވެހި ސަރުކާރުން އެއްބަސްވުންތަކެއްގައި ސޮއިކުރުމާ ގުޅިގެން، އެގައުމާއެކު ރާއްޖެއިން ޚާރިޖީ ގުޅުން ގާއިމްކުރުމަށް މަސައްކަތްކުރަމުންދާ ކަމަށް ބުނެ އިދިކޮޅު މެމްބަރުން ވަނީ އޭރުގެ ފޮރިން މިނިސްޓަރަކަށް ހުންނެވި ޑރ. އަހްމަދު ޝަހީދުގެ މައްޗަށް އިތުބާރު ނެތް ކަމުގެ ވޯޓުވެސް މަޖިލީހުގައި ނަގައިފަ އެވެ.\nއަދި މިދިޔަ އަހަރު ފަހުކޮޅު އިޒްރޭލުގެ ލޮލުގެ ޑޮކްޓަރުންތަކެއް ރާއްޖެ އައުމާ ގުޅިގެން، ސަރުކާރާ އެކު ކޯލިޝަން ހަދައިފައިވާ އަދާލަތު ޕާޓީއާއި އިސްލާމިކް އެފެއާޒްގެ އިސް ބޭފުޅުންގެ އިތުރަށް ގިނަ އަދަދެއްގެ މީހުން ވަނީ މަގުތަކަށް ނުކުމެ އިޒްރޭލު ޑޮކްޓަރުންނާ ދެކޮޅަށް މުޒާހަރާކޮށް އަޑުއުފުލައިފަ އެވެ.


Depression | Dhiislam\n“ޑިޕްރެޝަންނަށް އޮތްފަރުވާއަކީ ކޮބައިހެއްޔެވެ؟”\n1 - ނަމާދާއި ދުޢާއިން ރައްކާތެރިކަން ހޯދުން.\n2 - މިދުނިޔޭގެ ހަޤީގަތް އޮޅުންފިލުވުން.\n3 - އެމީހެއްގެ އެންމެ މުހިއްމު ކަމަކީ އާޚިރަތްކަމުގައި ބެލުން.\nމީހާގެ ހުރިހާވެސް އެއްޗަކީ ދުނިޔެކަމުގައި ބަލައިފިއްޔާ އިސާހިތަކު އެމީހެއްގެ ބޯ ގޮވައިފާނެއެވެ. ނަމަވެސް އެމީހެއްގެ އެންމެ މުހިންމުކަމަކީ އާޚިރަތްކަމުގައި ބަލައިފިއްޔާ ﷲ އޭނާޔަށް އެހީތެރިވެވޮޑިގަންނަވާނެއެވެ.\n4 - އަބަދުވެސް ﷲއަށް ވަކީލްކުރުން.\n5 - އަބަދުވެސް މުޞީބާތެއް ދިމާވެދާނެކަމަށް ވިސްނުމާ އަދި ދިމާވެދާނެ މުޞީބާތަކަށް ތައްޔާރުވެ ހުރުން.\n6 - ޑިޕްރެޝަން ނުވަތަ މާޔޫސް ބަލީގެ ޝިކާރައަކަށް ވެފައިވާ މީހާ އަބަދުވެސް ހަނދާން ބަހައްޓާށެވެ. ކޮންމެ ދަތިކަމަކަށްފަހު ފަސޭހައެއް އަންނާނެއެވެ. އެހެންކަމުން އެމީހާ ވިސްނަންޖެހޭނީ ރަނގަޅަށެވެ. އަދި އެމީހަކަށް ދިމާވެފައިވާ މުޞީބާތުން ސަލާމަތްވާނެ މަގު ﷲ ދައްކަވާނެކަން ޔަޤީންކުރަންވާނެއެވެ. سورة الشرحގެ 5ވަނަ އާޔަތާއި އަދި 6ވަނަ އާޔަތުގެ މާނައިގައިވެއެވެ.\nނޯޓް: މިއީ ދިއިސްލާމް މަޖައްލާގެ 1 ވަނަ އަދަދުގައި ޝާއިއުކޮށްފައިވާ ލިޔުމެކެވެ.\n28 ފެބްރުއަރީ, 2012 | 10:31\nއަޅުގަނޑަކީ ޑިޕްރެޝަން ބަލީގައި ވަރަށް ގިނަ ދުވަސް ވަދެން އުޅުނު މީހަކީމެވެ. މިހާރުވެސް ކޮންމެވެސް ވަރަށް އެކަމުގެ އުނދަގޫވޭ. ނަމަވެސް މާތްﷲ ގެ ރަޙްމަތުން މިހާރު ވަނީ ވަރަށް ބޮޑުތަން ލުއިވެފައި. އަޅުގަނޑުގެ ފަރުވާއަކަށް ވީ ދީނާމެދު ވިސްނާ އެކަންތައް ހޯދުމަށް ފަހު ދީނަށްޓަކައި އަމަލީގޮތުން މަސައްކަތްކުރަން ފެށުން. ދީނުގެ މަގުގައި މަސައްކަތްކުރުން އެއީ އަޅުގަނޑަށް އާދަޔާ ހިލާފް ހިތްހަމަ ޖެހުމެއް ލިއްބައިދޭ ކަމެއް. ހެޔޮވިސްނުން ދެއްވިކަމަށްޓަކައި މާތްﷲ އަށް ޙަމްދާ ޝުކުރަން.


Lava aai Music akee kanda elhigen haraan ehchekey nubuney veyne:Al'han - AO News\nލަވަ އާއި މިއުޒިކް އަކީ ކަނޑައެޅިގެން ހަރާމް އެއްޗެއް ކަމަށް ނުބުނެވޭނެ:އަލްހާން\nލަވަ އާއި މިއުޒިކް އަކީ އިސްލާމް ދީނުގައި ކަނޑައެޅިގެން ހަރާމް އެއްޗެއް ކަމަށް ނުބުނެވޭނެ ކަމަށް ރައްޔިތުންގެ މަޖިލީހުގެ ފޭދޫ ދާއިރާގެ ކުރީގެ މެންބަރު އަލްހާން ފަހްމީ ވިދާޅުވެއްޖެއެވެ.\nއަލްހާން ކުރެއްވި ޓުވިޓެއްގައި މިހެން ވިދާޅުވެފައި ވާއިރު، އޭގެ ފަހުން ކުރެއްވި އިތުރު ޓްވީޓެއްގައި ވިދާޅުވީ މާތްﷲ އިންސާނުންގެ ހިސާބު ބައްލަވަނީ އެމީހެއްގެ ނިޔަތުގެ މައްޗައްކަން ދީނުގައި ޙިލާފެއް ނެތި ދަންނަ ބޭކަލުން އެއްބަސްވާ ކަމަށެވެ. އަދި ކިޔާ ލަވައެއް، ދައްކާ ވާހަކަ އެއް ނުވަތަ އަޑުއަހާ އެއްޗެއް އަޑު އަހަނީ ކޮން ނިޔަތެއްގައިތޯ ބެލުންވެސް މުހިއްމު ކަމަށް އަލްހާން ވިދާޅުވިއެވެ.\nالله سبحانه وتعالى އިންސާނުންގެ ހިސާބު ބައްލަވަނީ އެމީހުންގެ ނިޔަތުގެ މައްޗަށްކަން ދީނުގައި ޚިލާފެއް ނެތި ދަންނަ ބޭކަލުން އެއްބަސްވޭ!\nކިޔާ ލަވައެއް ކިޔަނީ ނުވަތަ ދައްކާ ވާހަކައެއް ދައްކަނީ ނުވަތަ އަޑު އަހާ އެއްޗެއް އަޑުއަހަނީ ކޮން ނިޔަތެއްގައި ކޮން ގޮތަކަށްތޯ ބެލުން މުހިންމު!\n— 𝗔𝗹𝗵𝗮𝗻 𝗙𝗮𝗵𝗺𝘆 – 𝗔𝗙 (@AlhanFahmy) October 17, 2020\nމީގެ އިތުރުން އަލްހާން ކުރެއްވި ޓުވުޓެއްގައި ވިދާޅުވީ ފާޙިޝް ހަޑި މުޑުދާރު ބަހުރުވައިން ހުންނަ ލަވަޔާ އެކީ ކުޅޭ މިޔުޒިކާ، ބަރަހަނާވެ ވަނާތައް ތަޅުވާ ނަށާ މަސްތުވެގެން ހިންގާ ޕާޓީތަކަކީ ހުއްދަ އެއްޗެއް ނޫންކަމަށެވެ.” އެކަމަކާ ޚިލާފެއް ނެތް! އެހެނަސް ޤައުމީ ލަވަޔާ، އިލްމީ ލަވަޔާ، ރަސޫލާ ޞޢވ އަށް ކިޔާ މަދަހަ ފަދަ ލަވަ ކިޔޭނެ! ހަރާމެއް ނުވާނެ! “އަލްހާން ވިދާޅުވިއެވެ.\nފާޙިޝް ހަޑި މުޑުދާރު ބަހުރުވައިން ހުންނަ ލަވަޔާ އެކީ ކުޅޭ މިޔުޒިކާ، ބަރަހަނާވެ ވަނާތައް ތަޅުވާ ނަށާ މަސްތުވެގެން ހިންގާ ޕާޓީތަކަކީ ހުއްދަ އެއްޗެއް ނޫން!\nއެކަމަކާ ޚިލާފެއް ނެތް!\nއެހެނަސް ޤައުމީ ލަވަޔާ، އިލްމީ ލަވަޔާ، ރަސޫލާ ޞޢވ އަށް ކިޔާ މަދަހަ ފަދަ ލަވަ ކިޔޭނެ! ހަރާމެއް ނުވާނެ!\nފަހަކަށް އައިސް ސޯޝަލް މީޑިއާގައި އަލީ ރަމީޒަށް ވަރަށް ހުތުރުބަހުން. ބަހުގެ ހަމަލާތައް ދެއްވަމުން ގެންދަވާ އަލްހާން ވަނީ އަލީ ރަމީޒް ލަވަ ކިޔުން ހުއްޓާލިފަހުންވެސް އެކަމުގެ މަންފާ ހޯދާފައިވާކަމަށް ވިދާޅުވެފައެވެ. އަލްހާން ފަހުމީ ސޯޝަލް މީޑިއާގައި އަލީ ރަމީޒަށް އަމާޒުކޮށް އެކި ވާހަކަތައް ލިއުއްވަން ފެއްޓެވީ އިންޑިއާ ސިފައިން ރާއްޖޭގައި ތިބޭ މައްސަލައިގައި އަލީ ރަމީޒް އަޑު އުފުއްލަން ފެއްޓެވުމުންނެވެ.\nއަލީ ރަމީޒްއަލްހާން ފަހުމީމިއުޒިކް\nމަޖިލިސް އިދާރާގައި ސްޕާއެއްވެސް ހެދިދާނެ: އަލްހާން\nއަލީ ރަމީޒްގެ ލަވަތަކަށް ފާޅުކުރި ހިޔާލާއެކު ޒަކިއްޓެ ހޫނު ފެނަށް\nހައިލަމް އަށް ދެލައްކަ ރުފިޔާ ދިނިން، އަދިވެސް ދޭނަން: އަލްހާން


BREAKING NEWS: Covid Jehigen Addu In Ithuru Meehaku Niyaavejje - Vaguthu\nކޮވިޑް ޖެހިގެން އައްޑޫ ސިޓީން އިތުރު މީހަކު ނިޔާވެއްޖެއެވެ.\nއައްޑޫން ނިޔާވެފައި ވަނީ ވެންޓިލޭޓަރުގައި ފަރުވާ ދެމުން ގެންދިޔަ 91 އަހަރުގެ މީހެކެވެ. އޭނާ އަކީ ދިވެހި ފިރިހެނެކެވެ.\nއެޗްޕީއޭ އިން ވިދާޅުވީ އައްޑޫ ކޮވިޑް ފެސިލިޓީގައި ފަރުވާ ދެމުން ދިޔަ މީހަކު ނިޔާވެފައި ވަނީ 10:20 ގައެވެ. މިއީ ކޮވިޑް ޖެހިގެން ރާއްޖެ އިން ނިޔާވި 145 ވަނަ މީހާއެވެ.\nމިއީ ކޮވިޑް ޖެހިގެން އައްޑޫން ނިޔާވި ދެވަނަ މީހާއެވެ.\nމެއި 26, 2021 12:52\n91 އަހަރުގެ މީހަ ކު ނިޔާވުމަ ކ ކީ މާބޮޑު މައްސަލައެއް ކަމަށް ނުދެ ކެން. އެޔަށްވުރެ މި ކަންތަ ކކ ކާ ގުޅުވައިގެން މިސް ކިތް ތަ ކު ގަ ޖަމާއަތް ނެހެދުން މާގޯސް. ޢާންމު ވިޔަފާރިތަކަކއް ހުއްޓިފާ އޮތުމުން ވާ ގެއްލުން މާގޯސް. ސިޔާސަތު ކަނޑަ އަޅާމީހުން އެބަޖެހޭ ތަންކޮޅެއް ޒިންމާދާރުވާން\nމެއި 26, 2021 16:05\nކަލޭ ތިވައްތަރަށް ވާހަ ކަ ދެއް ކުން އެއީ ކަލޭގެ ނާތަހުޒީބު ކަން. އެވެސް ކޮންމެވެސް މީހެއްގެ ބައްޕައެއް، ބޭބެއެއް، ކާފައެއް،މުނި ކާފައެއް. އެހެންމީހުންވެސް ދެރަވާނެ. ކަލޭގެ މީހަ ކު މަރުވީމަ މި ބުނި އެއްޗެއް ވިސްނޭނެ.\nމެއި 26, 2021 14:42\n91 އހަރުގެ މީހަކަސް އެމީހާ ގެ ގާތްތިމާގެ މީހުން ދެރަވާނެ ތި މީހަކަށް މާ ބޮޑު ކަމކަށް ނުވިޔަސް! ތަންތަނަށް މީހުން އެއްވުން މަނާ ކޮށްގެން މި ކަމުން އަރާގަނެވޭނީ! ވައިރަސް ހުއްޓުވޭނީ 'ހޯސްޓް' އިން މަދު ކުރެވިގެން ކަން ނޭގޭތަ! ވައިރަސް ގެ ހޯސްޓުން ނަކީ މީހުން! ހޯސްޓާ ނުލާ ވައިރަހަކަށް ދިރި ނުހުރެވޭނެ!\nމެއި 26, 2021 15:25\n91 އަހަރުގެ މީހާއަކީ ކަލޭގެ މަންމަ ނުވަތަ މާމަ ނަމަ ކަލެއަށް މައްސަލަ އަކަށް ވާނެ


Messi ah alun ufaaverikan athuvejje\nބާސާގެ ކޯޗް ރޮނަލްޑް ކޫމަން އާއި ކެޕްޓަން މެސީ\nއެފްސީ ބާސެލޯނާގައި މިހާރު އެ ޓީމުގެ ކެޕްޓަން ލިއޮނެލް މެސީއަށް އުފާވެރިކަން ލިބިފައިވާ ކަމަށް، އެ ޓީމުގެ ކޯޗް ރޮނަލްޑް ކޫމަން ބުނެފި އެވެ.\nކޫމަން ބުނީ، މިހާރު މެސީ ހުރީ އުފަލުން ކަމަށް އޭނާއަށް ގަބޫލު ކުރެވޭ ކަމަށެވެ. ނަމަވެސް މެސީ ކޮންޓްރެކްޓް އާ ކުރުމާ ބެހޭގޮތުން ނިންމުން ނިންމާނެ ހަމައެކަނި މީހަކީ މެސީ ކަމަށް ކޫމަން ބުންޏެވެ. ބާސާގެ ކެޕްޓަން އެ ކުލަބާއެކު ހަދާފައިވާ ކޮންޓްރެކްޓް އަންނަ ޖޫން 30 ގައި ހަމަ ވާނެ އެވެ. މިހަރުވެސް އޭނާ ބޭނުންވާ ކުލަބަކާ ވާހަކަ ދެއްކުމުގެ ފުރުސަތު މެސީއަށް އެބައޮތެވެ.\n"އޭނާ [މެސީ] ގެ ކުރިމަގާ ބެހޭގޮތުން ގޮތް ނިންމޭނެ ހުރީ އެންމެ މީހެއް އެއީ އޭނަ،" ކޫމަން ބުންޏެވެ. "އަހަރެން ބޭނުން ގިނަ އަހަރުތަކެއް ވަންދެން އޭނާ މި ކުލަބުގައި ހުންނަން. އަހަރެން ކަށަވަރު ކޮށްދޭން ބޭނުންވާ ކަމަކީ އޭނާ މިހާރު ހުރި ގޮތަށް އުފާވެރިކޮށް ހުރުމަށްޓަކައި އަހަރެންގެ ކުރަން ޖެހޭ ހުރިހާ ކަމެއް ކުރާނެކަމުގެ ކަށަވަރުކަން."\n"ލިއޯގެ ސަބަބުން މި ކުޅުންތެރިންނަށްވެސް ވަރަށް ބޮޑު ހިތްވަރެއް ލިބިގެންދޭ. އެހެންނަމަވެސް އޭނާގެ ކުރިމަގާ ބެހޭގޮތުން ގޮތް ނިންމާނީ އޭނާ."\nކޫމަންގެ ކޯޗް ކަމުގައި ސީޒަންގެ ފުރަތަމަ ކޮޅު އުނދަގޫކޮށް ދިޔަ ނަމަވެސް މިހާރު އޭނާ ވަނީ ޓީމު ހަމަޔަކަށް އަޅުވާފަ އެވެ. ކުރިން އަސްލު ކުޅުން ނުދެއްކުނު އެންޓްއާން ގްރީޒްމަން ވެސް ދަނީ ބާސާގައި މޮޅު ކުޅުމެއް ދައްކަމުންނެވެ. ސުޕެނިޝް ކަޕްގެ ކްއާޓާ ފައިނަލުގައި ގުރަނާޑާގެ މައްޗަށް ފަހަތުން އރައި 5-3 ން މޮޅު ކޯށްދިނުމުގައި އެންމެ މުހިންމު ދައުރެއް އަދާ ކުރީވެސް ގްރީޒްމަން އެވެ.\n"އަހަރެން ބާސާއާ ހަވާލުވުމަށް ފަހު އަހަރެން ހަނދާންވޭ އަހަރެން އޭނާ [ގްރީޒްމަން] އާ މެދު ދެއްކި ވާހަކަ،" ކޫމަން ވާހަކަ ދެއްކި އެވެ. "އަހަރެން ބުނިން އަހަރެން އޭނާ އާ މެދު ވަރަށް ބޮޑު އިތުބާރެއް އެބައޮތޭ. އަހަންނަށް އެނގޭ އޭނާ ކުލަބާ ގުޅުނު ދުވަސް ކޮޅު ރަނގަޅަށް ނުދާކަން. ނަމަވެސް އަހަރެން އެއްވެސް ހާލަތެއްގައި އޭނާގެ ކޮލިޓީއާ މެދު ޝައްކެއް ނުކުރަން."\nލަލީގާގައި މިރޭ، ބާސާ ނުކުންނާނީ ރެއާލް ބެޓިސް އާ ދެކޮޅަށެވެ.


Eggamu magun Gaza ah arai gathumah Israel thayyaaru vanee, mihaaru ves hamalaa thah fashaifi - vNews.mv\nއެއްގަމު މަގުން ޣައްޒާއަށް އަރައިގަތުމަށް އިސްރާއީލު ތައްޔާރުވަނީ، މިހާރުވެސް ހަމަލާތައް ފަށައިފި\nލުބުނާނުގެ ތެރެއިންވެސް އިސްރާއީލަށް3މިސައިލް ފޮނުވާލައިފި\nސައިފް އަޒްހަރު 14 May 2021, 00:15\nޣައްޒާ-އިސްރާއީލު ވަކިކުރާ އިމަށް ބަރު ހަތިޔާރު ޖަމާކޮށް، އިސްރާއީލުގެ އުދުވާނީ ބާރުތަކުން އެއްގަމު މަގުން ޣައްޒާއަށް ވަރުގަދަ ހަމަލާތަކެއް ދޭން ފަށައިފިއެވެ.\nއިސްރާއީލުން ހަމަލާތައް ދޭން ފެށުމުން އެހިސާބުގައި ދިރިއުޅޭ ފަލަސްތީނުގެ އާންމުން ގެދޮރު ދޫކޮށް ފުރާނައިގެ ސަލާމަތަށް އެދިގެން އެހެން ހިސާބުތަކަށް ދާން ފަށާފައިވާ ކަމަށް މީޑިއާއިން ބުނެއެވެ. 200 އެއްހާ މީހުން އދގެ ސްކޫލުން ހިމާޔަތް ހޯދާފައިވާ ކަމަށްވެސް ރިޕޯޓްތައް ބުނެއެވެ.\nއެއްގަމު މަގުން ޣައްޒާއަށް ހަމަލާދޭން ފެށުމަކީ ހަތަރުދުވަސްވީ ކުރިމަތިލުމުގައި މުޅިން އައު މަރްހަލާއެއް ކަމަށް މީޑިއާއިން ބުނެއެވެ.\nހަމަލާތައް އަމާޒުކޮށްފައިވަނީ ޣައްޒާގެ އިރުމަތީ ސަރަހައްދު ތަކަށެވެ.\nއިސްރާއީލުގެ އުދުވާނީ ބާރުތަކުން ވޭތުވެދިޔަ ހަތަރު ދުވަހު ޣައްޒާއަށް ހަމަލާތައް ދީފައިވަނީ އަސްކަރީ މަތިންދާ ބޯޓުތައް ބޭނުންކޮށްގެން ބޮން އަޅައިގެންނާއި، މިސައިލް ހަމަލާތައް ދީގެންނެވެ.\nއެއްގަމު މަގުން ހަމަލާތައް ދޭން ފެށުމުން، ފަލަސްތީނު އާންމުންގެ ގިނަބަޔަކު ޝަހީދުވެ އަދި ޒަޚަމްވުމުގެ ފުރުސަތު ބޮޑުކަމަށް މީޑިއާއިން ރިޕޯޓްކުރެއެވެ.\nއަނެއްކޮޅުން، އެއްގަމު މަގުން ޣައްޒާއަށް އަރައިގަތުމަށްވެސް އިސްރާއީލުގެ އުދުވާނީ ބާރުތަކުން ތައްޔާރުވަމުންދާ ކަމަށް މީޑިއާ ރިޕޯޓްތައް ބުނެއެވެ.\nއެގޮތުން، ބޮޑުބަޑިއާއި، ބަރު ހަތިޔާރު ސަރަހައްދީ އިމަށް ޖަމާކުރުމުގެ އިތުރުން، އިސްރާއީލުގެ ދިފާއީ ވަޒީރު މިހާރުވަނީ ރިޒާވް ސިފައިންގެ އިތުރު 9،000 ސިފައިންގެ ފައުޖެއް ހަނގުރާމައަށް ނެރުމަށް ހުއްދަ ދީފައެވެ.\nހަމާސްއިން ވެރިކަންކުރާ ޣައްޒާއަކީ، އިސްރާއީލުން 2007 ވަނަ އަހަރުން ފެށިގެން އެއްގަމާއި، ވަޔާއި އަދި ކަނޑުމަގުން ވަށައިގެން ބަންދުކޮށް ހިސާރުކޮށްފައިވާ ރަށެކެވެ.\nއެއްގަމު މަގުން ޣައްޒާއަށް އަރައިގަނެ މީގެކުރިންވެސް އިސްރާއީލުގެ އުދުވާނީ ބާރުތަކުން ހަމަލާތައް ދީފައި ވެއެވެ.\nނަމަވެސް، ހަމާސްއާއި، ޣައްޒާގެ މުޖާހިދުންގެ ޖަމާއަތްތަކުން ފިލާތިބެ ދޭ ކުއްލި ހަމަލާތަކާއި، އެމީހުން ޖަހާފައި ހުންނަ ދަންތުރަތަކުގެ ސަބަބުން އިސްރާއީލު ސިފައިންނަށް ލިބޭ ގެއްލުންތައް ބޮޑުކަމުން، އެއްގަމު މަގުން ޣައްޒާއަށް އަރައިގަތުމަކީ އިސްރާއީލު އަބަދުވެސް ވަރަށް ބިރުގަންނަ އަދި ފަސްޖެހޭ ކަމެކެވެ.\nއެހެން ޚަބަރެއް ބުނާގޮތުގައި، ލުބުނާނުގެ ތެރެއިންވެސް އިސްރާއީލާ ދިމާއަށް3މިސައިލް ފޮނުވާލައިފިއެވެ. މިކަން ލުބުނާނުގެ ސަލާމަތީ ބާރުތަކުންވަނީ ކަށަވަރުކޮށް ދީފައެވެ.\nލުބުނާނުގެ ސަލާމަތީ ބާރުތަކާ ހަވާލާދީ އެގައުމުގެ މީޑިއާއިން ބުނެފައިވަނީ، މިސައިލްތައް ފޮނުވާލާފައިވަނީ ލުބުނާނުގައި ގާއިމްވެފައިވާ ފަލަސްތީނުގެ ޖަމާއަތަކުންނެވެ.\nމިކަމާބެހޭ އިތުރު ތަފްސީލެއް އަދި ނުލިބެއެވެ.\nމިހާރު ކަންކަން ދާގޮތުން، ސަރަހައްދުގައި ހަނގުރާމައެއް ފެށިދާނެކަމުގެ ކޮޅުމަތި ފެންނަމުންދާ ކަމަށް ބުނެ އެކިއެކި ފަރާތްތަކުން ގެންދަނީ އިންޒާރުތައް ދެމުންނެވެ.\nގާޒާ ފަލަސްތީނު ދުނިޔެ


އެމްއެންޔޫއެސްޔޫ ރޯދަ ރަން ފަށައިފި\nއެމްއެންޔޫއެސްޔޫ ރޯދަ ރަން\nދުވުމުގެ ޗެލެންޖު ކުރިޔަށް ގެންދިއުމަށް ހަމަޖެހިފައިވަނީ ނައިކް ރަން އެޕްލިކޭޝަން މެދުވެރިކޮށް\nމި ޗެލެންޖު ކުރިއަށްދާނީ އޭޕްރީލް 16ން މެއި 20ށް\n17 އޭޕްރިލް 2021 | ހޮނިހިރު 19:35\nއެމްއެންޔޫއެސްޔޫއިން ބޭއްވި ދިގު ހިނގުމުގެ ހަރަކާތުގެ ތެރެއިން\nރަމަޟާން މަހަށް ޚާއްސަކޮށްގެން، ދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމްއެންޔޫއެސްޔޫ) އިން ކުރިޔަށް ގެންދާ 'އެމްއެންޔޫއެސްޔޫ ރޯދަ ރަން ޗެލެންޖް' ފަށައިފިއެވެ.\nމި ޗެލެންޖު ފަށާފައިވަނީ ހުކުރު ދުވަހުއެވެ. އެމްއެންޔޫއެސްޔޫއިން ބުނީ މި ޗެލެންޖު ކުރިއަށްދާނީ އޭޕްރީލް 16ން މެއި 20ށް ކަމަށެވެ. މި ޗެލެންޖަކީ ގައުމީ ޔުނިވަރސިޓީގެ ދަރިވަރުންނާއި މުވައްޒަފުންގެ އިތުރުން މުޅި ރާއްޖެއަށް ހުޅުވާލައިގެން ކުރިޔަށް ގެންދާ ޗެލެންޖެއް ކަމަށް އެމްއެންޔޫއެސްޔޫއިން ބުނެއެވެ.\nމި ޗެލެންޖު ފުރިހަމަކުރާ ކޮންމެ ފަރާތަކަށް މެޑައްޔެއް ދިނުމަށް ހަމަޖެހިފައިވާއިރު، 1 ވަނަ،2ވަނަ އަދި3ވަނަ އަށް ހޮވޭ ފަރާތްތަކަށް ޚާއްސަ އިނާމެއް ދިނުމަށް އެމްއެންޔޫއެސްޔޫ އިން ވަނީ ކަނޑައަޅާފައެވެ.\nމި ޗެލެންޖު ކުރިޔަށް ގެންދިއުމަށް ހަމަޖެހިފައިވަނީ ނައިކް ރަން އެޕްލިކޭޝަން މެދުވެރިކޮށެވެ.\nމީގެ އިތުރުން ދުޅަހެޔޮ އެމްއެންޔޫ، ދުޅަހެޔޮ މުޖުތަމައު ޝިއާރުގެ ދަށުން ހިނގުމުގެ ހަރަކާތެއްވެސް ވަނީ ފަށައިފައެވެ. މި ހަރަކާތުގެ މަޤްސަދަކީ ދުޅަހެޔޮ ސިއްހަތެއްގައި ދެމިހުރުމަށް އާދަ ކުރުވާ އުފާވެރި އެކުވެރި މާހައުލެއް ގާއިމްކުރުމެވެ. މި ހަރަކާތަކީ އެމްއެންޔޫގެ ސްޓްރެޓީޖިކް ޕްލޭން 2020-2025 ގެ 8.7 ވަނަ މާއްދާގެ ދަށުން ހާސިލްކުރަން ކަނޑައަޅާފައިވާ ލަނޑުދަނޑިއެކެވެ.\nއެމްއެންޔޫއެސްޔޫއަކީ އާންމުންނަށާއި، އެމްއެންޔޫގެ ދަރިވަރުންނަށް އަމާޒުކޮށް މިފަދަ ގިނަ ހަރަކާތްތަކެއް ކޮންމެ އަހަރަކުވެސް ބާއްވަމުން އަންނަ ޖަމިއްޔާއެކެވެ. ކޮވިޑްގެ މި ހާލަތާއިއެކު އެ ޖަމިއްޔާއިން ހަރަކާތްތައް ބާއްވަމުން އަންނަނީ އެޗްޕީއޭގެ ގައިޑްލައިނާ އެއްގޮތްވާ ގޮތުގެ މަތިންނެވެ.


ކޮވިޑް ޖެހިގެން ކަރަންޓީނުވާ އާއިލާތަކަށް ދައުލަތުން މާލީ އެހީ ފޯރު ކޮށް ނުދެނީ ކީއްވެ؟ | Sandhaanu\nކޮވިޑް ޖެހިގެން ކަރަންޓީނުވާ އާއިލާތަކަށް ދައުލަތުން މާލީ އެހީ ފޯރު ކޮށް ނުދެނީ ކީއްވެ؟\nމުޅި ދުނިޔެ 2020 ފެށުމާއެކު ސިއްސުވާލި ކޮވިޑް-19 ގެ ޢާލަމީ މުސީބާތާ ގުޅިގެން ރާއްޖޭގެ ރައްޔިތުން މިވަނީ އަތްމަތިހުސްވެ ހާލުގައި ޖެހިފައެވެ.\nކޮވިޑް-19 ޖެހިގެން ބޮޑެތި އާއިލާތައް އެކީގައި ކަރަންޓީނުގައި 14 ދުވަހު ތިބެން ޖެހުމުން އަމިއްލަ\nމަސައްކަތުން ދިރިއުޅެމުން އައި އެތައްހާސް ބަޔަކު މިވަނީ މާލީ ގޮތުން ވިދިފައެވެ. ކާންބޯން ކުރަމުންއައި މަސައްކަތް ހުއްޓި ސަލާން ޖަހަމުން އެދަނީ ކިތައް އާއިލާ ތޯއެވެ؟ ކުދި ވިޔާފާރިތަކަށާއި ބޮޑެތި ވިޔާފާރިކުރާ ފަރާތްތަކަށް ލޯނު ދެމުން އަންނައިރު ރައްޔިތުންގެ ދިރިއުޅުމުގެ ހާލަތު ހުރީ ކޮން މިންވަރެއްގައިތޯ ވެސް ސަރުކާރުން ނުބައްލަވައެވެ. ކަރަންޓީނުގައި ހުންނަ ސަރުކާރުގެ މުވައްޒަފަށް ވެސް ލިބެނީ ހަމައެކަނި މުސާރައެވެ. ވަޒީފާ އަދާކުރާއިރު ލިބޭ އެލަވަންސް ނުލިބޭއިރު ގޭގައި ދިރިއުޅޭ އަމިއްލަ މަސައްކަތް ކުރާ މީހާގެ މަސައްކަތުން ހޯދަމުންއައި ފައިސާކޮޅު ނުލިބުމުގެ ސަބަބުން އުފެދެމުން އަންނަ އިޖުތިމާއީ މައްސަލަތައް ވެސް އަންނަނީ އިތުރުވަމުންކަން ފާހަގަކުރަމެވެ.\nރައްޔިތުންގެ ސަރުކާރުން ރައްޔިތުމީހާ އުޅޭ ދެރަ ނިކަމެތި ހާލު ނުބައްލަވައި ގައުމު ތަރައްގީ ކުރަނީ ކޮންބަޔަކަށް ދައްކަން ހެއްޔެވެ؟\nކޮވިޑާ ދެކޮޅަށް ފިޔަވަޅު އަޅަމުން ދަނީ: ރައްޔިތުމީހާއަށް ހިލޭ މާސްކުގަނޑެއްވެސް ނުލިބޭ\nމި ދަނޑިވަޅަކީ ތަރައްގީގެ މަޝްރޫޢުތައް ފަހަށް ބަހައްޓައި ރައްޔިތުން ވެއްޓިފައިވާ މި ވަޅުގަނޑުން އަރުވަން ޖެހިފައިވާ ހިނދުކޮޅެކެވެ. މިއީ ސިޔާސީ ކޯޅުންގަނޑެއް އުފައްދައި ދެބޯގެރި ދުއްވަން ރަނގަޅު ވަގުތެއް ހެއްޔެވެ؟ އެހެން ކަމުން މިހާލަތުގެ ނާޖާއިޒު ފައިދާ، ފައިސާ ހުރި ބައެއް ސިޔާސީ ޕާޓީތަކުން އެދަނީ ނަގަމުންނެވެ. ޕާޓީއަށް ސޮއިކުރާ ކޮންމެ މީހަކަށް ދެ ހާސް ރުފިޔާ ނުވަތަ ދޮޅުހާސް ރުފިޔާ އެބަދެއެވެ. ބަނޑަށް ޖެހުނީމާ ފައިސާ ހޯދަން މަޖުބޫރު ވާނެތާއެވެ!\nކޮންމެއަކަސް ފެތުރެމުން އަންނަ ޢާލަމީ ވަބާގެ ސަބަބުން ދިވެހިންގެ އަމިއްލަ ވިޔާފާރީގެ ސިނާޢަތު ވަޅުލެވިއްޖެއެވެ.\nކުދި ލޯނު ދިނުމުން ވެސް ދަރަނިވެރި ވަނީ ރައްޔިތުމީހާއެވެ. ނުދަރައި ވިޔާފާރި ކުރެވޭނެ އެހެން ގޮތެއް ފެންނާން އެބަޖެހެއެވެ. ބައެއް ގައުމުތަކުން ގޭގައި ކަރަންޓީނުވެގެން އުޅޭ އާއިލާތަކަށް، މާލީގޮތުން އެހީވަމުން ދާއިރު ނިސްބަތުން އާބާދީ ކުޑަ މި ގައުމުގެ ރައްޔިތުންނަށް ކޮންމެ ގޭބިސީއަކަށް ފައިސާގެ އެހީ ނުވެވެންވީ އެއްވެސް ސަބަބެއް ނުފެނެއެވެ. މިފަދަ ބޮޑު ޢާލަމީ ވަބާއެއްގެ ތެރޭގައި ރައްޔިތުން ފަތަމުންދާއިރު ބޭރުން ލޯންތައް ނަގައި ބިޔަބޮޑު މަޝްރޫޢުތައް ރައްޔިތުން ދަރައި ވިކިގެން ހިންގާކަށް ނުޖެހެއެވެ. މީގެސަބަބުން އަންނާން އޮތް ޖީލުތަކުގެ ބޮލުގައި ވެސް އެވަނީ ދަރަނި އެޅިފައެވެ. ސަރުކާރުން ހިންގާ ކޮންކްރީޓް ތަރައްގީއަށް ރައްޔިތުން ވާސިލު ވުމުގެ ކުރިން ފުދުންތެރި ރައްޔިތުމީހާގެ އުފެއްދުން މާ މުހިންމެވެ.\nކޮވިޑްގެ މި ޢާލަމީ ވަބާގައި ވަގުރޭވުންތައް ރާވައި ވައްކަންކޮށް ގައުމުގެ މާލިއްޔާ ދޮންނަމުން ދާއިރު ރައްޔިތުމީހާއަށް ހިލޭ މާސްކެއްވެސް ނުދެއެވެ. ކޮވިޑު-19ގެ ވަބާ ސިފަކުރެވެނީ ޖުރިމާނާގެ ވަބާއެއްގެ ގޮތުގައެވެ. ރައްޔިތުންގެ އަތްމަތި ހުސްވެ ހާލުގައި ޖެހިފައިވާ މިދަނޑިވަޅު ބޮޑެތި ޖޫރިމާނާތައް އެކުރަނީ އިތުރަށް ހާލުގައި ޖައްސަން ނޫން އެހެން ކޮންކަމަކު ހެއްޔެވެ؟\nކޯވިޑަށް ފަރުވާ ދިމުގެ ނަމުގައި ދައުލަތުގެ ބަޖެޓުން އެތައް މިލިއަން ރުފިޔާއެއް ނަގައި އެފައިސާއިން އެތައް ވެންޓިލޭޓަރެއް ގަނެފައި ވާއިރު އެ ވެންޓިލޭޓަރަކީ އިންސާނުންގެ ލޮލަށް ނުފެންނަ ބާވަތުގެ އެއްޗަކަށް ވަނީ ވެފައެވެ. ކޮންފަދަ ބޮޑު ޖާދޫއެއް ހެއްޔެވެ؟\nވިސްނާ އޯގަސްޓް 18, 2021 At 1:26 ޕމ\n100% ރަގަޅު ވާހަކައެއް


ގަލޮޅު ދަނޑުގައި ތިބި ބަންގްލަދޭޝް ސަޕޯޓަރުން ތަކެއް: ޓިކެޓް ނުލިބުމުން ނުރުހުން ފާޅުކުރި\nރާއްޖޭގައި މިހާރު ކުރިއަށްދާ އުރީދޫ ސާފް ޗެމްޕިއަންޝިޕް ރާއްޖެ އާއި ބަންގްލަދޭޝް ބައްދަލު ކުރާ މެޗުގެ ޓިކެޓް ވިއްކާފައި ވާނީ ގަވައިދާ އެއްގޮތަށް ކަމަށް އެފްއޭއެމުން ބުނެފި އެވެ.\nމިކަމާއި ގުޅިގެން ނުރުހުން ފާޅުކޮށް އިއްޔެ ގިނަ އިރުތަކެއް ވަންދެން ބަންގްލަދޭޝް ސަޕޯޓަރުން ވަނީ ގަލޮޅު ދަނޑުގެ ޓިކެޓް ކައުންޓަރު ކައިރީގައި ހަޅުތާލެއް ކޮށްފަ އެވެ. އެމީހުން ހުއްޓުވުމަށް ފުލުހުން ވެސް ވަނީ ހަރަކާތްތެރި ވެފަ އެވެ.\nމިހާރުވެސް ބަންގްލަދޭޝް ރައްޔިތުންނަށް 1500 ރުފިޔާ އާއި 2000 ރުފިޔާ އާއި ދެމެދުގެ އަދަދަކަށް ޓިކެޓް ވިއްކުމުގެ ޝަކުވާ އެފްއޭއެމްއަށް ވަނީ ހުށަހެޅިފަ އެވެ. އެހެންކަމުން ދިވެހި ސަޕޯޓަރުންނަށް ވިއްކަން ހަމަޖައްސާފައިވާ ޓިކެޓެއްގައި ބިދޭސީއަކަށް ދަނޑަށް ނުވަދެވޭ ގޮތަށް އެފްއޭއެމުން ނިންމުމާއެކު ބްލެކްގައި ޓިކެޓް ވިއްކުން ހުއްޓިގެން ދާނެ އެވެ.\nމީގެ އިތުރުން، ދެ ޓީމުގެ ސަޕޯޓަރުން އެއްވެގެން ތިބެ ސަޕޯޓް ކުރާނަމަ ހަމަނުޖެހުން ތަކެއް އުފެދުމަކީ އެކަށީގެންވާ ކަމެކެވެ. މި ގަވައިދާއެކު ދެ ގައުމުގެ ސަޕޯޓަރުން ތިބެން ޖެހޭނީ އެބަޔަކަށް ކަނޑައެޅިފައިވާ ސަރަހައްދުގަ އެވެ.\nދުނިޔޭގެ ހުރިހާ ހިސާބެއްގައި ވެސް ހޯމް ޓީމު ކުޅޭ މެޗު ތަކުގައި ހޯމް ޓީމުގެ ސަޕޯޓަރުން ދަނޑަށް ވަންނަން ފަހި ފުރުސަތު ތަކެއް ތަނަވަސް ކޮށްދެ އެވެ.


އިޔާރު ޤުރްއާން ކިލާސް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2013 - The President's Office\nއިޔާރު ޤުރްއާން ކިލާސް\nތުއްތު ކުދިންނަށާއި، ކުޑަކުދިންނަށާއި، ބޮޑެތި މީހުންނަށް ޤުރްއާން ކިޔަވައިދޭ ކިލާހެއްގެ ގޮތުގައި [އިޔާރު ޤުރްއާން ކިލާސް] މިނިސްޓްރީ އޮފް އެޑިޔުކޭޝަންގައި ރަޖިސްޓަރީ ކޮށްފައިވަނީ 2003 ވަނަ އަހަރުގެ ފެބްރުއަރީ މަހުގެ2ވަނަ ދުވަހުއެވެ. އިޔާރު ޤުރްއާން ކިލާހުގެ މަސްއޫލުވެރިޔަކީ، ގދ. ތިނަދޫ ފަތިސް އަލްފާޟިލް އަޙްމަދު މިޒްޙަތު ނަޢީމެވެ. ގާތްގަނޑަކަށް 100 ކުދިންނާއެކު ކިޔަވައިދޭން ފެށި ކިލާސް ފުރަތަމަ ހިންގާފައިވަނީ، ގަލޮޅު މިރްޒަމްގޭގައެވެ. ޤުރްއާން ކިލާސް ފެށުނުއިރު ޖާގައިގެ ދަތިކަން ހުރިގޮތުން ހިންގަމުން ގެންދިޔައީ، އެންމެ ކިލާހެކެވެ. ނަމަވެސް، ކުދިންގެ އަދަދު އިތުރުވަމުން ދިޔުމާއެކު، އެހެން ޢިމާރާތަކަށް ބަދަލުކޮށްގެން ކިލާސްތައް ހިންގަމުން ގެންދާތާ3އަހަރެއްހާ ދުވަސް ވެއްޖެއެވެ. މިހާރު 650 އަށްވުރެ ގިނަ ކުދިންނަށް އެކި ދަންފަޅިތަކުގައި އެއްވެސް ދަތިކަމެއްނެތި ކިޔަވައިދެމުން ގެންދެވެއެވެ.\nއިޔާރު ޤުރްއާން ކިލާހުގައި، ފިލި އުނގަންނައިދޭ ކިލާހާއި، އަކުރު އުނގަންނައިދޭ ކިލާހާއި، ތަޖުވީދުގެ ހަމަތަކާ އެއްގޮތަށް ޤުރްއާން ކިޔަވަން ދަސްކޮށްދިނުމުގެ ކިލާސްތަކާއި، ޢަންމާ ފޮތުގެ ކިލާސްތަކާއި، ޚަތިމުން ކިޔަވައިދޭ ކިލާސްތައް، ކޮންމެ ދުވަހަކުވެސް ހިންގަމުން ގެންދެއެވެ. އަދި ބޮޑެތި މީހުންނަށް ޚާއްޞަކޮށްގެން، ކީރިތި ޤުރްއާން ތަޖުވީދުމަގަށް ކިޔަވައިދިނުމުގެ ކިލާސްތައްވެސް ހިންގަމުން ގެންދެއެވެ.\nމިވޭތުވެދިޔަ 10 ވަރަކަށް އަހަރު ދުވަހުގެ ތެރޭގައި، އިޔާރު ޤުރްއާން ކިލާސް ހޯދާފައިވާ ކާމިޔާބީތަކަކީ، މި ފުރްޞަތުގައި ފާހަކޮށްލަންޖެހޭ ކާމިޔާބީތަކެކެވެ. ޚާއްޞަކޮށް، ޤުރްއާން ކިޔެވުމުގެ ޤައުމީ މުބާރާތްތަކުން ވަރަށްގިނަ އަހަރު، ގިނަ ވަނަތަކެއް ހޯދާފައިވާކަން ފާހަގަކޮށްލަން ޖެހެއެވެ. ޤުރްއާން ކިޔަވައިދިނުމާއި، ޤުރްއާން ރީތިކޮށް ތަޖުވީދު މަގަށް ކިޔެވުން އަށަގަންނުވައި، އެރޮނގުން ފޭރާން ހެޔޮ މުޖުތަމަޢެއް ބިނާކުރުމުގެ ގޮތުން، އިޔާރު ޤުރްއާން ކިލާހުގެ ކުޑަދަށުގައި ހިނގަމުންދާ ކިލާސްތަކުގެ މެދުގައި 2005 ވަނަ އަހަރުން ފެށިގެން ކޮންމެ އަހަރަކު ޤުރްއާން މުބާރާތެއް ބާއްވަމުން ގެންދާކަންވެސް ހަނދާންކޮށްލަންޖެހެއެވެ.\nމާލޭގެ ސްކޫލްތަކުންނާއި، މާލޭގެ އެހެނިހެން ޤުރްއާން ކިލާސްތަކުން ބާއްވާ ޤުރްއާން މުބާރާތްތަކަށް އިންސާފު ކުރުމަށްޓަކައި އިޔާރު ޤުރްއާން ކިލާހުން ހިލޭ ސާބަހަށް ފަނޑިޔާރުން ފޮނުވަމުން ގެންދެއެވެ. އަދި އަތޮޅުތަކުގައި ހިންގާ ޤުރްއާން ކިލާސްތަކަށްވެސް އެކިގޮތްގޮތުން އެހީތެރިކަން ފޯރުވައިދެމުން ގެންދެއެވެ.\nއިޔާރު ޤުރްއާން ކިލާހުން ކޮންމެ އަހަރަކުވެސް، ކަނޑައަޅާ ވަކި އަދަދަކަށް، ކުދިންނަށް ހިލޭ ކިޔަވައިދެމުން ގެންދެއެވެ. ހިލޭ ކިޔަވައިދޭނެ ކުދިން ހޮވަނީ، ކިލާހުގައި ކިޔަވައިދޭ މުދައްރިސުންނާއި އަދި ބެލެނިވެރިން ހިމެނޭ ޕެނަލަކުންނެވެ. މީގެއިތުރުން، ބެލެނިވެރިންގެ މާލީ ޙާލަތު ހުރިގޮތުން ފީދެއްކެން ނެތް ކުދިންނަށާއި، ނިކަމެތި ޢާއިލާތަކުގެ ކުދިންނަށްވެސް ހިލޭ ކިޔަވައިދެމުން ގެންދެއެވެ.\nއިޔާރު ޤުރްއާން ކިލާހުގައި ކިޔަވައިދެއްވާ މުދައްރިސުން ތާޒާކުރުމުގެ ތަފާތު ވާރކްޝޮޕްތައް، ކޮންމެ އަހަރަކުވެސް ހިންގައެވެ. އަދި ރިސޯސް ޓީޗަރުންގެ ގޮތުގައި މަސައްކަތް ކުރުމުގެ ފުރްޞަތު ޓީޗަރުންނަށްދީ، ކިޔަވައިދިނުމުގެ ހުނަރުތައް ދަސްކޮށްދީ، ޢަމަލީ ތަޖުރިބާ ޙާޞިލު ކުރުމުގެ ފުރްޞަތުވެސް، އިޔާރު ޤުރްއާން ކިލާހުން ޓީޗަރުންނަށް ހޯދައިދެމުން ގެންދެއެވެ.\nއިޔާރު ޤުރްއާން ކިލާހުން ދެމުންގެންދާ ޚިދްމަތްތަކުގެ ފެންވަރު ރަނގަޅު ކުރުމަށްވެސް، އެ ކިލާހުގެ ފަރާތުން މަސައްކަތްތަކެއް ކުރަމުން ގެންދެއެވެ. މިގޮތުން، ޒަމާނީ ޓެކްނޯލޮޖީގެ އެހީގައި، ކިލާސްތަކުގައި މުދައްރިސުންނަށް ކިޔަވައިދިނުމުގެ އިންތިޒާމު ހަމަޖައްސައިދީ އަދި މުދައްރިސުން ކިޔަވައިދެއްވަމުން ގެންދަވާއިރު، ކުދިންގެ ޙަރަކާތްތަކާއި، މުދައްރިސުންގެ ޙަރަކާތްތައް، ވަގުތުން ބެލެމުންދާގޮތަށް ކަންކަން އިންތިޒާމު ކުރެވިފައިވެއެވެ.


PCR aaeku kurevey thuhumathaai suvaaluthah!\nޕީސީއާރާއެކު ކުރެވޭ ތުހުމަތާއި ސުވާލުތައް!\nޕީސީއާރު ޓެސްޓް ހަދަން ކިއުގައި ތިބި ބައެއް: ޕީސީއާރު ހެދޭނެ ފަސޭހަ ނިޒާމެއް ގާއިމުކުރީ އެތައް ފާޑުކިޔުންތަކެއްް ކުރިމަތިވި ފަހުން -- ފޮޓޯ: އަވަސް\nކޮވިޑް-19 އިގެ ބަލިމަޑުކަމުން އަރައިގަނެވިދާނެ ކަމުގެ އުންމީދު އާ ވެފައި ވަނިކޮށް އަނެއްކާ ވެސް އެ އުންމީދު މި ވަނީ ފަނޑުވެފަ އެވެ. ކޮވިޑްގެ އާ ވޭރިއަންޓް އޮމިކްރޯންގެ ސަބަބުން މުޅި ދުނިޔެ އަލުން ނުރައްކަލުގެ ތެރެއަށް ހުށައެޅުމުގެ ބިރު ހީވީ އެވެ. އޮމިކްރޯންގެ ކުރީން އުފެދުނު ޑެލްޓާގެ ބިރުން ސަލާމަތް ނުވެ އުޅެނިކޮށް ދެ ވޭރިއަންޓް އެކުވެ ޑެލްޓާކްރޯން ވެސް މިހާރު ވަނީ ފެނިފަ އެވެ. އެކަމާއި ގުޅިގެން ދުނިޔޭގެ އެކި ގައުމުތަކުގައި ކޮވިޑްގެ ފިޔަވަޅުތައް ވަަރުގަދަ ކުރަން ވަނީ ފަށާފަ އެވެ. ދަތުރުކުރުމުގައި އަޅަން ޖެހޭ ފިޔަވަޅުތައް އިތުރުކޮށް ބަލީން ރައްކާތެރިވުމަށް ކުރީން ގެންނާން ޖެހުނު އުނދަގޫ ފިޔަވަޅުތައް ވެސް އަޅަން ފެށި އެވެ. ރާއްޖޭގެ ހާލަތު ވެސް އޮތީ މިފަދަ ގޮތަކަށެވެ. ޑިސެންބަރު ފަަސްވަނަ ދުވަހު އޮމިކްރޯންގެ ކޭހެއް ރާއްޖެއިން ފެނި އެ ވޭރިއަންޓްގެ ނުރައްކާ ރާއްޖެއަށް ވެސް ވަނީ ބޮޑުވެފަ އެވެ.\nމި ފަހުން ކޮވިޑަށް ޕޮޒިޓިވްވާ މީހުންގެ އަދަދު ރެކޯޑް މިންވަރަކަށް އިތުރުވެ ބަލީގައި ހާލު ގޯސްވާ މީހުންގެ އަދަދާއި މަރުވާ މީހުންގެ ނިސްބަތްވެސް ވަނީ އިތުރުވެފައެވެ. ސަރަހައްދުން ނަގާ ސާމްޕަލްތަކުގެ ތެރެއިން ޕޮޒިޓިވް ރޭޓް ހުރީ ފަސް ޕަސެންޓަށްވުރެ މަތީގަ އެވެ. އެއީ ތިން ހާހެއްހާ ސާމްޕަލު ނެގުމުން ފެންނަ މަންޒަރެވެ. އެހެން ކަމުން މާލެ ސަރަހައްދަކީ ކޮމިއުނިޓީ ސްޕްރެޑް -- ބަލި ފެތުރުމުގެ ފުރުސަތު އޮތް -- ސަރަހައްދެއް ކަމަށް ނިންމާ އިތުރު ފިޔަވަޅުތައް އެޅީއެވެ.\nމީގެ 48 ގަޑިއިރު ކުރީން ގެނައި ފިޔަވަޅުތަކުގެ ތެރެއިން އެންމެ ގިނަ ބަޔަކު ރުޅިއަރުވާލި އަދި އެ ފިޔަވަޅަކާމެދު އެންމެ ބޮޑު ބަހުސެއް އޮތީ މާލެއިން ރަށްރަށަށްދާ މީހުން ކޮވިޑަށް ޓެސްޓް ކުރަން މަޖުބޫރުވުމެވެ. ފުރުމުގެ 72 ގަޑިއިރު ކުރީން ހަދާފައިވާ ކޮވިޑް ޓެސްޓްގެ ނެގެޓިވް ނަތީޖާއެއް އޮތުމުން ނޫނީ ދަތުރު ކުރުން މަނަލެވެ. އެ އެންގުން އައީ ޖެހިގެން އައި ދުވަހު އަމަލު ކުރާން މަޖުބޫރު ކޮށްފަ އެވެ.\nނަމަވެސް މިއީ ސުކޫލު ބަންދު ދުވަސްވަރަކަށްވެފައި އަދި ސުކޫލުތައް ހުޅުވެން އޮތީ ހަފުތާއަކަށް ވުރެ ކުރު މުއްދަތެއް ކަމަށް ވުމުން އެތައް ބަޔަކު ތިބީ ފުރަފުރައިގެންދާން ތައްޔާރަށެވެ. ސުކޫލު ތަކެތި ހޯދުމާއި ޑޮކްޓަރަށް ދެއްކުމަށާއި އެ ނޫންވެސް އެކި ބޭނުންތަކަށް މާލެ ގޮސްފައިވާ އެތައް ބަޔަކު ފުރަން ތައްޔާރުވެފައި ވަނިކޮށް އެފަދަ ފިޔަވަޅެއް އެޅުމުން އެއީ ރައްޔިތުންނަށް ކުރިމަތި ކުރުވި ވަރަށް ބޮޑު ތަކުލީފެއްގެ ގޮތުގައި ވިސްނުނެވެ. އެހެން ވިސްނެއް މެދުވެރިވި ބައިވަރު ސަބަބުތައް އެބަހުއްޓެވެ. އެންމެ ކުރުކޮށް ނަމަ ބުނެވޭނީ ކޮވިޑް މެނޭޖްކުރުމުގައި ކަމާގުޅޭ އިދާރާތަކުން ފިޔަވަޅު އެޅުމުގައި ގެންގުޅޭ ހަމަހަމަ ކަމެއް ނެތް ތަރުތީބާއި ހަމައެއް ނެތި ފިޔަވަޅުތައް ގެނައުމެވެ. އަދި އެ ފިޔަވަޅުތައް އެޅުމުން ރައްޔިތުންނަށް ވެދާނެ ދައްޗަކަށް އުނދަގުލަކަށް ކުޑަކޮށް ވެސް ވިސްނާލެވިފައި ނެތުމެވެ.\nފުރަން ގޮސް ތިބި ބައެއް: މާލެއިން ރަށްރަށަށް ދަތުރުކުރެވޭނީ ކޮވިޑްގެ ނެގެޓިވް ނަތީޖާއަކާއެކު\nކޮވިޑްގެ ފިޔަވަޅުތައް ރާއްޖޭގައި ހަރުދަނާ ކުރަން ފަށާފައި މިވަނީ އާ ވޭރިއަންޓް އޮމިކްރޯން ފެނުނުތާ މަސް ދުވަސް ފަހުންނެވެ. މާލެ ސަރަހައްދާއި އަތޮޅުތަކުގެ ތެރޭގެ އަދި ރިސޯޓްތަކުން ޕޮޒިޓިވްވާ މީހުންގެ އަދަދު ދުވަހުން ދުވަހަށް އިތުރުވަމުންދާތާ ވެސް ހަފްތާއެއްހާ ދުވަސް ފަހުންނެވެ. އޭގެ އިތުރުން ކުރިއަށް އޮތް ތިން ހަފުތާއަކީ ކޮވިޑްގެ ހާލަތު ގޯސްވެދާނެ ދުވަަސްތަކެއް ކަމަށް ރައީސުލްޖުމްހޫރިއްޔާ އިއުލާނު ކުރައްވާފައި ވަނިކޮށެވެ. ރައީސް އެ އިއުލާނު ކުރެއްވިއިރު ސަރުކާރުގެ ބޮޑު ވަފުދަކާއެކު ރަށްރަށަށް ދަތުރު ކުރެ އެވެ.\nއޭގެ ކުރިއަށް އާ އަހަރު ފާހަގަކުރަން ބޮޑު މިއުޒިކު ޝޯ އަކާއި ހަވާ އެރުވުން ކުރިއަށް ގެންދިޔައެވެ. ކޮންމެ ކަމަކުން ސިޔާސީ ކްރެޑިޓް ނަގަން ސަރުކާރުގެ ވެރިންގެ ކިބައި އޮންނަ ފޯރި ބޮޑުކަމުން މިއުޒިކު ޝޯއަށް 11،000 މީހުން އެއްތަން ކުރި ކަމަށް އިއުލާނު ވެސް ވެގެން ދިޔައެވެ. މި ހުރިހާ ކަމެއް މި މަގުން ހިނގުމަށް ފަހު 50 މީހުންނަށް ވުރެ ގިނައިން އެއްވުން މިހާރު މަނަލެވެ. ކުޅިވަރު ކުޅޭ ތަންތަނަށް ސަޕޯޓަރުން ވެއްދުން މަނަލެވެ. މާލެއިން ފުރާނަމަ ޕީސީއާރު ހައްދަން މަޖުބޫރެވެ. ވެކްސިން ނުޖަހާނަމަ ކަރަންޓީނަށް ގެންދަން ފެށީއެވެ.\nނަމަވެސް އޭގެ ކުރީން ކުރަން ޖެހޭ އެއްވެސް ކަމެއް އޮތީ ނުކޮށެވެ. މުޅި ރާއްޖޭގައި މީހުން ދިރިއުޅޭ ކޮންމެ ރަށެއްގައި ވެސް މާސްކު މަޖުބޫރެވެ. އެއީ އިހަށް ދުވަހަކު ހަނދާން ކޮށްލައިދީ އެ އެންގުން އިތުރަށް ވަރުގަދަ ކޮށްލިނަމަވެސް މީގެ އެތައް މަހެއް ކުރީން ފެށިގެން މަޖުބޫރު ކަމެވެ. ހާއްސަކޮށް ވެރިރަށް މާލޭގަ އެވެ. ނަމަވެސް މާސްކު މަޖުބޫރުކަން ހަނދާން ކޮށްދިން އިރު މާސްކު އަޅާ މީހުންނަށްވުރެ މާސްކު ނާޅާ މީހުން ގިނައެވެ.\nދެން އޮތީ ޕީސީއާރު ޓެސްޓް ހަދަން މަޖުބޫރު ކުރުމެވެ. މިއީ ކޮވިޑް ފެށުނީއްސުރެ ރައްޔިތުންގެ ވަރަށް ބޮޑު ތުހުމަތެއް އޮތް ކަމެކެވެ. ޕީސީއާރު ޓެސްޓް މަޖުބޫރުކޮށް އެތައް ބަޔަކު ލައްވާ އެކަން ކުރުވުމުގެ ފަހަތުގައި އޮތީ ވަކި ބަޔަކަށް މާލީ ބޮޑު މަންފާއެެއް ހޯދާ ދިނުން ކަމަށް ގިނަ ބަޔަކު ދެކެއެވެ. ހާއްސަކޮށް ޓެކްނިކަލް އެޑްވައިޒަރީ ގުރޫޕްގެ ބައެއް އިސް ބޭފުޅުންގެ ވިޔަފާރި މަސްލަހަތާ އެކަން ވަރަށް ބޮޑަށް ގުޅިފައިވާ ކަމަށް ދެކެއެވެ. އެ ތުހުމަތު ކުރެވޭ ސަބަބުތައް ވެސް އެބަހުއްޓެވެ.\nޕީސީއާރު ޓެސްޓް ހަދަން ކިއުގައި ތިބި ބައެއް: ޕީސީއާރު ހަދަން މަޖުބޫރުވުމުން އެތައް ބަޔަކުު ޓެސްޓް ހަދަން ކިއުގައި ތިބެން ޖެހުނު -- ފޮޓޯ: އަވަސް\nރާއްޖޭގައި އެންމެ ފުޅާ ދާއިރާއެއްގައި ޕީސީއާރު ޓެސްޓް ހަދާ އެއް ލެބޯޓަރީގެ ހިއްސާދާރުންގެ ތެރޭގައި ޓެގް ޓީމުގެ އިސް ބޭފުޅުން ހިމެނިވަޑައިގަންނަވަ އެވެ. އެކަން ރައްޔިތުންނަށް އެނގި އެ ވާހަކަތައް ބޭރުވުމުގެ ކުރީން އެ ބޭފުޅުން ތިއްބެވީ ނަމެއްގައި އެ ކުންފުނިތަކުން ދުުރުވެގެނެވެ. ނަމަވެސް އެކަމުން ޝައްކުވީ އިތުރެވެ.\nމިދިޔަ ދުވަސްތަކުގައި ރާއްޖެއިން ބޭރަށް ދިއުމަށާއި ބައެއް ރަށްތަކާއި ރިސޯޓްތަކަށް ދިއުމަށް އެތައް ބަޔަކު ކޮންމެ ދުވަހަކު ބޮޑު އަގުގައި ޕީސީއާރު ޓެސްޓް ހައްދަމުން ގެންދިޔައެވެ. އެކަމުގެ ސަބަބުން އެ ވިޔަފާރީގައި އުޅެމުން ދިޔަ މީހުންނަށް އެކަންވީ ވަރަށް ބޮޑު އާމްދަނީ އެއް ލިބެމުން އައި ކަމަކަށެވެ. ފުރަތަމަ ކޮޅު 1،500 އިން ފެށި ޕީސީއާރު ނަތީޖާ މިއަދު ހައެއްކަ ސަތޭކަ ރުފިޔާގައި ހުރި ނަމަވެސް މިއީ ދުނިޔޭގެ އެހެން ބައެއް ގައުމުތަކުގައި މިހާ އަގު ބޮޑު ޓެސްޓެއް ވެސް ނޫނެވެ. އަގު ބޮޑުކޮށް ޓެސްޓް ހެދޭ ގައުމުތަކުގައި ވެސް ހާލަތު ހުރީ ރާއްޖޭގައި ހުރި މިންގަނޑުގަ އެވެ. އެ ގައުމުތަކުގައި ވެސް ޕީސީއާރު މަޖުބޫރުކޮށް ޓެސްޓްތައް އިތުރު ކުރުމުގެ ފަހަތުގައި ތިބީ އެ ވިޔަފާރިން މަންފާ ލިބޭ ސިއްހީ ދާއިރާގެ ނުފޫޒު ގަދަ މީހުންނެވެ.\nކޮވިޑް-19 އިން ދިފާއުވުމަށް މީގެ ކުރީން އެޅި އެއްވެސް ފިޔަވަޅެއް ނާޅާ އަދި ވަރަށް އާދައިގެ ގޮތަކަށް އެޗްޕީއޭ އާއި އެޗްއީއޯސީގެ މަސައްކަތްތައް ހިންގުމަށް ފަހު މިފަދަ ދަނޑިވަޅެއްގައި އެތައް ބަޔަކު މާލެއިން ރަށްރަށަށް ދަތުރުކުރަން ތައްޔާރުވެފައި ވަނިކޮށް ޕީސީއާރު ހަދަން މަޖުބޫރު ކުރުވުމުން ރައްޔިތުންނަށް އެކަންވީ ވަރަށް ބޮޑު ތަކުލީފަކަަށެވެ. އެހެން ކަމުން ހިލޭ ޕީސީއާރު ޓެސްޓް ހެދޭ ސެންޓަރުގައި ދިގު ކިއުތައް ދަމާލަން ނެގީ ދެތިން ގަޑިއިރެވެ. ބައެއް މީހުން ހަތަރު ފަސް ގަޑިއިރު ކިއުގައި ތިބެގެން ވެސް ޕީސީއާރު ޓެސްޓަށް ސާމްޕަލް ނެގިއެވެ.\nއެހެން ދިމާވީ ހިލޭ ޓެސްޓް ހެދެން އޮތީ ސޯޝަލް ސެންޓަރުގައި އެކަނި ކަަމަށްވާތީ އެވެ. އެތަނުގައި ކިއު ޖެހި އެތައް ގަޑިއިރެއް ހޭދަކޮށް ސާމްޕަލް ނެގުމުން ފުރަންވާއިރަށް ނަތީޖާ ލިބޭނެ ކަމުގެ އެއްވެސް ޔަގީން ކަމެއް ނޯންނާނެ އެވެ. އެހެންވީމަ އެންގުން އައި ވަގުތު ފުރަން ވަގުތު ކުޑަތަން ވެފައިވާ މީހުންނަށް މަޖުބޫރުވީ ކްލިނިކްތަކަށް ގޮސް ބޮޑު އަގުގައި ޓެސްޓްތައް ހަދާށެވެ.\nއެ ތަންތަނުން ވަރަށް ފަސޭހަކޮށް ސާމްޕަލް ނެގެއެވެ. ހިލޭ ސެންޓަރުން ދެ ނޭފަތާއި އަނގައިން ސާމްޕަލް ނަގާއިރު ބައެއް ފަހަރު މީހާގެ ދުވަސް ހުންނަނީ ގޮސްފަ އެވެ. އަގު ބޮޑު ކްލިނިކް ތަކުން އެހެން ނުވެއެވެ. ބައެއް ފަހަރު އެންމެ ނޭފަތަކުން އަދި ކަރުގައި ކިރިޔާ ޖެހޭ ހަމައިން ސާމްޕަލް ނަގައިދެ އެވެ. ހިލޭ ސެންޓަރުން ނަތީޖާ ލިބެން 24 ގަޑިއިރު ހޭދަވީ ނަމަވެސް ކްލިނިކްތަކުން ހައެއްކަ ގަޑިއިރުތެރޭ ނަތީޖާ ދޫކުރެއެވެ. އަދި އެއަށްވުރެ ވެސް އަވަސް ކޮށްދެ އެވެ. ނެގެޓިވް ނަތީޖާ ބޭނުން މީހުންނަށް އެކަން ކޮށްދޭ ކަމުގެ ތުހުމަތުވެސް އޮވެއެވެ. ޓެސްޓް ނުކޮށް އެފަދަ ނަތީޖާ ހޯދި މީހުން އެ ވާހަކަ ދައްކަން ވެސް ދައްކައެވެ.\nމި ހުރިހާ ކަމެއް މިހެން އޮއްވާ ކުއްލި އިއުލާނަކުން ދަތުރުވެރިންނަށް ކޮވިޑް ޓެސްޓް ހަދާ ނެގެޓިވް ނަތީޖާއަކާއެކު ނޫނީ ދަތުރު ނުކުރެވޭނެ ކަމަށް ބުނުމުން ރައްޔިތުން ރުޅި ގަދަވާނެ އެވެ. ޝައްކުތަކާއި ސުވާލުތައް އުފައްދާނެ އެވެ. ކޮވިޑް ޓެސްޓް ހަދަން މަޖުބޫރު ކުރުވަނީ ވަކި ބަޔަކަށް މާލީ މަންފާ ހޯދައިދޭންތޯ ސުވާލު ކުރާނެ އެވެ.\nއެ ޝަކުވާ އާއި ތުހުމަތު އަދި ސުވާލުތައް ބޮޑުވުމުން މީގެ ކުރީންވެސް ޓެގް ޓީމުގެ އެ ތުހުމަތު އޮތް ބޭފުޅުން މަންޒަރުން ގެއްލުނީ އެވެ. މަގާމުގައި ހުންނެވީ އެވެ. އަދި ވިޔަފާރި ފުޅާކޮށްލީ އެވެ.\nބައެއް ބޭފުޅުން ވިދާޅުވާ ގޮތުގައި ކޮވިޑް ޓެސްޓަށް ނެގި ފައިސާއިން ލިބުނު ބޮޑު މުއްސަނދި ކަމުގައި އެފަދަ ބައެއް ބޭފުޅުން އިތުރު ވިޔަފާރިތައް ފައްޓަވައިފި އެވެ. ރިސޯޓްތަކުން ހިއްސާ ގަތުމާއި ހަމައަށް މުއްސަދިވެ ތަނަވަސްކަން ބޮޑުވެފައިވާ ބޭފުޅުން ވެސް އެބަތިއްބެވެ.\nއެ ތުހުމަތުތަކުގެ އަޑު ގަދަވެ އެ ވާހަކަތަކުގެ ބާރު ގަދަވުމުން ކޮވިޑަށް ޓެސްޓް ކުރެވޭނެ ދެ ސެންޓަރެއް ވަރަށް އަވަހަށް އަވަހަށް ތައްޔާރު ކޮށްލައިފި އެވެ. އަދި ރޭ ހަތަރު ދަަމު ކަމާގުޅޭ އިދާރާތަކުން ގެންދިޔައީ އެ ސެންޓަރުތައް ފަޅަށް ހުރި ކަމަށް ބުނެ ފޮޓޯތައް އާންމު ކުރަމުންނެވެ. ބޭނުމަކީ ކުރީން އޮތް ތުހުމަތުތައް ދުއްވާލުން ކަމަށް ވެދާނެ އެވެ. އެކަންް އެހެން ނުވިޔަސް ކޮވިޑް ޓެސްޓް ހެދުން މިހާރު ކުރިއަށް ވުރެ ފަސޭހަވުމަކީ ރައްޔިތުންނަށް ފަސޭހައެކެވެ. ނަމަވެސް އެ ފަސޭހައަކީ ކުރީން ހަދާފައިވާ ބޮޑު ގޯސް މަތިން ރައްޔިތުން ހަދާން ނެތޭނެ ކަމެއް ނޫނެވެ. އަދި ކުއްލި ގޮތަކަށް މިފަހަރުވެސް ކޮވިޑް ޓެސްޓް މަޖުބޫރުކޮށް ކުރާން އުޅުނު ކަންކަން ފޮރުވޭނެ ކަމެއްވެސް ނޫން ކަމަށް ގިނަ ބަޔަކު ދެކެއެވެ.


Kaiveni Kurun Lasvaa Nama! ކައިވެނި ކުރުން ލަސްވާނަމަ! – Huvadhoo News Kaiveni Kurun Lasvaa Nama! Huvadhoo News\nކައިވެނި ކުރުން ލަސްވާނަމަ!\nޙަޔާތުގެ އެހެން ކަންކަމެކޭ އެއްފަދައިން ކައިވެންޏަކީވެސް ﷲ ތަޢާލާ ލިޔުއްވާފައިވާ ކަމެކެވެ. އެކަމުގެ ވަޤުތު ދެނެވޮޑިގެންވަނީ ހަމައެކަނި ﷲ ތަޢާލާއެވެ. ކައިވެނި ކުރުމަށް ޤަޞްދުކޮށް، އެކަމަށް މަސައްކަތްކޮށްވެސް ކައިވެނި ނުކުރެވިފައި ތިބޭ އަޚުންނާއި އުޚްތުން ޤަބޫލުކުރަންޖެހޭ ކަމަކީ އެކަމުގެ އެންމެ ހެޔޮ ވަޤުތުގައި ﷲ ތަޢާލާ އެކަން ހިންމަވައިދެއްވާނެކަމެވެ. ސަބަބުތަކުގައި ހިފުމަކީ ޝަރްޢީ ސަބަބުތަކުގައި ހިފުމެވެ. ފަހަރަކު މީހަކާ ޗެޓުކޮށް ވާހަކަ ދައްކާ، ނަހަމަ ގުޅުންތަކެއް ހިންގުމެއް ނޫނެވެ. އެއީ ﷲ ތަޢާލާ ނުރުއްސަވާ މަގެވެ. އެމަގުން ހިނގައިގެން ކައިވެނިކުރަން ނޫޅޭށެވެ.\nކައިވެނި ކުރުމަށްޓަކައި އެންމެ މުހިންމު ކަމަކީ ހެޔޮ ލަފާ ޞާލިޙު ބައިވެރިއެއް ދެއްވުން އެދި ދުޢާކުރުމެވެ. ކައިވެންޏަކީ ނުހަނު މަތިވެރި މަޤްޞަދެއްގައި ކުރެވޭ ކަމެކެވެ. ނަމުގައި ކުރެވޭ ކައިވެންޏަކުން އެ މަތިވެރި މަޤްޞަދުތައް ޙާޞިލްނުވާ ތާގައި ފޫނުބެއްދޭވަރުގެ ބޮޑެތި ގެއްލުންތަކާވެސް ކުރިމަތިލާން ޖެހިދާނެއެވެ.\nއެހެންކަމުން ކައިވެނި ކުރާ އިރު އަވަސް އަރުވާލުމުގެ ބަދަލުގައި، ކައިވެނި މި ކުރެވެނީ ތިމާގެ މުސްތަޤްބަލް އެމީހަކާއެކު ބިނާކުރާނޭ ވަރުގެ މީހަކާތޯ ބަލަން ޖެހެއެވެ. ތިމާގެ ދަރީންނަށް ހޯދައިދެވެނީ ރަނގަޅު މަންމައެއްތޯ ބަލަންޖެހެއެވެ. ތިބާގެ ދަރީންނަށް ހޯދައިދެވެނީ ރަނގަޅު ބައްޕައެއްތޯ ބަލަންޖެހެއެވެ.\nކައިވެނި ކުރުން ލަސްވާތީ ބައެއް މީހުން ކަންބޮޑުވެއެވެ. އެކަމުގައި ޤަބޫލުކުރެވޭ ސަބަބުތައްވެސް ހުރެއެވެ. އެހެނީ ކައިވެންޏަކީ އިންސާނާގެ ފިޠުރަތުގައި ލައްވާފައިވާ ކަމެކެވެ. ޖިންސީ ޣަރީޒާގެ ސަބަބުން އުފަންވާ ފާފަ މައިތިރިކުރުވާ ކަމެކެވެ. ޢިއްފަތްތެރިކުރުވާ ކަމެކެވެ. ހިތަށް ހަމަޖެހުމާއި ތަސައްލީ ގެނެސްދޭ ކަމެކެވެ. އަދި މިނޫންވެސް ވަރަށް ގިނަގުނަ ފައިދާ ކައިވެނީގައި ވެއެވެ.\nކައިވެނި ކުރުން ލަސްވާނަމަ، އެކަމުގައި ކުރެވިދާނެ އެންމެ މުހިންމު ކަމަކީ އެކަމަށް އެދި ވީހާ ގިނަގިނައިން ދުޢާ ކުރުމެވެ. އަދި ޝަރްޢީ ސަބަބުތަކުގައި ހިފުމެވެ. އެގޮތުން ދީންވެރި، ޚުލްޤު ހެޔޮ މީހަކު ތިބާގެ ހިތުގައި އޮތްނަމަ، އެމީހަކަށް ކައިވެންޏަށް އެދި ހުށަހެޅުމެވެ. އެގޮތަށް ހުށަހެޅުން އަންހެނުންނަށްވެސް އަދި ފިރިހެނުންނަށްވެސް ހުއްދަވެގެންވެއެވެ. އަދި އެގޮތަށް ކައިވެންޏަށް އެދި ހުށަހެޅުމުން އެ ހުށަހެޅުން ރައްދުކުރުމަކީ އެއީ އެކަމާމެދު މާޔޫސްވާންޖެހޭ ކަމެއް ނޫނެވެ. އެހެނީ އެކަމުގައި އޮންނާނީވެސް ހުސް ހެވެވެ.\nކައިވެނި ކުރުން ލަސްވާނަމަ، މިވެނި ސޫރަތެއް މިވެނި ފަހަރަކު ކިޔުމަށް ބައެއް އިންޓަރނެޓްގެ ސައިޓްތަކުގައި ލިޔެފައި ހުންނާތީ ބައެއް އަޚުންނާއި އުޚްތުން އެގޮތަށް ޢަމަލުކުރާތަން ފެނެއެވެ. މިއީ މިކަމުގެ މައްޗަށް އެއްވެސް ދަލީލެއް އޮތް ކަމެއް ނޫނެވެ. އަދި ޚާއްޞަ ދަލީލެއް ނެތި އެގޮތަށް ވަކި ކަމަކަށް ވަކި ސޫރަތެއް ޚާއްޞަކުރުން އެންމެ ބޮޑަށް ކައިރިވެގެންވަނީ ބިދުޢައަކާއެވެ. މިގޮތުން ކައިވެނި ފަސޭހަކުރުމުގެ ގޮތުން ކުރުމަށް، ޞައްޙަގޮތުގައި ވާރިދުވެފައިވާ ވަކި ސޫރަތެއް، ވަކި ޛިކްރެއް ވަކި ނަމާދެއް ނެތެވެ.\nކައިވެނި ކުރުން ދަތި އުނދަގޫ ވެފައިވާ މީހާ، ނުވަތަ ކައިވެނިކުރުން ލަސްވާ މީހާ، އެކަމަށް އެދިގެން ވީހާ ގިނައިން އިސްތިޣްފާރު ކުރުމަކީ ކުރެވިދާނެ ކަމެއް ކަމަށް ޢިލްމުވެރިން ވިދާޅުވެއެވެ. އެއީ އަންނަނިވި އާޔަތުން ދަލާލަތު ކުރާ ކަމެކެވެ.\nفَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارًا ﴿١٠﴾ يُرْسِلِ السَّمَاءَ عَلَيْكُم مِّدْرَارًا ﴿١١﴾ وَيُمْدِدْكُم بِأَمْوَالٍ وَبَنِينَ وَيَجْعَل لَّكُمْ جَنَّاتٍ وَيَجْعَل لَّكُمْ أَنْهَارًا ﴿١٢﴾ (نوح 10-12)\nމާނައީ: “ފަހެ، ތިމަންކަލޭގެފާނު ވިދާޅުވީމެވެ. ތިޔަބައިމީހުންގެ ރައްބުގެ ޙަޟްރަތުގައި ފާފަފުއްސެވުމަށްއެދި، ތިޔަބައިމީހުން ދަންނަވާށެވެ. ހަމަކަށަވަރުން، އެއިލާހީ، ގިނަގިނައިން ފާފަފުއްސަވާ އިލާހުކަމުގައިވެއެވެ. (އޭރުން) އެއިލާހު ތިޔަބައިމީހުންގެ މައްޗަށް ބޯކޮށް (ވެހޭގޮތުގައި) ވާރޭ ފޮނުއްވާނެތެވެ. އަދި މުދާތަކާއި، ދަރިންގެގޮތުން، އެއިލާހު ތިޔަބައިމީހުންނަށް މަދަދު ދެއްވާނެތެވެ. އަދި އެއިލާހު ތިޔަބައިމީހުންނަށްޓަކައި ބަގީޗާތައް ލައްވާނެތެވެ. އަދި އެއިލާހު ތިޔަބައިމީހުންނަށްޓަކައި ކޯރުތައްވެސް ލައްވާނެތެވެ.”\nމި އާޔަތުގައި އިސްތިޣްފާރުކުރުމުގެ ސަބަބުން ލިބޭނެ ތިން ނިޢުމަތެއްގެ ވާހަކަ ބަޔާންވެފައިވެއެވެ. އެއީ\n1- ފެން ލިބުން\n2- މާލު (ތަނަވަސްކަން) ލިބުން\n3- ދަރީން ލިބުން\nއިސްތިޣްފާރު ކުރުމުގެ ސަބަބުން ދަރީން ލިބޭނަމަ، ހަމަ ޔަޤީނުންވެސް އެކަން ޙާޞިލްވުމުގެ ސަބަބު މެދުވެރިވާނެއެވެ. އެއީ ކައިވެންޏެވެ. އެހެންކަމުން ކައިވެނި ކުރަން ދަތިވެފައިވާ މީހާގެ މައްޗަށް އޮތީ ވީހާ ގިނައިން، ރެއާއި ދުވާލު އިސްތިޣްފާރު ކުރުމެވެ. އަދި ހަމަ އެއާއެކު، ހެޔޮ ލަފާ ޞާލިޙު ފިރިއެއް/ އަންބެއް ދެއްވުން އެދި ދުޢާކުރުމެވެ. (ބައްލަވާ “تفسير ابن كثير” (8 /233) )\nއެގޮތުން، ފަރްޟު ނަމާދުތަކުގެ ސަޖިދާގައްޔާއި، ސުންނަތް ނަމާދުތަކުގެ ސަޖިދާގައްޔާއި ދަމު ނަމާދުގައިވެސް މިފަދަ ޢިބާރާތަކުން ދުޢާކުރެވިދާނެއެވެ.\nފިރިޔަކަށް ދުޢާކުރާނަމަ މިފަދަ ޢިބާރާތެއް ބޭނުން ކުރެވިދާނެއެވެ.\nيَا رَبِّ! ارْزُقْنِيْ زَوْجًا صَالِـحًا\nޔާ ރައްބު! މިއަޅާއަށް ޞާލިޙު ފިރިޔަކު ދެއްވާނދޭވެ!\nاللَّهُمَّ زَوِّجْنِي رَجُلًا صَالِـحًا\nޔާ ﷲ! ޞާލިޙް ފިރިހެނަކާ މިއަޅާ ކައިވެނިކޮށްދެއްވާނދޭވެ!\nއަންބަކަށް ދުޢާކުރާނަމަ މިފަދަ ޢިބާރާތެއް ބޭނުންކުރެވިދާނެއެވެ.\nيَا رَبِّ! ارْزُقْنِيْ زَوْجَةً صَالِـحَةً\nޔާ ރައްބު! މިއަޅާއަށް ޞާލިޙު އަންބަކު ދެއްވާނދޭވެ!\nاللَّهُمَّ زَوِّجْنِي اِمْرَأَةً صَالِـحَةً\nޔާ ﷲ! ޞާލިޙް އަންހެނަކާ މިއަޅާ ކައިވެނިކޮށްދެއްވާނދޭވެ!\nކައިވެނި ކުރުމަށް މަގުފަހި ވުމުގެ އަނެއް ސަބަބަކީ ތަޤްވާވެރިކަމެވެ. ﷲ އަށް ބިރުވެތިވާ މީހާއަށް ﷲ ތަޢާލާ އޭނާ ތާށިވާ ހިނދު ނުކުންނާނޭ ދޮރެއް ދައްކަވާނެއެވެ. އަދި އޭނާ ހީވެސް ނުކުރާފަދަ ގޮތަކަށް އޭނާއަށް ރިޒްޤު ދެއްވާނެއެވެ. ކައިވެންޏަކީވެސް ރިޒްޤެކެވެ.\n( وَمَنْ يَتَّقِ اللَّهَ يَجْعَلْ لَهُ مَخْرَجًا وَيَرْزُقْهُ مِنْ حَيْثُ لا يَحْتَسِبُ ) الطلاق/2-3\n“އަދި ﷲ އަށް ތަޤްވާވެރިވާ މީހާ (ދަންނާށެވެ) އެއިލާހު އޭނާޔަށް ނުކުންނާނެ މަގެއް ދައްކަވާނެތެވެ. އަދި ހީވެސްނުކުރާފަދަ ގޮތްގޮތުން އެއިލާހު އޭނާޔަށް ރިޒްޤު ދެއްވާނެތެވެ.”\nހެޔޮލަފާ ޞާލިޙް ތަޤްވާވެރިއަކަށް މީހާވުމަކީ ކައިވެނީގެ ހުށަހެޅުންތައް އޭނާއަށް ލިބޭނެ ސަބަބެކެވެ. އެހެނީ އެންމެންވެސް ކައިވެނި ކުރަން ބޭނުން ވަނީ ރަނގަޅު ދީންވެރި ހެޔޮލަފާ ޚުލްޤުހެޔޮ މީހުންނާއެވެ. ހެޔޮ ޢަމަލު ކުރާ މުއުމިނުންނަށް އުފާވެރި ޙަޔާތެއް ދެއްވާނެ ކަމަށް ﷲ ތަޢާލާ ވަޢުދުވެވޮޑިގެންފައިވެއެވެ.\n“މުއުމިނަކު ކަމުގައިވާ ޙާލު، ފިރިހެނުންގެ ތެރެއިންވިޔަސް، ނުވަތަ އަންހެނުންގެ ތެރެއިންވިޔަސް، ޞާލިޙު ޢަމަލެއް ކޮށްފިމީހާ (ދަންނާށެވެ) ފަހެ، ހަމަކަށަވަރުން، އެމީހަކަށް ރަނގަޅު، ބާއްޖަވެރި ދިރިއުޅުމެއް، ތިމަންއިލާހު ދެއްވާހުށީމެވެ. އަދި ހަމަކަށަވަރުން، އެއުރެން ޢަމަލު ކޮށް އުޅުނު އެންމެ ހެޔޮގޮތުގެ ދަރުމައިން، އެއުރެންނަށް، ތިމަންއިލާހު ޖަޒާ ދެއްވާހުށީމެވެ.”


Salah Eynage Supportarunge Unmeedhuthah Au Kohdhyfi - Vaguthu\nސަލާހު އޭނާގެ ސަޕޯޓަރުންގެ އުންމީދުތައް އާ ކޮށްދީފި\nލިވަޕޫލްއަށް ކުޅޭ މިސްރުގެ ހުނަރުވެރި ފޯވަޑް މުހައްމަދު ސަލާހުގެ އިންޖަރީ ރަނގަޅު ވޯލްޑް ކަޕަށް ފިޓުވާނެ ކަމަށް ސަޕޯޓަރުން ކުރަމުން އަންނަ އުންމީދަށް އޭނާ މިއަދު އިތުުރު ބާރެއް ދީފިއެވެ.\nސަލާހުއަށް އަނިޔާވީ ޗެމްޕިއަންސް ލީގުގެ ފައިނަލް މެޗުގައި ރެއަލް މެޑްރިޑާ ދެކޮޅަށް ލިވަޕޫލް ނުކުތް މެޗުގައި ރެއަލްގެ ޑިފެންޑަރު ސާޖިއޯ ރާމޯސް އަށް ވުރެ ކުރިން ބޯޅަ އަތުލަން އުޅުމުގެ ތެރޭގައެވެ. އަނިޔާވެފައި ވަނީ ސަލާހުގެ ކޮނޑަށެވެ. އޭނާގެ އަނިޔާގެ ސަބަބުން ވޯލްޑްކަޕްގެ ގްރޫޕް ސްޓޭޖުގައި މިސްރު ކުޅޭ ފުރަތަމަ މެޗު ގެއްލޭނެ ކަމަށް ވަނީ ބެލެވިފައެވެ.\nއެހެން ނަމަވެސް ސަޕޯޓަރުންނަށް ހިތްހަމަ ޖެހުމެއް ގެނުވީ މިއަދު ސަލާހު މީސް މީޑިއާގައި އާންމު ކުރި ޕޯސްޓަކުންނެވެ. އޭނާ ވަނީ އަނިޔާ އިން ރަނގަޅުވުމަށް ކުރަމުން އަންނަ މަސައްކަތް ފޮޓޯއަކުން ދައްކުވައިދީފައެވެ. ކޮނޑުގެ ކަސްރަތެއް ކުރާ މަންޒަރު ފެންނަ އެ ފޮޓީއާއެކު ސަލާހު ކެޕްޝަންގައި ޖަހާފައި އޮތީ ހަމަ އެކަނި "ފީލިން ގޫޑް" ކަމަށެވެ.\nމި ޕޯސްޓާއެކު ސަލާހުގެ އިންޖަރީ ކުރިން ހީކުރި ވަރަށް ވުރެ އަވަހަށް ރަނގަޅުވާނެ ކަމަށް މިހާރު ސަޕޯޓަރުން ދަނީ ބުނަމުންނެވެ. އަދި އޭނާއަށް މީސް މީޑިއާގައި އެތައް ބަޔަކު ދަނީ ހިތްވަރު ދެމުންނެވެ.\nސަލާހު އަކީ މިސްރު ޓީމުގައި ހުރި އެންމެ މުހިންމު ކުޅުންތެރިޔާއެވެ. އޭނާ ވަނީ މިސްރު ވޯލްޑްކަޕަށް ކޮލިފައި ކުރުމުގައި ވެސް މުހިންމު ދައުރެއް އަދާ ކޮށްފައެވެ. މިސްރު ވޯލްޑްކަޕަށް ކޮލިފައިވި ގޯލުވެސް ކާމިޔާބު ކޮށްދިނީ އޭނާއެވެ، އެހެން ކަމުން މިސްރުގެ އެތައް މިލިއަން ރައްޔިތުންނެއް ދަނީ އޭނާ ފިޓުވާނެ ކަމަށް އުންމީދު ކުރަމުންނެވެ.


ޞިއްޙަތު – ޞިއްޙަތު.ކޮމް\nމޭ 12, 2016 އެއްވެސް ޚިޔާލެއް ހުށަހަޅާފައި ނެތް\nއެޕެންޑިކްސް އަކީ ކޮބާ؟ އެޕެންޑިކްސް އަކީ ކުޑަގޮހޮރާއި ބޮޑު ގޮހޮރު ގުޅުވުމައިދޭ “ސީކަމް” ގެ ފަހަތުން ހަށިގަނޑުގެ މެދާ ގާތްވީ ފަރާތުގައި އިލިއޯސީކަލް ވޭޅް އަށްވުރެ 1 އިންޗި ތިރިން ސީކަމްގެ ތެރެއަށް ހުޅުވިފައިވާ އިންނަ ވަރަށް ހަނި ފަންޏެއްފަދަ ހޮޅި އެކެވެ. އާންމު ގޮތެއްގައި މިބުނި ގޮތަށް ސީކަމްގެ ފަހަތުން ސީކަމްގެ ތެރެއަށް އެޕެންޑިކްސް ހުޅުވިފައި އިންނާނީ ގާތްގަނޑަކަށް 74 އިންސައްތަ މީހުންގެ އެވެ. 21 އިންސައްތަ މީހުންގެ އެޕެންޑިކްސް އިންނަނީ ޅިނދުގެ ތެރޭގައެވެ. 3.5 […]\nދުނިޔޭގެ ޞިއްޙަތު ދުވަސް 2016\nއެޕްރީލް 7, 2016 އެއްވެސް ޚިޔާލެއް ހުށަހަޅާފައި ނެތް\nމިއަދަކީ ދުނިޔޭގެ ޞިއްޙަތު ދުވަހެވެ. ދުނިޔޭގެ ޞިއްޙަތު ދުވަހުގެ ގޮތުގައި ކޮންމެ އަހަރެއްގެ އެޕްރީލް މަހުގެ7ވަނަ ދުވަސް ދުނިޔޭގެ ޞިއްޙަތު ޖަމްޢިއްޔާއިން ވަކި ޝިއާރަށް ކަނޑައަޅައި ފާހަގަކުރަމުން އާދެއެވެ. އާންމު ނަޒަރަކުން ބަލާއިރު މިދުވަސް ފާހަގަކުރެވެނީ ޞިއްޙީ ކަންކަމާމެދު އާންމުން ހޭލުންތެރިކުރާ ދުވަހެއްގެ ގޮތުގައެވެ. ރާއްޖޭގައި މިދުވަސް އަންނަނީ އެއަހަރެއްގެ ޝިއާރާ ގުޅޭގޮތަށް ބައްޓަން ކުރެވިގެން ތަފާތު ހަރަކާތްތަކާއެކު ފާހަގަ ކުރަމުންނެވެ. މިއަހަރު ދުނިޔޭގެ ޞިއްޙަތު ދުވަސް ފާހަގަ ކުރަނީ ހަކުރު ބައްޔާއި ގުޅުވައިގެންނެވެ. […]


މެޓްރޯ ފިޓްނެސް ކްލަބްގެ ފުޓްސަލް މުބާރާތް މިމަހުގެ 28 ގައި – Faanooz\nމެޓްރޯ ފިޓްނެސް ކްލަބްގެ ފުޓްސަލް މުބާރާތް މިމަހުގެ 28 ގައި\nJune 20, 2018 | ހުސެން\nމެޓްރޯ ފިޓްނެސް ކްލަބަކީ ގިނަ ދިވެހިންގެ މަޤުބޫލުކަން ލިބިފައިވާ ކުލަބެކެވެ. މިކުލަބުން އަންނަނީ 2017 ވަނަ އަހަރުން ފެށިގެން ކޮންމެ އަހަރަކުވެސް ފުޓްސަލް މުބާރާތް ބާއްވަމުންނެވެ. އެގޮތުން މިއަހަރުވެސް މިމުބާރާތް ބޭއްވުމަށް ވަނީ ހަމަޖެހިފައެވެ.\nމިދިޔަ އަހަރެކޭވެސް އެއްފަދައިން މިއަހަރުވެސް މިމުބާރާތް ބެއްވުމަށް ހަމަޖިހިފައިވާ ކަމަށާއި، މިފަހަރުގެ މުބާރާތުގައި މޮޅުވާ ތިން ޓީމަކަށްވެސް ބޮޑު އިނާމެއް ދިނުމަށް ހަމަޖެހިފައިވާ ކަމަށް ފާނޫޒަށް މަޢުލޫމާތު ދެމުން މެޓްރޯ ފިޓްނެސް ކްލަބް އިން ވަނީ ބުނެފައެވެ.\nމި މުބާރާތް އޮންނާނީ މިމަހު 28 އަދި 29 ގައި ޓާފް ގުރައުންޑްގައެވެ. ޖުމްލަ 16 ޓީމް މި މުބާރާތުގައި ބައިވެރިވެފައި ވެއެވެ.\nމިމުބާރާތުގެ ޗެމްޕިއަން ޓީމަށް 7،500 ރުފިޔާގެ ނަޤުދު ފައިސާގެ އިނާމެއް އަދި ދެވަނަ ޓީމަށް 5،000 ރުފިޔާ ދިނުމަށް ވަނީ ހަމަޖެހިފައެވެ. އަދި އޭގެ އިތުރުން އެއްވަނައަށް ހޮވޭ ޓިމަކަށް ހަމަސް ދުވަހަށް 50 އިންސައްތަ ޑިސްކައުންޓަކާއެކު މެޓްރޯ ޖިމް މެމްބަރޝިޕް ލިބޭނެއެވެ. މީގެ އިތުރުން ދެވަނަ ހޮވޭ ޓިމަކަށް ތިން މަސް ދުވަހަށް 50 އިންސައްތަ ޑިސްކައުންޓަކާއެކު މެޓްރޯ ޖިމް މެމްބަރޝިޕް އަދި ތިންވަނަ އަށް ހޮވޭ ފަރާތަކަށް އެއްމަސް ދުވަހަށް 50 އިންސައްތަ ޑިސްކައުންޓާއެކު މެޓްރޯ ޖިމް މެމްބާރޝިޕް ލިބޭނެއެވެ.\nމި މުބާރާތުގެ ސްޕޮންސަރުންނަކީ ޓްރިޕްވެރިން، ޑީނާޝް އެންޑް ކޯ، ހާވާޑް ފުޑް މޯލްޑިވްސް، ކެރެލީ ކައުންޓަރ، ބޯޅަ.އެމްވީ، ސޮނީ ސްޕޯޓްސް، މޯލްޑިވްސް ރެޑް ކުރެސެންޓް އަދި ވީ މީޑިޔާއެވެ.


BREAKING NEWS: Fuluhunnah Huras Elhi 12 Menbareh Ge Mahsala PG In Anburaa Gengohsfi - Vaguthu\nފުލުހުންނަށް ހުރަސް އެޅި 12 މެންބަރެއްގެ މައްސަލަ ޕީޖީ އިން އަނބުރާ ގެންގޮސްފި\nމަޖިލިސް އިދާރާ ހުންނަ ސަރަހައްދުގައި ބެރިކޭޑް ޖަހާފައި – ފޮޓޯ: ރާއްޖެ އެމްވީ\nފުލުހުންގެ ދައުރު އަދާކުރަން ހުރަސް އެޅި ކަމަށް ބުނެ ރައްޔިތުން މަޖިލީހުގެ 12 މެންބަރެއްގެ މައްޗަށް ޕްރޮސެކިއުޓަރ ޖެނެރަލް އުފުލާފައިވާ ދައުވާތައް އަނބުރާ ގެންގޮސްފިއެވެ.\nމި 12 މެންބަރުންގެ ތެރޭގައި އިންތިޚާބީ ރައީސް އިބްރާހިމް މުހައްމަދު ޞާލިހް (އިބޫ) ވެސް ހިމެނިވަޑައިގަންނަވައެވެ.\nމަޖިލީހުގެ 12 މެންބަރަކަށް ދައުލަތުން އުފުލި ދައުވާ އަނބުރާ ގެންގޮސްފައި މިވަނީ މިދައުވާއާއި ގުޅިގެން އަޑުއެހުންތަކެއް ވެސް ބޭއްވުމަށްފަހު އެވެ. ނަމަވެސް އެމައްސަލައިގެ ޝަރީޢަތް ކުރިއަށް ނުގެންދާތާ މިހާރު ގިނަ ދުވަސްތަކެއް ވެއްޖެއެވެ. ޕްރޮސެކިއުޓަރ ޖެނެރަލް ދައުވާ އަނބުރާ ގެންދިޔަ ސަބަބެއް އަދި އެނގިފައެއް ނުވެ އެވެ.\nދައުވާ އުފުލީ އިބްރާހީމް މުހައްމަދު ސޯލިހް، އަބްދުﷲ ރިޔާޒު، އަބްދުﷲ ޝާހިދު، މުހައްމަދު އަސްލަމް، މުހައްމަދު އަބްދުލް ކަރީމް، މުހައްމަދު ފަލާހް، އަލީ ހުސައިން، އިބްރާހީމް ދީދީ، ހުސައިން އަރީފް، ސައުދު ހުސައިން، މުހައްމަދު ވަހީދު އިބްރާހީމް މުހައްމަދު އަމީތު އެވެ.\nރައްޔިތުންގެ މަޖިލީހުގެ 12 މެންބަރަކަށް ދައުވާކުރަން ފޮނުވީ މިދިޔަ އަހަރުގެ ޖުލައި މަހުގެ 24 ވަނަ ދުވަހު ފުލުހުންގެ ސަފުތައް ފަޅާލުމަށްފަހު ރައްޔިތުންގެ މަޖިލީހުގެ އިދާރާއަށް ވެދެވަޑައިގެންނެވި ކަމަށް ބުނާ މައްސަލާގަ އެވެ. ނަމަވެސް މިމައްސަލާގައި ތުހުމަތުކުރާ މެންބަރުން ވިދާޅުވީ އެބޭފުޅުން ފުލުހުންގެ ސަފުތައް ފަޅާލާފައި ނުވާނެ ކަމަށާއި އެބޭފުޅުންނަކީ މަޖިލީހުގެ މެންބަރުންނަށް ވާތީ އެބޭފުޅުން މަޖިލީހަށް ވަދެވަޑައިގަތުމަށް ފުލުހުން ފުރުސަތު ދެއްވި ކަމަށެވެ. އަދި އެބޭފުޅުން މަޖިލީހަށް ހާޒިރުވަނިކޮށް ފުލުހުންނަށް އެބޭފުޅުން ހުއްޓުވޭނެ އެއްވެސް ގާނޫނީ ހައިސިއްޔަތެއް ނޯންނާނެ ކަމަށްވެސް މެންބަރުން ވަނީ ވިދާޅުވެފަ އެވެ.\nއޮކްޓޯބަރ 15, 2018 12:08\nފުލުހުންގެ ވާޖިބަށް ހުރަސް އަޅައިގެން ދައުވާ އުފުލާފައިވާ ހުރިހާ ޢާންމު ރައްޔިތުންގެ މައްސަލަވެސް އަނބުރާ ގެންދިޔުމަށް ގޮވާލަން!\nޤާނޫނުގެ ކުރިމަތީގައި ސިޔާސީ މީހުންނާއި ޢާންމު ރައްޔިތުންނާއި ހަމަހަމަ ނުވާ މައްސަލަ އަންނަނީ ދިވެހިރާއްޖޭގައި ބޮޑުވާމުން!\nއޮކްޓޯބަރ 15, 2018 14:04\nއާއްމު ރައްޔިތެއްގެ މައްސަލައެއްނަމަ ޕީޖީއަކުންވެސް އަދި އެއްވެސް ތާކުން ނުގެންދާނެ ބަލާނީ ވީހާވެސް ލަހުން ބޮޑު ހުކުމެއް ކުރެވޭތޯ މީތޯ އިންސާފަކީ ސިޔާސީވިޔަސް ސިޔާސަވިޔަސް މައްސަލައެއް ކަމުގައި ވާނަމަ ބަލަންޖެހޭނެ ފިޔަވަޅުވެސް އަޅަންޖެހޭނެ އަދި ހުކުމެއް ކުރަންޖެހޭނަމަ އެކަންވެސް ކުރަންޖެހޭނެ\nއޮކްޓޯބަރ 15, 2018 14:21\nފަޤީރުންނެކޭ މުއސަދިނެކޭ މަތީމަޤާމުގަތިއްބަވާ މީހުންނެކޭ ޤާނޫނުކުރިމަތީގަ ހަހަމަ ވާންޖެހޭނެ މިއީ ޢަދުލަށް ކަންކަން ކުރުމަކީ މިއަދު މީހުން މަތީމަޤާމަށް ދިއުމުން މައްސަލަ އަނބުރާ ގެންދިއުމަކީ ިއންސާފު ތޯ.


SunOnline: Champions League: City aa Real molhuvee thafaathu bodu natheejaa thakun\nސިޓީ އާއި ރެއާލް މޮޅުވީ ތަފާތު ބޮޑު ނަތީޖާތަކުން\nނަޖާހު މަސްއޫދު 08 Nov 2018, 09:21\nރޭ ސިޓިއަށް ހެޓްރިކް ހަދައިދިން ގެބްރިއެލް ޖެސޫސް--\nޔޫއެފާ ޗެމްޕިއަންސް ލީގުގައި ރޭ މެންޗެސްޓާ ސިޓީ އާއި ރެއާލް މެޑްރިޑު ކުޅުނު މެޗުތަކުން ތަފާތު ބޮޑު ނަތީޖާތަކުން މޮޅުވެއްޖެ އެވެ.\nގްރޫޕް އެފްގައި ރޭ ސިޓީ އަމިއްލަ ދަނޑުގައި ނުކުތީ ޔުކްރެއިންގެ ޝަކްތާ ޑޯނެސްކްއާ ދެކޮޅަށެވެ. އެ މެޗު ސިޓީ ކާމިޔާބު ކުރީ 6-0ގެ ނަތީޖާއިންނެވެ. ގްރޫޕް ޖީގައި ރެއާލް މެޑްރިޑް ނުކުތީ ވިކްޓީރިއާ ޕްލަޒެންއާ ދެކޮޅަށެވެ. ރެއާލްއިން ވަނީ ވިކްޓޯރިއާ ޕްލަޒެން ކޮޅަށް ފަސް ގޯލު ޖަހާފަ އެވެ.\nރޭގެ މެޗުގައި ސިޓީގެ ގޯލުތަކުގެ ތެރެއިން ދެ ގޯލު ކާމިޔާބު ކުރީ ފަުރަތަމަ ހާފުގަ އެވެ. ފުރަތަމަ ގޯލު ޑޭވިޑް ސިލްވާ ކާމިޔާބު ކޮށްދިން އިރު ދެވަނަ ގޯލު ލިބުނު ޕެނަލްޓިއަކުން ކާމިޔާބުކޮށްދިނީ ގެބްރިއެލް ޖެސޫސް އެވެ.\nދެވަނަ ހާފުގައި ސިޓީން ޝަކްތާ ކޮޅަށް އިތުރު ހަތަރު ގޯލު ވައްދާލި އިރު އެ ޓީމުގެ ތިންވަނަ ގޯލު ކާމިޔާބުކޮށްދިނީ ވިންގަރު ރަހީމް ސްޓާލިންނެވެ. ހަތަރު ވަނަ ގޯލަކީ ވެސް ލިބުނު ޕެނަލްޓީ އަކުން ކާމިޔާބު ކުރި ގޯލެކެވެ. އެ ޕެނަލްޓީ ވެސް ކާމިޔާބު ކޮށްދިނީ ޖެސޫސް އެވެ. މެޗު ނިމެން ދަނިކޮށް ރިޔާދް މަހްރޭޒް ވަނީ ގޯލެއް ޖަހައި ސިޓީގެ ލީޑު ފަސް ގޯލަށް ފުޅާ ކޮށްފަ އެވެ. އަދި 90 މިނެޓު ކުޅެ ނިމި ލިބުނު އިތުރު ވަގުތުގެ ތެރޭގައި ޖެސޫސް ވަނީ އޭނާގެ ތިންވަނަ ގޯލު ޖަގައި ހެޓްރިކް ފުރިހަމަ ކޮށްފަ އެވެ.\nމި ނަތީޖާއާ އެކު ސިޓީ އޮތީ ގްރޫޕް އެފްގެ އެއްވަނައިގައި ނުވަ ޕޮއިންޓާ އެކު އެވެ. ރޭ ހޮފަންހައިމްއާ ދެކޮޅަށް ހޯދި މޮޅާ އެކު ދެނަވަނައިގައި ހަ ޕޮއިންޓާ އެކު އޮތީ ލިޔޯން އެވެ. ތިންވަނައިގައި ތިން ޕޮއިންޓާ އެކު ހޮފެންހައިމް އޮތް އިރު ޝަކްތާ ގްރޫޕުގެ ފުލުގައި އޮތީ ދެ ޕޮއިންޓާ އެކު އެވެ.\nގްރޫޕް ޖީގައި ރެއާލް މެޑްރިޑުން ޕްލަޒެން ކޮޅަށް ގިނަ ގޯލުތައް ވައްދާލީ ފުރަތަމަ ހާފުގަ އެވެ. އެގޮތުން އެ ޓީމުން ވަނީ ފުރަތަމަ ހާފުގައި ފަސް ގޯލު ޖަހާފަ އެވެ. ފުރަތަމަ ގޯލު 20 ވަނަ މިނެޓުގައި ކަރިމް ބެންޒެމާ ކާމިޔާބުކޮށްދިން އިރު އޭގެ ތިން މިނެޓު ފަހުން ކަސިމީރޯ ވަނީ ރޭއާލްގެ ލީޑު ފުޅާކޮށްދީފަ އެވެ. ފުލުފުލުގައި ރެއާލްގެ ގޯލުތައް އަންނަން ފެށި އިރު 37 ވަނަ މިނެޓުގައި ބެންޒެމާ ވަނީ އޭނާގެ ދެވަނަ ގޯލު ކާމިޔާބުކޮށްފަ އެވެ. އަދި އޭގެ ދެ މިނެޓު ފަހުން ގެރެތް ބޭލް ވަނީ ރެއާލްގެ ހަތަރު ވަނަ ގޯލު ކާމިޔާބު ކޮށްދީފަ އެވެ. ދެވަނަ ހާފުގައި ރެއާލްގެ ފަސް ވަނަ ގޯލު ކާމިޔާބު ކޮށްދިނީ އިތުބާރު މިޑްފީލްޑަރު ޓޯނީ ކްރޫސް އެވެ.\nމި ނަތީޖާއާ އެކު ރެއާލް ވަނީ ގްރޫޕުގެ އެއްވަނަ އަށް ޖެހިލާފަ އެވެ. ދެވަނައިގައި އޮތް ރޯމާ ވެސް ރޭ މޮޅުވި އިރު އެ ޓީމަށް ވެސް ލިބިފައި ވަނީ ރެއާލް އާ އެއްވަރަށް ނުވަ ޕޮއިންޓެވެ. ނަމަވެސް ރެއާލް ކުރީގައި އޮތީ ގޯލް ޑިފަރެންސުންނެވެ.\nރޭ ޗެމްޕިއަންސް ލީގުގައި ކުޅުނު އިތުރު މެޗުތަކަށް ބާލާއިރު ބަޔާން މިއުނިކް ވަނީ 2-0ގެ ނަތީޖާއިން އެތެންސް ބަލިކޮށްފަ އެވެ. އެއާއެކު ގްރޫޕް އީގެ އެއްވަނައިގައި އެ ޓީމު އޮތީ 10 ޕޮއިންޓާ އެކު އެވެ. ދެވަނައިގައި އަށް ޕޮއިންޓާ އެކު އަޔަކްސް އޮތް އިރު ތިންވަނައިގައި ބެންފީކާ އޮތީ ހަތަރު ޕޮއިންޓާ އެކު އެވެ. އެތެންސް ފުލުގައި އޮތީ އެންމެ ޕޮއިންޓެއް ވެސް ނުލިބި އެވެ.\nބަޔާން މިއުނިކް ކަޓުވާލައި ލިވަޕޫލް ކުއާޓާއަށް\nމެސީގެ މޮޅު ކުޅުމާ އެކު ބާސާ ކުއާޓާއަށް\nޝާލްކޭ ބޮޑު ބައްޔަކުން ބަލިކޮސް ސިޓީ ކުއާޓާއަށް


Real Katuvaalai Chelsea Final Ah – adduLIVE\nރެއާލް ކަޓުވާލައި ޗެލްސީ ފައިނަލަށް\nMay 06, 2021, 09:33 ހަސަން ރަޝީދު\nޗެމްޕިއަންސް ލީގުގެ ސެމީފައިނަލްގެ ދެވަނަ ލެގުގައި ރޭ 2-0 އިން ރެއާލް މެޑްރިޑް ބަލިކުރުމަށްފަހު ޗެމްޕިއަންސް ލީގުގެ ފައިނަލަށް ޗެލްސީ ދަތުރުކޮށްފިއެވެ.\nމި ދެ ޓީމު ރެއާލްގެ ދަނޑުގައި ބައްދަލުކުރި ސެމީގެ ފުރަތަމަ ލެގުގެ މެޗު ނިމުނީ 1-1 އިން އެއްވަރުވެގެންނެވެ. އެހެންކަމުން ޗެލްސީ ފައިނަލަށް ދަތުރުކުރީ 3-1 ގެ އެގްރިގޭޓް ނަތީޖާއިންނެވެ.\nރޭ ކުޅުނު މި މެޗުގައި ޗެލްސީގެ ފަރާތުން މޮޅު ކުޅުމެއް ފެނިގެންދިޔައިރު އެޓީމުގެ ފުރަތަމަ ގޯލު މެޗުގެ 28 ވަނަ މިނެޓްގައި ކާމިޔާބުކޮށްދިނީ ޓިމޯ ވާނާއެވެ. ވާނާ މި ގޯލު ކާމިޔާބުކުރީ ކައި ހަވެޓްޒް ފޮނުވާލި ހަމަލާއެއް ރެއާލްގެ ގޯލުގެ ދަނޑީގައި ޖެހިފައި ބޭރަށް ނިކުތް ވަގުތު ހުހަށް ހުރެ ބޮލުން ކުރިއަށް ފޮނުވާލައިގެންނެވެ.\nނަތީޖާ އެއްވަރުކޮށްލަން ރެއާލް އިން ފުރަތަމަ ހާފްގައި ރަނގަޅު ފުރުސަތުތަކެއް ތަނަވަސްކުރި ނަމަވެސް އެޓީމުން ފޮނުވާލި ހަމަލާތައް ދިފާއުކުރުމުގައި ޗެލްސީގެ ކީޕަރު މެންޑީގެ ހުޝިޔާރުކަން ވަނީ ފެނިގެން ގޮސްފައެވެ.\nއެއް ގޯލުގެ ލީޑަކާއެކު ފުރަތަމަ ހާފް ޗެލްސީން ނިންމާލިއިރު، ދެވަނަ ހާފްގައި ޗެލްސީ ދިޔައީ ގިނަ ފުރުސަތުތަކެއް ތަނަވަސްކުރަމުންނެވެ. އެގޮތުން ހަވެޓްޒް ބޮލުން ފޮނުވާލި އެއް ހަމަލާ ގޯލުގެ ދަނޑި އަށް އަމާޒުވިއިރު އަނެއް ހަމަލާ ދިފާއުކުރީ ރެއާލްގެ ކީޕަރު ކޯޓުއާއެވެ.\nމި ފުރުސަތުތަކުގެ ބޭނުން ނުހިފުނު ނަމަވެސް ޕުލިސިޗް ދިން ޕާހަކުން މެޗުގެ 85 ވަނަ މިނެޓްގައި މޭސަން މައުންޓް ވަނީ ޗެލްސީގެ ދެވަނަ ގޯލު ކާމިޔާބުކޮށްދީ ފައިނަލުން އެޓީމަށް ޖާގައެއް ކަށަވަރުކޮށްދީފައެވެ.\nމިއީ ޗެލްސީ މުބާރާތުގެ ފައިނަލަށް ދަތުރުކުރި ތިންވަނަ ފަހަރެވެ. އެޓީމުން ވަނީ 2012 ވަނަ އަހަރު މި މުބާރާތް ކާމިޔާބުކޮށްފައެވެ.\nޗެމްޕިއަންސް ލީގުގެ ފައިނަލްގައި ޗެލްސީ ނިކުންނާނީ މެންޗެސްޓަރ ސިޓީއާ ދެކޮޅަށެވެ. ފައިނަލް އޮންނާނީ މި މަހުގެ 29 ވަނަ ދުވަހުގެރެއެވެ.


Coronavirus: Baleege alaamaai thah fenumuge kurin ves bali fethurey | Mihaaru\nނަންޖިން އިން ވުހާން ސިޓީ އަށް ދަތުރުކުރާ މެޑިކަލް ޓީމުގެ މެންބަރުން އާއިލާ އަށް އަލްވަދާއު ކިޔަނީ. --ފޮޓޯ:އީޕީއޭ\nކޮރޯނާވައިރަސް: ބަލީގެ އަލާމަތްތައް ފެނުމުގެ ކުރިން ވެސް ބަލި ފެތުރޭ\n26 ޖެނުއަރީ 2020 - 15:287comments\nބެއިޖިން (ޖެނުއަރީ 26) - ޗައިނާގައި ހަލުވިކަމާ އެކު މިހާރު ފެތުރެމުންދާ ކޮރޯނާވައިރަހުގެ އަލާމާތްތައް ފެނުމުގެ ކުރިން ވެސް އެ ބަލި ފެތުރޭ ކަމަށް ޗައިނާގެ އޮފިޝަލުން ބުނެފި އެވެ.\nކޮރޯނާވައިރަހުގައި ޗައިނާ އިން މިހާތަނަށް ވަނީ 56 މީހުން މަރުވެފަ އެވެ. އަދި އެ ބަލި ވަނީ 2،000 އަށް ވުރެ ގިނަ މީހުންނަށް ޖެހިފަ އެވެ.\nނޫސްވެރިންނާ ވާހަކަ ދައްކަވަމުން ޗައިނާގެ ހެލްތު މިނިސްޓަރު މާ ޒިއާއޯވެއި ވިދާޅުވީ ވައިރަސް ފެތުރޭ މިންވަރު އިތުރުވަމުންދާ ކަމަށެވެ. އޭނާ ވިދާޅުވީ ބަލި ކޮންޓްރޯލް ކުރުން މިހާރު އޮތީ ނާޒުކް ހާލަތެއްގައި ކަމަށެވެ.\nހަލުވިކަމާ އެކު ވައިރަސް ފެތުރެމުންދާތީ ޗައިނާގެ ވަރަށް ގިނަ ސިޓީތައް މިހާރު ވަނީ ކަރަންޓީނު ކޮށްފަ އެވެ. ބަންދުކުރި ސިޓީތަކުގައި ދިރިއުޅޭ މީހުންގެ އަދަދު 56 މިލިއަނަށް އަރަ އެވެ. ބަލި ކޮންޓްރޯލް ކުރުމަށް ޗައިނާގެ ސިޓީތައް ބަންދުކުރަމުންދަނީ އާ އަހަރާ އެކު އެތައް ބަޔަކު އެއްތަނުން އެނެއް ތަނަށް ދަތުރު ކުރަން ހަމަޖެހިފައި ވަނިކޮށެވެ.\nޗައިނާ އިން މިހާރު ވަނީ މިއަދުން ފެށިގެން ޖަނަވާރުގެ ބާވަތްތައް ވިއްކުން މަނާކޮށްފަ އެވެ. މި ބަލި ފުރަތަމަ ފެތުރުނީ ޖަނަވާރުންގެ ކިބައިން ކަމަށް ވިޔަސް މިހާރު ބަލި ދަނީ އިންސާނުންގެ ގައިންގަޔަށް ފެތުރެމުންނެވެ.\nބަލިޖެހި އަލާމާތެއް ނުފެނިދާ 14 ދުވަހުގެ ތެރޭގައި ވެސް ބަލި ފެތުރޭ ކަމަށް ސިއްހީ އޮފިޝަލުން ބުނެ އެވެ. އެ މުއްދަތުގައި ބަލީގެ އަލާމާތެއް ނުފެންނާތީ ބަލި ޖެހިފައި ހުރި ކަމެއް ނޭނގޭ އެވެ.\nބަލީގެ އަލާމާތްތަކުގެ ތެރޭގައި ހުންއައުމާއި ހިކިކޮށް ކެއްސުމާއި ނޭވާ ކުރުވުން ހިމެނެ އެވެ. މި ބައްޔަށް އެއްވެސް ފަރުވާއެއް އަދި ވެކްސިނެއް އަދި ހޯދިފައެއް ނުވެ އެވެ.


Idhikolhu Running Mate Miadhu Kanda Alhaane - Ibu - Vaguthu\nއިދިކޮޅު ރަނިންގް މޭޓް މިއަދު ކަނޑައަޅާނެ - އިބޫ\nއިބޫ ވާހަކަ ދައްކަވަނީ- ވަގުތު އިމޭޖަސް: އިބްރާހިމް ޝާބިލް\nއިދިކޮޅު ރަނިންމޭޓު މިއަދު ކަނޑައަޅާނެ ކަމަށް ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އަދި އެމްޑީޕީ ޕާލަމެންޓްރީ ގްރޫޕުގެ ލީޑަރު އިބްރާހިމް މުހައްމަދު ސާލިހު (އިބޫ) ވިދާޅުވެއްޖެއެވެ.\nއިބޫ ވިދާޅުވީ، މިއަދު މެންދުރުކުރިން ކޯލިޝަންގެ އިސްވެރިން ބައްދަލުވުމުގައި ކޯލިޝަންގެ ރަނިންމޭޓަކު ފައިނަލް ވެގެން ދާނެކަމަށެވެ.\n"ކޯލިޝަންގެ ހުރިހާ ޕާޓީތަކަށް ވެސް އެއްބަސްވެވޭ ބޭފުޅަކަށް އެބޭފުޅަކު ވެގެންދާނެ ,މަގާމަށް އަންނަ ބޭފުޅަކު ވެގެން ދާނީ ގައިމު ވެސް ރައްޔިތުންނަށް ފައިދާ ހުރި މަސައްކަތްތަކެއް ކޮށްދެވޭނެ ގާބިލު ބޭފުޅަކަށް" އިބޫ ވިދާޅުވިއެވެ.\nއިބޫ ވިދާޅުވީ ރަނިންގމޭޓް މިއަދު ކަނޑައެޅި ނަމަވެސް އެއީ ކޮން ބޭފުޅެއްކަން ރަސްމީކޮށް އިއުލާނު ކުރުމަށް ހަމަޖެހިފައި އޮތީ ޖުލައި މަހުގެ 12 ވަނަ ދުވަހުގައި ކަމަށެވެ.\nޖުމްހޫރީ ޕާޓީގެ އިސް ތަރުޖަމާނު، އަލީ ޞާލިހު ވެސް ރޭ ވިދާޅުވެފައިވަނީ ރަނިންގ މޭޓުކަމަށް އަދި އެއްވެސް ބޭފުޅަކު ހަމަޖައްސާފައި ނުވާކަމަށެވެ. އަދި، އަލީ ހުސައިން އެމަޤާމަށް ހަމަޖައްސާފައިވާކަމަށް ބުނެ ފަތުރަމުންދަނީ ދޮގު ޚަބަރެއްކަމަށްވެސް އޭނާ ވިދާޅުވެފައިވެއެވެ.\nރަނިންގ މޭޓުކަމަށް އަލީ ހުސައިން ހަމަޖައްސާފައިވާކަމަށް ބުނެ، އެމްޑީޕީ އާއި އަދާލަތު ޕާޓީގެ ބައެއް މެންބަރުން ދަނީ އޭނާއަށް މަރުޙަބާ ކިޔަމުންނެވެ. އޭގެތެރޭގައި އަދާލަތު ޕާޓީގެ ބައެއް އިސް ބޭފުޅުންވެސް ހިމެނޭކަން ފާހަގަކޮށްލެވެއެވެ. އެގޮތުން، މަޝްހޫރު ދީނީ އިލްމުވެރިޔާ ޑރ. މުޙައްމަދު އިޔާޒުވެސް ހިމެނެއެވެ.\nއިދިކޮޅު ކޯލިޝަނަށް ރަނިންގ މޭޓަކު ހަމަޖެއްސުމަށް، ޖުމްހޫރީ ޕާޓީއަށް ސްލޮޓެއް ދީފައިވާއިރު، ކުރިން ރަނިންގ މޭޓުކަމަށް ހަމަޖައްސާނެކަމަށް ބައެއް ފަރާތްތަކެއް ވަނީ ބެލެވިފައިވެއެވެ. އަދި، ބައެއް ފަރާތްތަކުން ވަނީ އެކި ފަރާތްތައް އެމަޤާމަށް ގެނައުމަށް ކެމްޕޭނުވެސް ކުރައްވާފައެވެ. އެގޮތުން، ޖޭޕީގެ ލީޑަރު ޤާސިމް އިބްރާހީމްގެ އަނބިކަނބަލުން އައިޝާ އާއި ކާށިދޫ ދާއިރާގެ މެންބަރު ފައިސަލް ނަސީމް، ރަނިންގ މޭޓުކަމަށް ގެނައުމަށް ބައެއް ފަރާތްތަކުން ކެމްޕޭން ކޮށްފައިވެއެވެ. އެހެންނަމަވެސް، އެފަރާތްތައް، އެމަޤާމަށް ކުރުމަތި ނުލާކަންވަނީ ކަށަވަރުވެފައެވެ.\nޖުމްހޫރީ ޕާޓީގެ ރަނިންގ މޭޓެއް، އިދިކޮޅު ކޯލިޝަނަށް ހަމަޖެއްސިކަމުގައިވިޔަސް، އެޕާޓީ އާއި ކޯލިޝަނުގައި ހިމެނޭ އެހެން ޕާޓީތަކާ، ދެބަސްވުންތަކެއް އުފެދި، އެކަންތައްތައް މި ފަހުން މީޑިޔާއަށް ތިލަވެފައިވެސްވެއެވެ. ހަމައެހެންމެ، އެމްޑީޕީ އިން ކަނޑައެޅި މެނިފެސްޓޯގައި ހިމެނޭ ކަންތައްތަކަށް، ޖުމްހޫރީ ޕާޓީ އިން ވަނީ ފާޅުގައި ދެކޮޅި ހަދައި، ފާޑު ކިޔާފައެވެ.\nއާސަންދަ ދިނުމުގައި ކޮރަޕްޝަން ހިމެނޭ - ރައީސް\nޞިއްޙީ ދާއިރާ ތަރައްޤީ ނުވީ މަރުކަޒީ ގޮތެއްގައި ރާއްޖެ ތަރައްޤީ ކުރަން އުޅުމުން - ރައީސް\nރައްޔިތުންގެ ލާބަޔަށްޓަކައި ސަރުކާރާއި އެކު މަސައްކަތް ކުރަން ތައްޔާރު- އުޝާމް\nޖުލައި 8, 2018 13:35\nއިބޫގެ ހުސްދޮގު 1\nޖުލައި މަހުގެ 12 ވަނަދުވަހަކީ ރަނގަޅު ދުވަހެއް- އެމް.ޑީ.ޕީ. އާއި ޖޭ.ޕީ. އާއި އަދާލަތު ޕާރޓީ އަދި މައުމޫނުގެ އިރުޝާދު ހިމެނިގެން ނެރެވޭ ރަނިންމޭޓް ވެގެންދާނީ ރާއްޖޭގެ 95 އިން ސައްތަ މީހުންގެ ތާޢީދު ލިބިގެންދާނެ މީހަކަށް - އިންޝާﷲ\nޖުލައި 8, 2018 13:47\nމީހާގެ މޫނުމަތިން މީހާގެ ސިފަ ވަރަށް ރަގަޅަށް ސާފުވެގެންދާނެ،\nރަނިން މޭޓް ނެރުނަސް ނުނެރުނަސް އަހަރުމެންނަށް ކޮންކަމެއް، މަގޭ ވޯޓް ރައީސް ޔާމިނަށްނޫން މީހަކަށް ނުދޭނަން އިންޝާﷲ


Kedeyre Miskiy - Fuvahmulah City Council\nބުނެވޭގޮތުގައި ފުވައްމުލައް ފުރަތަމަފަހަރަށް ފަޅުވެފައިވަނިކޮށް ރަށްކޮށައި އާބާދުކުރި ބޭފުޅަކީ ޢަލީ އަޑަފިކަލޭގެ އާއި އޭނާގެ އެކުވެރިންނެވެ. މި އަލީ އަޑަފިކަލޭގެ އަކީ ޔޫސުފު ނާއިބު ކަލޭގެފާނުގެ ފުތް ދޮން ޙަސަން ޚަތީބު ކަލޭގެ ފުތް ކަނބުރު އަދަރަހަން ޚަތީބުގެ ފުތް އުޠުވާނު ޚަޠީބުގެ ފުތް ސީދި ނާއިބުކަލޭގެ ފުތް އަލީ އަޑަފި ކަލޭގެ އެވެ. މީނާ ވަޒަންވެރިވެ އުޅުނީ މިރަށުގެ މާދަޑު އަވަށު ކެޑޭރެ ގޭގައެވެ. މި އަލީ އަޑަފި ކަލޭގެފާނު ބިނާކުރެއްވި މިސްކިތުގެ ނަމަކީ ކެޑޭރެ މިސްކިތެވެ. މިމިސްކިތް ބިނާކުރެވުނު ތާރީޚަކީ މީލާދީ ސަނަތުން 1550-1555 ވަނައަހަރާއި ދެމެދުގައެވެ.\nމިމިސްކިތް ބިނާކުރެވިފައިވަނީ ވެލިގަލުންނެވެ. މިސްކިތުގެ ވެއުވެސް ބިނާކުރެވިފައިވަނީ ވެލިގަލުންނެވެ. ކާބަފައިންގެ ބުރަމަސައްކަތާއި ފަންނުވެރިކަމާއި އެބައިމީހުންގެ އިޙުސާސްތައް މިޖީލަށް ގެނެސްދޭ މިގަދީމީ ބިނާގެ ވަށައިގެންވަނީ ގަބުރުސްތާނެކެވެ. މިމިސްކިތުގެ މަސައްކަތްތެރިކަމާއިމެދު ދިރާސާކުރައްވާ ބޭފުޅެއްކަމުގައިވާ ޑރ.ތޯހައިޑާލް ވެސްވަނީ އަޅުގަނޑުމެންގެ ކާބަފައިންނަށް ތަޢުރީފުކުރައްވާ ލިޔުއްވާފައެވެ.\nމިމިސްކިތުގެ ގަބުރުސްތާނުގައި ދިވެހިރާއްޖޭގެ ފުރަތަމަ އަންހެން ވާރުވެރިޔާ، ފުވައްމުލަކު ގަލްއަޑިގެދަރި ދޮންސިއްތީބޫ ފަސްދާނުލެވިފައިވެއެވެ. އަދިމީގެއިތުރުން 40 ޙާފިޒުން ފަސްދާނުލެވިފައިވާ ކަމުގައި ވެއެވެ. މިވާހަކައާއި ގުޅިގެން ދެކެވިފައިވާ ވާހަކަގައި، ކޮންމެ ޙާފިޒެއްގެ މަހާނައިގެ އިސްކޮޅު ގައި ވަށް ހިރިގަލެއް ވަޅުލާފައިވާނެކަމަށް ބުނެވިފައިވަނިކޮށް، މި ގަބުރުސްތާނުގެ މަހާނަތަކެއްގެ އިސްކޮޅުން މިފަދަ ހިރިގާ ވަޅުލާފައިހުއްޓާ މިއަދު ފެންނަމުން އެބަދެއެވެ. އެހެންކަމުން ދެކެވެމުންއައި މިވާހަކަތަކުގެ ޙަޤީގަތް މިއަދުމިވަނީ ހާމަވެފައެވެ.


China-Raajje Minivan Viyafaari Ehbbasvumah Amalu Kuran Feshumah Jabir Sarukaarah Govaalaifi - Vaguthu\nރާއްޖެއިން ވެފައިވާ މިނިވަން ވިޔަފާރީގެ އެއްބަސްވުމަށް އަމަލުކުރަން ފަށަން ޗައިނާ އާއި އެކު މަޝްވަރާކުރުމަށް ސަރުކާރަށާއި ކަމާއި ބެހޭ ފަރާތްތަކަށް ޑީއާރްޕީގެ ލީޑަރު އަދި ކާށިދޫ ދާއިރާގެ މެމްބަރު އަބްދުﷲ ޖާބިރު ގޮވާލައްވައިފިއެވެ.\nޖާބިރު ވިދާޅުވީ މި ވަގުތަކީ މިއީ އެފަދަ އެއްބަސްވުމެއްގެ ބޭނުން ބޮޑުވެފައިވާ ދަނޑިވަޅެއް ކަމަށެވެ. އެގޮތުން މިވަގުތު ރާއްޖޭގެ މަސްވެރިކަމަށް ބޭނުންވަނީ ބޮޑު މާކެޓެއް ކަމަށާއި ރާއްޖޭގެ މަސްވެރިކަން އެ މާކެޓަކަށް ބަރޯސާވާ، ޔޫރަޕްގެ މާކެޓަށް މިހާރު ބަރޯސާވެވެން ނެތް ކަމަށް ޖާބިރު ފާހަގަކުރެއްވިއެވެ.\nއަދި ޗައިނާ އާއި އެކު ވެފައިވާ މިނިވަން ވިޔަފާރީގެ އެއްބަސްވުމަށް އަމަލުކުރުން މި ވަގުތުން ވަގުތަށް ފެށުމަށް ރައީސް އިބްރާހިމް މުހައްމަދު ސާލިހު އަށް ޖާބިރު ވަނީ ގޮވާލާއްވާފައެވެ.\n"އެކަމުގެ ސަބަބުން ޗައިނާގެ 1.4 ބިލިއަން މީހުންގެ މާކެޓް ރާއްޖެއަށް ހުޅުވިގެންދާނެ" ޖާބިރު ވިދާޅުވިއެވެ.\n#DRP Leader Hon @chairmanjabir call upon the Maldives govt to immediately openaplatfoam with China to discuss the implementation of free trade agreement which had been signed by the former govt. @ibusolih @MohamedNasheed @AmbassadorZhang @MFA_China @PDChina\n— DRP (@drpmaldives) June 19, 2020\nދިވެހިރާއްޖެ އާއި ޗައިނާ އާއި ދެމެދު މިފަދަ އެއްބަސްވުމެއް ސޮއިކުރެއްވީ ކުރީގެ ރައީސް އަބްދުﷲ ޔާމީންގެ ވެރިކަމުގައެވެ.\nއޭރު ސޮއި ކޮށްފައި އޮތް މިިނިވަން ވިޔަފާރީގެ އެއްބަސްވުން އުވާލުމަށް ވެސް މި ސަރުކާރުގެ ކުރީކޮޅު ވަނީ ވާހަކަދެކެވިފައެވެ. އެހެންނަމަވެސް އެފަދަ ވިސްނުމެއް ސަރުކާރުން ގެންގުޅެފައި ނުވާކަމަށް ފޮރިން މިނިސްޓްރީން ވިދާޅުވެއެވެ.\nރައީސް އަބްދުﷲ ޔާމީންގެ ވެރިކަމުގައި ޗައިނާ އާއި އެކު ގާތް ގުޅުމެއް ބާއްވާފައިވާއިރު އެ ގުޅުމުގެ ސަބަބުން ޗައިނާ އަކީ ރާއްޖޭގެ ތަރައްޤީގެ އެންމެ މުޙިއްމު އެއް ބައިވެރިޔާއަށް ވަނީ ވެފައެވެ. އެެހެންނަމަވެސް އަލަށް ވެރިކަމަށް ވަޑައިގެންނެވި ރައީސް އިބްރާހީމް މުހައްމަދު ސޯލިހު އަންނަނީ ޗައިނާ ދުރަށް ޖެއްސުމަށްފަހު އިންޑިއާއާ ގާތް ގުޅުމެއް ބާއްވަމުންނެވެ.\nރާއްޖެއާއި ޗައިނާ އާއި ދެމެދު އެކުލަވާލާފައިވާ މިނިވަން ވިޔަފާރީގެ އެއްބަސްވުން (ފްރީ ޓްރޭޑް އެގްރީމެންޓް) އުވާލަން އެންމެ ބޮޑަށް ބާރުއަޅުއްވަނީ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދެވެ.\nޖޫން 20, 2020 14:47\nތިކަމެއް ނުކުރާނެ، ޗައިނާ މުދަލުގެ ޑިއުޓީ ބޮޑުކޮށްފަ އިނގިރޭސިވިލާތުގައުޅޭ އެމީހުންގެ ގާތްމީހުންގެ ވިޔަފާރި ފުޅާކުރަން ޑިއުޓީތައް ކަނޑާލަން އިނގިރޭސިންނާއި އެގުރިމެންޓްހަދަން އުޅެނީ.\nޖޫން 20, 2020 15:30\nކޭބަލްކާރުއަޅަ ނިންމާފަ ކާށިދުއާ ޤާފަރުމީހުން ޖައްވުގަ ދިރިއުޅުންހަމަޖައްސާދީފަ ދެރަށުގަ ދުނިޔޭގަނެތް ފެންވަރުގެ ހޮސްޕިޓަލްތަކާ ކޮލެޖުތަކާ ޔުނިވަރސިޓީތަކާ އަޅައި 15 ތަރީގެ ޓުވަރިޒަމް ތައާރަފްކޮށް އަޑިންނާ މަތިން ދަތުރުކުރެވޭގޮތްހަދައި އެންމެ ފަހުން އެއާރޕޯޓުއަޅާންފެށީތާ ނޫނޭވާ މޮޅުމީހެއް މީ\nޖޫން 20, 2020 16:38\nއޭ ޖާބިރު ސާހިބާ! ޗައިނާ - ރާއްޖެ މިނިވަން ވިޔަފާރީގެ އެއްބަސްވުމަށް عمل ކުރަން ފަށަން ހެޔޮ ނުވާނެ! އެހެނީ އެއީ رئيس يامين ގެ ސަރުކާރުގައި ވި އެއްބަސްވުމެއް! އެ ސަރުކާރުގައި ކޮށްފައިވާ އެއްވެސްކަމެއް ތަންފީޒު ކުރުމަކީ މިސަރުކާރުގެ މޫނުމަތީގައި ލައްގަނޑެއް ލާނެކަމެއްކަން جابر ދެނެވަޑައިގެންވަމު ނޫންތޯ؟ ޗީ ޗީ ! އެއީ يامين ގެ އަމިއްލަ އަންބޮނޑި ބޮޑުކުރަން ކޮށްފައިވާ އެއްބަސްވުމެއް! ނޫންތޯ؟؟ ހީހީ ހަލާކު !!!!\nބުއްޅަބޭ ދެން ވިސްނަންވެއްޖެއެއްނޫން، އިންޑިޔާއިން ވެރިކަން އަތުލާފަ ދިނަސް ދެން މިގައުމަށް އެއްމެ ރަނގަޅުގޮތަކީ ލާރިހުރި މަސައްކަތެއްކުރެވޭނެ ބަޔަކާއި ގައުމު ހަވާލުކުރުން، އެއީ ޗައިނާ! ލާހިކެއްނޫން މިގައުމު ތަރައްގީކުރަން އިންޑިޔާއިން އެއްވެސް ކަމެއްކޮށްނިދޭނެ.\nޖޫން 20, 2020 17:09\nޖާބިރު ފުރަތަމަ ކެމްޕެއިންއަށް ނިކުތް އިތު ގާފަރުގެ ފަޅުގައި5ރެސޯޓް އަޅަން ޕްލޭންކޮށް ރައްޔިތުންނަށް ދެއްކި.2ވަނަ ކެމްޕެއިންގައި ކޭބަލް ކާރުގެ ވާހަކަ ދެއްވި. އަދި ސިޓީ ގެސްޓްހައުސްގެ ޕްރޮޖެެކްޓް ފެށި. އެއްވެސްކަމެއް ކުރިއަކަށް ނުދޭ.( އެނގޭ މި ކޮމެންޓް ނުޖަހާދޭނެކަންވެސް)


Ballon D'or nulibunas Messi thafaathu rooheh gai, Hat-trick aaeku bodu molheh\nބެލަންޑޯ ނުލިބުނަސް މެސީ ތަފާތު ރޫހެއްގައި، ހެޓްރިކާއެކު ބޮޑު މޮޅެއް\nމި ސީޒަންގެ ސްޕެނިޝް ލީގްގައި، ލިއޮނަލް މެސީ ކާމިޔާބު ކުރި ފުރަތަމަ ހެޓްރިކާއެކު ލެވަންޓޭގެ މައްޗަށް 5-0 ން ހޯދި ބޮޑު މޮޅާއެކު، މެސީގެ ޖާދޫ ދައްކާލައިފި އެވެ.\nބެލަންޑޯ އެވޯޑްގައި، މެސީ ނަން ފަސް ވަނައިގައި ހިމެނުމުން އެވޯޑަށް ކުރިމަތި ކުރި ފާޑު ކިޔުންތައް އިތުރަށް ބޮޑުވެގެން ދިޔައީ، އެވޯޑު ނުލިބުނު ނަމަވެސް މެސީގެ ފަރާތުން ފެންނަމުން ދާ ތަފާތު މޮޅު ކުޅުމުންނެވެ. ހެޓްރިކްގެ އިތުރުން މެސީ ވަނީ އިތުރު ދެ ލަނޑު ޖަހަންވެސް ފުރުސަތު ތަނަވަސްކޮށް ދީފަ އެވެ.\nލެވަންޓޭގެ ދަނޑުގައި، އެ ޓީމުގެ މައްޗަށް ހޯދި މި ބޮޑު މޮޅަކީ، ބާސާއިން އެ ޓީމާ ދެކޮޅަށް ހިފާލި ރަނގަޅު ބަދަލު ހިފުމެކެވެ. މިދިޔަ ސީޒަންގައި، ލެވެންޓޭގެ ދަނޑުގައި ކުޅުނު މެޗުން، އެ ޓީމު ވަނީ ބާސާގެ ކޮޅަށް ފަސް ލަނޑު ޖަހައި ބަލިކޮށްލާފަ އެވެ. އެ މެޗު ލެވެންޓޭ ކާމިޔާބު ކުރީ 5-4 ންނެވެ. ބާސާގެ ކޯޗް އެރުނަސްޓޭ ވަލްވެރުޑޭ ބުނީ، ލެވަންޓޭގެ ދަނޑުގައި ރޭ ކުޅުނު މެޗަށް ބާސާ ނިކުތީ މިދިޔަ އަހަރުގެ ނަތީޖާ ރަނގަޅަށް ދެނެގަނެގެން ކަމަށެވެ.\nރޭގެ މެޗުގައި ބާސާގެ ފުރަތަމަ ލަނޑު، މެޗުގެ 35 ވަނަ މިނެޓްގައި މެސީ ތަނަވަސް ކޮށްދިން ފުރުސަތަކުން ކާމިޔާބު ކުރީ ލުއިސް ސުއަރޭޒް އެވެ. ފުރަތަމަ ހާފު ނިމެން އުޅޭނިކޮށް ބާސާގެ ދެ ވަނަ ލަނޑު މެސީ ކާމިޔާބު ކުރީ ސާޖިއޯ ބުސްކެޓްސް ތަނަވަސް ކޮށްދިން ފުރުސަތުންނެވެ. ދެ ވަނަ ހާފު ކުޅުން ބާސާ ފެށީ މެސީ ޖެހި އިތުރު ލަނޑަކާއެކު އެވެ. އޭނާގެ ހެޓްރިކް މެސީ ފުރިހަމަ ކުރީ، މެޗުގެ 60 ވަނަ މިނެޓްގަ އެވެ. ބާސާގެ ފަސް ވަނަ ލަނޑު 88 ވަނަ މިނެޓްގައި ކާމިޔާބު ކުރީ ޖެރާޑް ޕީކޭ އެވެ.\nރޭ ބާސާ މޮޅުވުމުން، މެސީ ވަނީ ބާސާގެ ކުރީގެ ކެޕްޓަން ޒަވީ ހެނާންޑޭޒް އަތުގައިވާ މޮޅުވުމުގެ ރެކޯޑް މުގުރާލާފަ އެވެ. ލަލީގާގައި މެސީ ވަނީ 323 މެޗުން މޮޅުވެފަ އެވެ. ޒަވީ މޮޅުވީ 322 މެޗުންނެވެ. މިއީ ކަޓަލާން ކުލަބުތަކުގެ ތެރެއިންވެސް އެންމެ ގިނައިން ލަލީގާގެ މެޗުތަކުން މޮޅުވި ރެކޯޑެވެ.\nހެޓްރިކާއެކު މެސީ ވަނީ މި އަހަރު ޖެހި ލަނޑުގެ އަދަދު 50 އަށް ވުރެ މައްޗަށް ގެންގޮސްފަ އެވެ. މިއީ ފާއިތުވެ ދިޔަ ނުވަ އަހަރުގެ ތެރެއިން 50 ލަނޑަށް ވުރެ އިތުރަށް ޖަހައިގެން އޭނާ ނިންމާލާ އަށް ވަނަ އަހަރެވެ.


BREAKING:3Meeheh Gayah Valhi Jahaifi - Vaguthu\nއޮސްޓްރޭލިއާ މީހަކަށާއި، ޗައިނާ ދެ މީހަކަށް ވަޅިން ހަމަލާ ދީފި\nއަނިޔާވި މީހަކަށް ފަރުވާ ދެނީ - ފޮޓޯ: ވަގުތު ކިޔުންތެރިއެއް\nހުޅުމާލޭގައި ތިން މީހެއް ގަޔަށް ވަޅި ޖަހައިފި އެވެ.ވަޅިން ހަމަލާ ދިނުމުން ޒަހަމްވެފައި ވަނީ ޗައިނާ ދެ މީހަކާއި، އޮސްޓްރޭލިއާ މީހެކެވެ.\nއެ މީހުންނަށް ވަޅިން ހަމަލާ ދީފައި ވަނީ ހުޅުމާލެގެ ތިން ސަރަަހައްދެއްގައެވެ.\nޒަހަމްވި މީހުންނަށް ދަނީ ހުޅުމާލެ ހޮސްޕިޓަލްގައި ފަރުވާދެމުންނެވެ.\nހުޅުމާލެ ހޮސްޕިޓަލްގައި ހުރި "ވަގުތު" ނޫސްވެރިޔާ ބުނީ އޭނާއަށް ފެނުނު ދެ މީހުންގެ ވަޅި ޖަހާފައި ހުރީ ބުރަކައްޓަށް ކަމަށެެެެވެ.\nފުލުހުން ވިދާޅުވީ، ހުޅުމާލޭގައި މިރޭ ތިން މީހަކަށް ތޫނު އެއްޗަކުން ހަމަލާ ދީފައިވާ ކަމަށާއި، އެ މައްސަލަ ފުލުހުންނަށް ހުށަހަޅާފައި ވާތީ ތަހުގީގު ކުރަމުން އަންނަ ކަމަށެވެ. ފުލުހުން ވިދާޅުވި، މިރޭ 8:10 ހާއިރު އެ މީހުންނަށް ހަމަލާދީފައި ވަނީ ހެލްމެޓް އަޅައިގެން ސައިކަލެއްގައި ދިޔަ ދެ މީހެއް ކަމަށެެވެ.\nމި މައްސަލައާ ގުޅިގެން ބަޔަކު ހައްޔަރުކުރި ކަމެއް ނުވަތަ ނޫން ކަމެއް އަދި ސާފެއް ނުވެއެވެ.\nސަފާރީ އެއްގައި އަންހެނަކު ރޭޕް ކޮށްފި\nފެބުރުއަރީ 4, 2020 21:07\nމީ ވަރަށް ދެރަ ކަމެއް... ވަޅި ޖަހައިގެންނުވާނެއްނު. މިކަން ވަރަށް ބޮޑަށް ކުއްވެރި ކުރަން.\nފެބުރުއަރީ 4, 2020 21:11\nތިވާނީ ބަޔަކު ރާވައިގެން މި ސަރުކާރު ބަދުނާމު ކުރުމަށް ކުރާ ކަމަކަށް. ހިތާމައަކީ މި ކަމުގައި ގެއްލުން ވާނީ ވަކި މި ސަރުކާރަކަށް ނޫންކަން. މި ޤައުމުގެ ރައްޔިތުންނަށް ކަން. މިކަމުން ގެއްލުން ވެގެން ދާނީ ހަމަ އެކަނި ފަތުރު ވެރި ކަމަކަށް ނޫންކަން. މި ޤައުމު ބޭރު ދުނިޔޭގައި ލޭބަލް ވެގެން ދާނީ މައިފެއަރ ގޭންގުންގެ ޤައުމެއްގެ ގޮތުގާ. މިކަމަކީ މިކަން ކުރި ބައެއްގެ މުސްތަޤު ބަލަށްވެސް އަދިރި ވެގެން ދާނެ ކަމެއްކަން ޔަޤީން.\nފެބުރުއަރީ 4, 2020 21:48\nސަރުކާރު ބަދުނާމެއް ނުވާނެދޯ އެމީ ހުން ކުރުވާ ކަމެއް ވިއްޔާ.\nފެބުރުއަރީ 4, 2020 22:06\nއާނ މި ސަރުކާރު ބަދުނާމު ކުރަން ވަޅި ނުޖަހައިގެން ވިއްޔާ މިއުޅެނީ. ކެނެރީ މާފިއާ އޭ ކިއްޔާ މާ ތާހިރު ވާނެ\nފެބުރުއަރީ 4, 2020 21:16\nޓެރަރިސްޓް ހަމަލާއެއްކަމަށް ލަފާކުރެވެނީ.\nފެބުރުއަރީ 4, 2020 21:50\nމިސަރުކާރުގެ އަނދިރި އެޖެންޑާ ކުރިއަރުވަން ހިންގި ޓެރަރިޒަމްގެ އަމަލެއް\nފެބުރުއަރީ 4, 2020 21:18\nމިހުންނަނީ މިސަރުކާރު ބަލިކޮއްލުމައް ބަޔަކު ރަވައިގެން ކުރާ ވަރައް ފިނޑި އަމަލެއް މިކަހަލަ ކަންތައް ކޮއްގެން ޔާމީނު ޖަލަކުން ނުނެރެވޭނެ މިކަން ކުރިބަޔަކައް ޗައިނާގަ ހުކުންކޮއް އަދަބު ކަނދައަޅަންޖެހޭ\nފެބުރުއަރީ 4, 2020 21:53\nބަލިކުރާކައް ނުޖެހެ ބަލިއެނދުގަ އޮތީ ނޭވާހޮޅިއައް އެޅިފަ ހުޅުމާލެއިން ޑްރައިވަރގެ ކަރު ބުރިކޮއްލީވެސް ޔާމީން ޖަލުން ނެރެންބާ ގައިމު އެކަންކުރީ އެމްޑީޕީ ސޮރެއް އަދި މިއަދުގެ ރައީސުލް ޖުމްހޫރިއްޔާ އިބްރާހިމް ސްލޯލީ ގެ އުފަން ރައް ކަމުގައިވާ ޅ ހިންންވަރު ސޮރެއް\nފެބުރުއަރީ 4, 2020 22:04\nއަނހަ. މިވެސް ޔާމީން މަތިވީ؟އަޖައިބެއް\nފެބުރުއަރީ 5, 2020 01:19\nކުރީ ސަރުކާާރުު ގާ ވިއްޔާާ އެއީ ރައީސް ޔާ މީން ކަ މެއް\nމިހާރު މީ މިސަރުކާރު ބަދުނާ މު ކުރުން\nއަ މިއްލަޔައް ހެދި މަރުކޮ މިސަނުން މީހުން މަރާކަ މައް އިގުނީީ އެ މްޑީޕީ މީހުން އެހެން ވީ މާ އޭރުވެސް މިހާރުވެސް މީ ހުން މަރަނީ އެ މް ޑީ ޕީ ގުންޑާއިން\nފެބުރުއަރީ 4, 2020 21:20\nކާންދޭ އަތުގައި ދަތް އެޅުން. މިކަމުގެ އަސަރު ރާއްޖެއަށް ވަރަށްބޮޑުކޮށް ކުރާނެ.\nފެބުރުއަރީ 4, 2020 21:22\nފެބުރުއަރީ 4, 2020 22:38\nދެރަވަނީތަ؟ ކަލޭމެން ވާން ޖެހޭނީ އުފަލެއްނު؟\nފެބުރުއަރީ 4, 2020 21:23\nޖަޒީރާ ކުދިންގެ ކަންތައް ފެށުނީ. ލައްކަ ދުވަހު މައިތިރިވެގެން ތިބެވިއްޖެ. ހުސްނުވާ ސުއޫދުގެ ޓީމާ ހަވާލުކޮށްލާ. އިސާހިތަކު އަތުލާނެ އެ ބަޔަކު. ވަރަށް ފާސްޓު ގޮލައެއް އެއީ.\nފެބުރުއަރީ 4, 2020 21:26\nލާއިންްސާނީއަނިޔާއާއި ލާއިންސާނީމި ޢަމަލު އެންމެހަރުކަށިކޮއް ކުއްވެރިކުރަން\nފެބުރުއަރީ 4, 2020 22:23\nމުސްލިމުންގެ ތެރޭގައި އިންސާނިއްޔަތުގެ ވާހަކަ ދައްކަނީ ކީއްކުރަން؟ ކާކު އަޑުއަހާނެ ކަމަށް؟\nފެބުރުއަރީ 4, 2020 21:44\nއަބަދު ސަރުކާރު ދިފާޢު ކުރުމުގައި ވާހަކަދައްކާތަން އެބަފެނެއެވެ. އެކަމަކު އެއީ ޙައްލެއް ނޫނެވެ. ހިނގާފައިވާ ޙާދިސާ ތަކަކީ މުޅިގައުމަށް އޭގެ ނުބައިއަސަރު ކުރާނެ ކަމެކެވެ. ރާއްޖެ އައިސްތިބޭ މެހުމާނުންނަށް ރައްކާތެރިކަން ނެތްނަމަ އިގުތުސާދަށް ލޮޅުންއަރާނެއެވެ. ތެދެއްބުނާނަމަ މިސަރުކާރު އައިފަހުން މިފަދަ ޙާދިސާތައް ވަކިންގިނައެވެ. އިހަށްދުވަހަކު މާލޭގެ މަގުމަތިން 14 ވަރަކަށް މީހުންގެ ގުރޫޕަކުން މީހަކު ތަޅާތަން ފެނިގެން ދިޔައެވެ. މިފަދަ ވާހަކަތައް ހިތަށް އައުމުން ގައިން ހީބިހި ނަގައެވެ. ގައުމުގެ އަމަން ބަލަހައްޓާ ފަރާތްތަކުން މިހާރައްވުރެން ބޮޑަށް ސަމާލުވާން ޖެހޭކަމަށް ދެކެމެވެ.\nފެބުރުއަރީ 4, 2020 22:05\nތިޔެއް އިނގޭނެ އިންޑިޔާ މީހެއްގެ ގަޔަށް ޖެހިނަމަ މިސަރުކަރުން ސްޓާ ފޯސްނެރެގެންއެބަޔަކު ހޯދާ އުލުބައިނދާނެ މިގައުމުގާ އެއްވެސް ތަނެއްގަ އަމާން މެއްނެއް ރޯމަރަދުވާލު މީހުންމަރާ ވައްކަން ކުރާއިރުވެސް ވެރިކަމާހެދި ހޭބަލިވެގެން އެތިބަ ތެޅެނީ މަޖިލިސް ހުޅުވީ އިސްލާމް ދީނަށް މަލާމަތްކޮށްފަ މުރުތައްދުވެފަ ދެންކޮން އަމާންކަެއް މިއޮއްބޮޑު ވަބާ ޖެހިގެންއުޅޭއިރު އެބަލަނީ ވެރިކަން ދަމަހައްޓާ ކައުންސިލް އިންތިހާބު ވޯޓު ހޯދަން މީހުން ގުބޯހައްދާގެން އެތިބަ ލާތެޅެނީ މިގައުމު މީ މިހާރު ސަދޫމް ގެ ވެރިކަންމިކުރަނީ\nފެބުރުއަރީ 4, 2020 22:13\nހިތް ހަލާކު ވެއްޖެ. ޤައުމުވެސް ހަލާކުވެއްޖެ. ލަންޑަންގައި ދިން ހަމަލާ ކޮޕީކުރީ ތިހައްދު ފަހަނަ އަޅައިފައިތިބި ގުރޫޕް މީހުން. މުސްލިމުންގެ ނަން ހަލާކު ކުރަމުންދާ ބައެއް.\nފެބުރުއަރީ 4, 2020 22:18\nތިޔަ ވާނީ އެޖެންޑާ 19 ގެ ދަށުން ބަޔަކު ހިންގި ލާއިންސާނީ ޢަމަލަކށް ތިޔަކަހަލަ ކަންކަން ކުރާނީ ވަކިބަޔަކު އެމީހުން ހިމާޔަތކޮށްފަ ތިބޭނީ އެމީހުނަށް ޙައްޤު އަދަބެއްވެސް ނުދެވޭނެ އެއީ އެޖެންޑާ 19 ތަންފީޒުކުރުމުގެ ގޮތުން ހިންގި ޢަމަލަކަށްވާތީ\nފެބުރުއަރީ 4, 2020 22:26\nކައުސިލް އިންތިހާބު ނުލިބެދާނެ ކަން މިވެރިންނައް ޔަގީންވެގެން މިހާރު އެއުޅެނީ ޕީޕީއެމް ބޮލައް މިކަން ކަނޑާލަފައި މީހުންގެ ލޯބިހޯދަބް\nފެބުރުއަރީ 4, 2020 22:35\nދައްޖާލު ބާގައިގެ މީހުން ހިލިގަތީ.\nފެބުރުއަރީ 4, 2020 23:20\nވައްތަރީ ހައްދުފަހަނަ އަޅާފަތިބި ދީންވެގެން އުޅޭ ދީންވަކިއެއްޗެއް ނޭނގޭ މީހުން ކުރިކަމަކާ... ޔަގީނުންވެސް ބަޔަކު ރާވައިގެން ދިންހަމަލާއެއްކަން އިގޭ


Ingiraysivilaathun Covishield balaigannan nimmaifi | ThePress\n22 September 2021, 17:50\nކަނޑައެޅިގެން ވަކި ފަރުވާއެއް ހޯދިފައި ނުވާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް އަސްޓްރާޒެނީކާ ކުންފުނީގެ ފޯމިއުލާއަށް، އިންޑިއާއިން ތަރައްގީ ކޮށްފައިވާ ކޮވިޝީލް ވެކްސިން ބަލައިގަތުމަށް އިނގިރޭސިވިލާތުގެ ސަރުކާރުން ނިންމައިފިއެވެ.\nއިނގިރޭސިވިލާތަށް ދަތުރު ކުރުމާ ބެހޭ ގައިޑްލައިނަށް ގެނައި ބަދަލުގައި، ކޮވިޝީލްޑް ބަލައިގަންނަން ނިންމި ނަމަވެސް، އިންޑިއާ މަގުން އިނގިރޭސިވިލާތަށް ދަތުރު ކުރާ ފަރާތްތަކުން 10 ދުވަހުގެ ކަރަންޓީނު ފުރިހަމަ ކުރަން ޖެހޭނެ ކަން ނުވަތަ ނޫންކަން އަދި ސާފެއް ނުވެއެވެ.\nކޮވިޝީލްޑް ބަލައިގަތުމަށް އިނގިރޭސިވިލާތުން މީގެ ކުރިން އިންކާރު ކުރި ކުރުމާ ދެކޮޅަށް، އިންޑިއާއިން ވަނީ ހަރުކަށި ރޫހެއްގައި، ހިތްހަމަ ނުޖެހުން ފާޅު ކޮށްފައެވެ. 721 މިލިއަނަށް ވުރެ ގިނަ ޑޯޒް ޖަހާފައި ވާ ކޮވިޝީލްޑް ވެކްސިނަކީ، އިންޑިއާގެ ވެކްސިން ކެމްޕޭންގެ މައި މުލެވެ.\nމިވަގުތު އުސޫލު ހަމަޖެހިފައި އޮތް ގޮތުން،2ޑޯޒްގެ ވެކްސިން ޖަހާ، ވެކްސިން ފުރިހަމަ ކުރި ކަމުގައި ވީ ނަމަވެސް، އިންޑިއާއަކީ ވެކްސިން ފުރިހަމަ ކޮށްފައި ވާ މީހުން ތިބި ގައުމެއް ކަމުގައި ބަލައެއް ނުގަނައެވެ.\nއިންޑިއާއިން ވަނީ، އިނގިރޭސިވިލާތުން ތަފާތު ކުރުން ގެންގުޅޭ ކަމަށާ،2ޑޯޒްގެ ވެކްސިން ފުރިހަމަ ކޮށްފައި ވާ މީހުންނަކީ ވެކްސިން ފުރިހަމަ ކޮށްފައި ވާ މީހުން ކަމުގައި ބަލައިގަނެ، އައިސޮލޭޝަނަށް ފޮނުވާލަން ހުއްޓާލަން ޖެހޭ ކަމަށް ބުނެފައެވެ.\nވެކްސިން ފުރިހަމަ ކޮށްފައި ވާ ނަމަ، އިނގިރޭސިވިލާތަށް ދަތުރު ކުރުމުގައި ކަރަންޓީނުން ސަލާމަތްވާ ގައުމުތަކަކާއެކު، އެ ގައުމުން އާ ގަވައިދު އިއުލާން ކުރީ ހުސްވި ހަފުތާގެ ތެރޭގައެވެ. މި ގަވައިދަށް އަމަލު ކުރަން ފަށަން ތާވަލު ކޮށްފައި ވަނީ އޮކްޓޯބަރު4ވަނަ ދުވަހުއެވެ. އިސްތިސްނާ ލިބޭ ގައުމުތަކުގެ ލިސްޓުގައި އިންޑިއާ ހިމަނާފައެއް ނުވެއެވެ.\nކޮވިޑް-19 ކޮވިޑް-19 ވެކްސިން ކެމްޕޭން އިނގިރޭސިވިލާތް އިންޑިއާ ލައިފްސްޓައިލް ސިއްހަތު


Dhivehi film "Bavathi" On Demand Platform ah annany\nދިރާގު ޓީވީއިން "އައި ފިލްމްސް" ގެ ފުރަތަމަ ފީޗާ ފިލްމު "ބަވަތި "ދިރާގު ޓީވީގެ އޮން ޑިމާންޑް ޕްލެޓްފޯމް އަށް ގެނައުމަށް ސޮއި ކޮށްފިއެވެ. ދިރާގު ޓީވީގެ އޮން ޑިމާންޑް ޕްލެޓްފޯމް ކަސްޓަމަރުންނަށް ބޭނުންކުރަން ފަސޭހަވާނެ ފަދަ ގޮތަކަށް ފަރުމާކުރެވިފައިވާއިރު ދިރާގު ޓީވީގެ "ހޯމް ސްކްރީން" ގައި ވާ " އޮން ޑިމާންޑް" ޖަހާފައިވާ ބަޓަން އަށް ފިއްތަވާލުމުން އޮން ޑިމާންޑް ކޮންޓެންޓްތައް ބައްލަވާލެވޭނެއެވެ.\n"އައި ފިލްމްސް" އަކީ 2018 ވަނަ އަހަރު އިލްޔާސް ވަހީދު އުފެއްދި ފިލްމު ކުންފުންޔެކެވެ. "ބަވަތި" އަކީ މި ކުންފުނީގެ ފުރަތަމަ ފިލްމެވެ.\nމި ފިލްމަކީ ލޯބީގެ ބިރުވެރި އަދި ކޮމެޑީގެ ބައިތަކެއް އުލެވިގެންވާ ޒުވާން ދެމަފިރިއަކަށް ދިމާވާ އާދަޔާހިލާފު ކަންތައްތަކެއްގެ މައްޗަށް އުފައްދާފައިވާ ފިލްމެކެވެ.\nދިރާގު ޓީވީން ކުރިއަށް އޮތް ތަނުގައިވެސް ދިވެހި ފިލްމީ އުފެއްދުންތަކަށް އެއްބާރުލުންދީ ދިވެހި އުފެއްދުންތަކަށް އޮން ޑިމާންޑް ޕްލެޓްފޯމުގައި ހާއްސަ ފުރުސަތުތަށް މަގު ފަހިކޮށްދެމުންދާނެ ކަމަށާއި އެގޮތުން ދިރާގުގެ އަމާޒަކީ ދިރާގުން ފޯރުކޮށްދޭ ޑިޖިޓަލް ހިދުމަތްތަކުގެ ޒަރިއްޔާއިން ދިވެހި ފިލްމީ ދާއިރާ ކުރިއެރުވުމަށް މަގުފަހިކޮށް އިތުރު ހަރުފަތަކަށް އެ ދާއިރާ ގެންގޮސްދިނުން ކަމަށް ދިރާގުން މައުލޫމާތު ދެއެވެ.\nއެގޮތުން ދިރާގުން މަސައްކަތްކުރަމުން ދަނީ ވީއޯޑީ ލައިބްރަރީ އިތުރަށް ފުޅާކޮށް މުއްސަނދިކޮށް ވީހާވެސް ގިނަ ދިވެހި ކޮންޓެންޓް ފަސޭހަކަމާއެކު ބެލުންތެރިންނާ ހަމައަށް ފޯރުކޮށްދިނުމަށެވެ.\n"ބަވަތި" ރިލީޒް ކުރުމަށް ހަމަޖެހިފައިވަނީ އަންނަ ސެޕްޓެމްބަރ މަހު2ވަނަ ދުވަހެވެ. މި ފިލްމުގެ ބަތަލުގެ ރޯލުން ފެނިގެން ދަނީ މި ދާއިރާއަށް މުޅިން އާ ފަންނާނެއް ކަމަށްވާ އިފްނާޒް ފިރާގެވެ. ބަތަލާގެ ރޯލުން ފެނިގެންދާނީ ނުޒުހަތު ޝުއައިބެވެ. މި ފިލްމު ސިނަމާގައި ދެއްކުމަށް ދިރާގު ޓީވީގެ އޮން ޑިމާންޑް ޕްލެޓްފޯމުން ބަލާލެވޭނެއެވެ.\nދިރާގު ޓީވީ ތަޢާރަފް ކުރިތާ ވީ ދެ އަހަރު ދުވަސް ތެރޭގައި ނުހަނު ބޮޑެތި ކުރިއެރުންތަކެއް ވަނީ ގެނެސްފައިވާކަން ފާހަގަ ކޮށްލެވެ އެވެ. އެގޮތުން މިހާރު ރާއްޖޭގެ އާބާދީގެ %72 ޓީވީ ހިދުމަތް ވަނީ ފޯރުކޮށްދީފައި ވެއެވެ.


Felt Crafts ge Dhivehi Mamma!\nފެލްޓް ކްރާފްޓްސްގެ ދިވެހި މަންމަ!\nސުޒީގެ ހުނަރު ދައްކުވައިދޭ ވީޑިއޯ ކްލިޕެއް | އަވަސް\nދެމައިން އުޅޭ ކޮޓަރިން ވެސް ސުޒީގެ ތަފާތު ސްޓައިލް ސިފަވެ އެވެ. ފާރުތަކުގައި އެކި ކުލަ ލައި ޒީނަތްތެރި ކުރަން ވާސްތަކާއި އެކި ބާވަތުގެ ސާމާނުތަކުން ރީތި ކަމެއް ގެނެސްދީފައިވެ އެވެ. ކޮޓަރީގެ އެއްފަރާތުގައި ހުންނަ ގޮނޑިއަކީ ހަދީޖާ ސުޒީނާ ފާއިޒުގެ ސްޓޭޝަނެވެ. އެ ގޮނޑި ވަށައިގެން، ސުޒީގެ އުފެއްދުންތަކަށް ބޭނުންވާ އެކި ސާމާނުތަކެވެ. ބަރަނި ބޮނޑި ބޮނޑި އާއި، އެކި ކުލަކުލައިގެ ފޮތި ކޮޅުކޮޅެވެ. ތިނޯސް ވެސް އެކި ވަރުވަރުންނެވެ. ކޮޓަރީގެ އެއް ކަނެއްގައި، ސުޒީ ނަގާފައިވާ އޯޑަރަކަށް ތައްޔާރުކޮށްފައިހުރި، ފެހުރިހިތަކެއް ފޮށިގަނޑެއް ފުރެންދެން ހުއްޓެވެ. މިއީ އިންޓަނެޓުން ފެނުނު ފޮޓޯއަކުން ރާއްޖެއަށް މުޅީން ތަފާތު ފަންނެއް ތައާރަފު ކޮށްދިން ހުނަރުވެރިއެކެވެ.\n"ސްކޫލްގައި އުޅުނު ދުވަސްވަރު ވެސް ކްރާފްޓަށް ވަރަށް ޝައުގުވެރިކަންހުރޭ. އޭރު ދެން ވެޑިންގް ކާޑާއި ގިވްއަވޭސް ކަހަލަ އެއްޗެހި ހެދީ. ދެން ޕިންޓްރެސްޓުން ފެނިގެން ވާނެ ކަމެއްތޯ ހިތަށް އެރުމުން ބަލައިލަން ފެށީ،" މިހާރު ގިނަ ބަޔަކު ދަންނަ "ސުޒީ ކްރާފްޓްސް" ގެ ފެށުން ސުޒީނާ ހިއްސާކުރި އެވެ.\n"ސުޒީ ކްރާފްޓްސް" ގެ ހަދީޖާ ސުޒީނާ ފާއިޒް "އަވަސް" އަށް ދިން އިންޓަވިއުގެ ތެރެއިން. -- އަވަސް ފޮޓޯ | އަހުމަދު އަޔާދު\nމީގެ ހަ އެއްކަ އަހަރު ކުރިން ސުޒީގެ ފެށުން ކިތަންމެ އާދައިގެ ކަމަށް ހީވިޔަސް މިހާރު ހުރި ހިސާބަށް ވާސިލްވީ ބުރަ މަސައްކަތާއި ހިތްވަރުންނެވެ. ފަސް އަހަރުގެ ދަރިފުޅު ނިންދަވާފައި، ކޮޓަރީގެ އެއް ފަރާތުގައި ހުންނަ ވޯކް ސްޓޭޝަނުގައި ގައި މަސައްކަތް ފަށަނީ ރޭގަނޑު އެވެ.\n"ރޭގަނޑު އެއްކޮށް އެ މަސައްކަތް ކުރަނީ. ދަރިފުޅު ނިންދަވާފައި ފަށަނީ، ގާތްގަނޑަކަށް ކޮންމެ ރެއަކު ހަތަރު ފަސް ގަޑިއިރު މަސައްކަތް ކުރަން،" ސްކޫލް ދައުރުގައި ވެޑިންގް ކާޑާއި، ޕާޓީތަކަށް ގިވް އަވޭސްތައް ހަދައިދެމުން އައިސް، 2013 ވަނަ އަހަރު ފެލްޓް މަސައްކަތް ފެށި ސުޒީ ކިޔައި ދިނެވެ.\nސުޒީ އިސްކަންދެނީ އަމިއްލަ އުފެއްދުންތަކަށް. -- އަވަސް ފޮޓޯ | އަހުމަދު އަޔާދު\nދިވެހިވަންތަ އަމިއްލަ ޑިޒައިން\nމިއީ ސުޒީ ތަފާތުވާ މައިގަނޑު ސަބަބެވެ. ސުޒީގެ މަސައްކަތުގައި ޖައްސަނީ ދިވެހިވަންތަ ކުލަ އެވެ. އަދި އެއީ އޭނާގެ ފަހުރު އަދި ކާމިޔާބީގެ ސިއްރުވެސްމެ އެވެ.\n"ކަސްޓަމްކޮށް އެއްޗެހި މިހާރު ވަރަށް ނަހަދަން. އަމިއްލަ އުފެއްދުން، އަމިއްލަ ކްރިއޭޝަންތަކަށް މިހާރު ހަމަ އިސްކަން ދެނީ،" ސުޒީ ބުންޏެވެ.\nދަރިފުޅު ނިންދަވާފައި ރޭގަނޑުގެ ވަގުތުތަކުގައި ސުޒީ މަސައްކަތްކުރާ "ވާކް ސްޓޭޝަން". -- އަވަސް ފޮޓޯ | އަހުމަދު އަޔާދު\nދިވެހި ހެދުމަށް ސުޒީ ތައާރަފުކޮށްފައި ވަނީ އޭނާގެ ސިގްނޭޗާ އައިޓަމެވެ. ދިވެހި ލިބާހުގައި، ރުމާފަޅިއާ، ބޯވަޅާއެކު ފައްޓަރު ވެސް އަޅުވައި، ކުދި ކުދި ތަފްސީލުތައް ހިމަނައިގެން ތައްޔާރުކޮށްފައިވާ އޭގެ ކޮންމެ އައިޓަމެއް ރަމްޒުކޮށްދެނީ ސުޒީގެ އާދަޔާހިލާފު ހުނަރުވެރިކަމެވެ. ކޮންމެ ތަފްސީލެއް، ކޮންމެ ތަންކޮޅެއް އަތުން ފަހައިގެން ފުރިހަމަކަން ގެނުވިޔަސް، ނިމޭއިރު އެއްވެސް ތަފާތެއް ނުހުރެ އެވެ. ފެކްޓަރީއެއްގައި ހުންނަ މެޝިނަކުން ގެނެސްދޭ އުފެއްދުމަކަށް އެންމެ ރޮއްޖެއްވެސް ދުލެއް ނުކުރެ އެވެ.\nސުޒީގެ އެންމެ މަގުބޫލު އުފެއްދުން "މޯލްޑިވިއަން ޑޯލްސް". ފޮޓޯ: އައިލަންޑް ބާޒާރު\nއިރެއްގައި ގިނަ އިރު ނެގިޔަސް، މިހާރު މިކަހަލަ ކަވި މަސައްކަތެއް ސުޒީއަށް މާ ބޮޑު ކަމަކަށް ނުވެ އެވެ. ގަޑިއެއްހާއިރުގެ މަސައްކަތެއް މިހާރު ސުޒީ ވަނީ 15 މިނެއްޓަށް ތިރިކޮށްލާފަ އެވެ. ރޮއްޖަކަށް ފަހު ރޮއްޖެއް އަމުނާލައި، ސުޒީގެ ތަފާތު ހުނަރުވެރިކަމަށް ގިނަ ބައެއްގެ ސަމާލުކަން އޮވެ އެވެ.\nއޮންލައިން ޕޭޖެއް ހަދައިގެން ސުޒީގެ އުފެއްދުންތައް ބާޒާރަށް ނެރުނު ނަމަވެސް، "ސުޒީ ކްރާފްޓް" ގެ މާކެޓް މިހާރު ވަނީ ދިވެހި އުފެއްދުންތަކަށް ހާއްސަ "އައިލެންޑް ބާޒާރު" މެދުވެރިކޮށް ރާއްޖެއަށް އަންނަ ފަތުރުވެރިންނާ ހަމައަށް ގެންގޮސްފައެވެ.\nބޮޑު އޯޑަރަކަށް ސުޒީ ތައްޔާރުކޮށްފައިހުރި ފެހުރިހިތަކެއް. -- ފޮޓޯ: ސުޒީ ކްރާފްޓްސް\n"ބައެއް ރިސޯޓްތަކަށް ސަޕްލައިކޮށްދެން އައިލެންޑް ބާޒާރު މެދުވެރިކޮށް ... އޮންލައިންކޮށް ފެށީ ކަސްޓަމް އޯޑާސްތައް ނަގައިގެން. އެކަމަކު މިހާރު ހަމަ ބޮޑަށް ފޯކަސް ކުރަނީ ބަލްކް އޯޑާސްއަށް. އަސްލު މިހާރު ވަގުތެއް ވެސް ނުވޭ ކަސްޓަމް އެއްޗެހި ހަދާކަށް. އަމިއްލައަށް ޑިޒައިންކޮށްގެން ބޭބީ މޮބައިލްސް، އިއާ ސެޓް ހޯލްޑާސް، ކީ ޗެއިންސް ކަހަލަ އެއްޗެހި ބަލްކް އޯޑަރަށް ހަދައި ދެނީ،" ފުޅާވެގެން ގޮސްފައިވާ ހިސާބު ސުޒީ ހިއްސާކުރި އެވެ.\nވިޔަފާރި، ހުނަރު ފުޅާކުރުމުގެ ހުވަފެން\nމިހާތަނަށް ސުޒީ ނެގި އެންމެ ބޮޑު އޯޑަރަކީ ރިސޯޓަކަށް ސަޕްލައިކޮށްދިން 200 ވަރަކަށް އައިޓަމެވެ. ރިސޯޓުތަކަށް އަންނަ ފަތުރުވެރިން ސުޒީގެ އުފެއްދުންތައް ހިފައިގެން އެނބުރި ގައުމަށް ދިޔުމުން، ދުނިޔޭގެ އެކި ހިސާބުތަކަށް "ސުޒީ ކްރާފްޓް" މިހާރު ވަނީ ފެތުރިފަ އެވެ. ބޭރު ގައުމުތަކުން ވެސް އޯޑަރުތައް ލިބެން ވަނީ ފަށައިފަ އެވެ. ނަމަވެސް، އެކަމުގައި ސުޒީއަށް ވެސް އޮތީ ދިވެހި އުފެއްދުންތަކަށް ބޭރަށް ވިއްކުމުގައި އޮތް ދައްޗެވެ. ބޭރަށް ޝިޕް ކުރެވޭނެ އިންތިޒާމެއް އަދި ޕޭމަންޓްތައް ނެގޭނެ ސިސްޓަމެއް ނެތީމަ އެވެ. އިތުރަށް ރަނގަޅު ކޮލިޓީގެ ސާމާނު ރާއްޖޭން ލިބެން ނެތްއިރު، ބޭރުން އޯޑަރު ކޮށްގެން ގެނައުމުގައި ޝިޕިންގް ހިމެނުމުން ވަރަށް ބޮޑުތަނުން އަގު ބޮޑުވެ އެވެ.\nވިޔަފާރި ފުޅާކުރުމުގައި ސުޒީގެ ކުރިމަތީގައި މިހާރު އޮތް އެންމެ ބޮޑު ހުރަހަކީ ވަގުތެވެ. މިހާރުވެސް ސުޒީއަށް އެކަނި އެ މަސައްކަތް ނުކުރެވޭ ހިސާބަށް ޑިމާންޑު ވަނީ ބޮޑުވެފަ އެވެ. އިތުރު މީހުން ހޯދަން ސުޒީ ދަނީ ވިސްނަމުންނެވެ. އޭނާއަށް ވަގުތު ނުވާތީ އެވެ.\n"ސުޒީ ކްރާފްޓް" ގެ ހަދީޖާ ސުޒީނާ ފާއިޒް "އަވަސް" އަށް ދިން އިންޓަވިއުގެ ތެރެއިން. -- އަވަސް ފޮޓޯ | އަހުމަދު އަޔާދު\n"ފުޅާ ކުރަން ބޭނުން. އެކަމަކު އެކަނި ނުވޭ މިހާރު. މީހުން ހަޔާ ކޮށްގެން މިކަން ކުރަން ވިސްނަން އެބަ. އިތުބާރު ކުރެވޭ މީހުން ލައިގެން ކުރިއަށްދާން ބޭނުން ވަނީ،"\nސުޒީއަކީ ފެލްޓް ކްރާފްޓްގެ ދުނިޔޭގައި ރާއްޖޭގެ "މަންމަ" އެވެ. އެހެން މީހުނަށް ސުޒީ ދޭ މެސެޖަކީ ވެސް އޭނާގެ ކާމިޔާބީގެ ސިއްރެވެ.\n"އަޅުގަނޑު އަބަދުވެސް ބުނަން އަމިއްލަ ޑިޒައިންތައް ގެންނާށޭ. އެހެން މީހުން ހަދާ އެއްޗެހި ކޮޕީ ނުކުރާށޭ."